
PREAMBUL 


Primul studiu al revistei continuă seria textelor prezentate la Simpozionul 
de muzicologie Persona din cadrul Festivalului Meridian, ediția 2023. Olguta Lupu 
dezvăluie noi fațete ale muzicii lui Dan Dediu, de data aceasta, pentru a 
exemplifica diversitatea și subtilitatea aluziilor și citatelor muzicale utilizate „cu 
mască și fără mască”, alegând două lucrări din creaţia compozitorului: Paesaggio 
con cacciatori op. 119 pentru violoncel și pian (2005) și Simfonia Die Seele pentru 
soprană, orgă și orchestră op. 160 (2015). 

La rubrica Interviuri, dialogul cu muzicologul Despina Petecel Theodoru, 
„.„„confidenta muzicienilor din tara, capitală și provincii, fără deosebire de 
specialitate — compozitori, dirijori, interpreți de toate soiurile...” propune o 
călătorie frumoasă printre amintiri, peripeții, experienţe cu diverși artiști si cu 
multă muzică. Despina Petecel Theodoru a păstrat în centrul preocupărilor sale 
imaginea compozitorului George Enescu sub diferite generice, de la ciclurile de 
emisiuni pe care i le-a dedicat până la comunicările științifice prezentate la 
simpozioanele de muzicologie. 

Seria Investigărilor și instigărilor sonore ale compozitoarei Maia Ciobanu 
revine cu partea a treia, în care autoarea tratează aspecte ale muzicilor proprii 
acompaniate video ca „multiple căi de acces la același Adevăr”, prezentându-și 
lucrările Manifest elitist 1, Das ist nicht ein Streichquartett, Alter(music)natives și 
Pian excesiv Il. 

Rubrica de Bizantinologie ne aduce în fata unui studiu prezentat de Preot 
prof. univ. dr. Vasile Grăjdian în cadrul conferinţei internaţionale cu titlul 200 de 
ani de românire. Imnografi și cântăreţi bisericești pe teritoriul românesc, din luna 
octombrie 2023. Anul trecut s-au împlinit 200 de ani de la prima tipăritură psaltică 
românească a lui Macarie leromonahul iar în acest context, autorul aduce în 
lumină problemele unei schimbări de paradigmă în muzica bisericească 
românească prin contribuţia lui Macarie leromonahul, Gavriil Musicescu și a 
preotului ardelean Dimitrie Cuntan(u) la introducerea tiparului muzical care a 
înlocuit utilizarea manuscriselor și tradiția orală. 

Corneliu Dan Georgescu semnează o amplă recenzie a volumului Vârstele 
sunetului. Studii de etnomuzicologie de Nicolae Teodoreanu, ediție postumă 
îngrijită de Mihaela Nubert-Chetan, apărută la Editura Muzicală în 2020. Textul 
oferă posibilitatea de a aprecia importanţa subiectelor abordate de Teodoreanu 
dar și calitatea excepțională a studiilor sale adăugându-le perspectiva 
experimentată a autorului recenziei, care extinde generos punctele de vedere 
asupra temelor tratate. 

Recenzia CD-ului cu numărul 66 din ciclul “Antologia muzicii românești” 
este semnată de Carmen Popa, oferind informaţii semnificative asupra celor trei 
creaţii simfonice românești incluse pe disc, ce aparţin compozitorilor Sorin Lerescu 
(Simfonia a VII-a), Maia Ciobanu (Simfonia a II-a... dinspre Enescu) si Viorel 
Munteanu (Simfonia a II-a). 

Andra Apostu 
Redactor 

PREAMBLE 


The first study of the magazine continues the series of texts presented at 
the Persona Musicology Symposium of the Meridian Festival, edition 2023. Olguta 
Lupu reveals new aspects of Dan Dediu's music, this time choosing two works to 
exemplify the diversity and subtlety of allusions and musical quotations used "with 
and without mask" in his creation: Paesaggio con cacciatori op. 119 for cello and 
piano (2005) and Die Seele Symphony for soprano, organ and orchestra op. 160 
(2015). 

In the Interviews section we find a dialogue with musicologist Despina 
Petecel Theodoru, "...the confidante of musicians from the country, the capital and 
the provinces, regardless of speciality - composers, conductors, performers of all 
kinds...", a beautiful journey through memories, adventures, experiences, with 
different artists and with a lot of music. Despina Petecel Theodoru has kept the 
image of the composer George Enescu at the centre of her concerns under various 
forms, from the series of broadcasts she has dedicated to him to the scientific 
communications presented at musicology symposiums. 

The series of Sound investigations and instigations by the composer Maia 
Ciobanu returns with the third part, in which the author treats aspects of her own 
music accompanied by video as "multiple paths to the same Truth" with detailed 
presentations of the works Elitist Manifesto 1, Das ist nicht ein Streichquartett, 
Alter(music)natives and Excessive Piano II. 

The Byzantinology rubric contains a study presented by the Priest prof. 
Vasile Grajdian at the international conference under the theme 200 years of 
Romanianization. Church hymnographers and singers on Romanian territory, in 
October 2023. Last year marked the 200th anniversary of the first Romanian 
psaltic printing by Macarie the Hieromonk and in this context, the author brings to 
light the problems of a paradigm shift in Romanian church music through the 
contribution of Macarie the Hieromonk, Gavriil Musicescu and the priest Dimitrie 
Cuntan(u) to the establishment of musical printing that replaced the use of 
manuscripts and the oral tradition. 

Corneliu Dan Georgescu signs an extensive review of the volume Ages of 
sound. Ethnomusicology studies by Nicolae Teodoreanu, posthumous edition 
supervised by Mihaela Nubert-Chetan, published by Editura Muzicală in 2020. The 
text offers the opportunity to appreciate the importance of the topics addressed 
by Teodoreanu but also the exceptional quality of his studies adding the 
experienced perspective of the author of the review on the treated subjects, which 
generously expands their viewpoints. 

The review of CD no. 66 of the cycle ,Anthology of Romanian Music” is 
signed by Carmen Popa, offering significant information on the three Romanian 
symphonic works by composers Sorin Lerescu (Symphony VII), Maia Ciobanu 
(Symphony II... from Enescu) and Viorel Munteanu (Symphony Il). 


Andra Apostu 
Editor 

STUDII 


„Cu mască și fără mască”. 
Aluzii si citate muzicale 
în două lucrări din creaţia lui Dan Dediu! 


Olguta Lupu 


Muzica lui Dan Dediu nu se claustrează niciodată într-un teritoriu 
al abstractiunii, ci implică permanent sfera afectivă într-un mod atât de 
divers, nuantat si complex (tragic, liric, dramatic, ludic, amenintator, 
elegiac, ironic, sublim, grațios, sălbatic, carnavalesc, misterios, 
paroxistic, timid, frenetic, meditativ, furios, înfricoșat), încât putem 
spune, parafrazând maxima lui Terentiu, că „nimic din ce e omenesc nu-i 
e străin”?. De altfel, compozitorul a imaginat un plan supraordonator al 
creaţiei sale, alcătuit din cinci categorii — Personae (diverse personaje), 
Visceralia (emoţii profunde, instinctive și greu controlabile), Solaria 
(simbolistica luminii), Sacralia, Stilistica (referinţe la diferite tradiţii 
muzicale) —, ce oferă o altă perspectivă asupra acestei complexitati?. 
Titlurile lucrărilor, foarte sugestive, trimit uneori la categoria 
predominantă, dar de cele mai multe ori Spusurile sale contin elemente 
ce aparţin mai multor categorii. 


1 Studiul a fost prezentat în data de 05.11.2023, în cadrul Simpozionului de 
muzicologie coordonat de Vlad Văidean, desfășurat sub egida Festivalului 
Internaţional Meridian. 
2 Subtilele, sugestivele și uneori sinestezicele indicaţii din partitură (mistico, 
apocalittico, strano, prestissimo grotesco, soave amoroso, massacro, verde, 
azzurro, fiorellino, ucellino, simulando chiaro-oscuro etc.) conturează, și ele, un 
univers expresiv extrem de nuantat si divers. 
3 Antigona Rădulescu, „Tânăra generaţie de compozitori: o perspectivă”, în 
Valentina Sandu-Dediu, Muzica românească între 1944-2000, Editura Muzicală, 
București, 2002, p. 220. 

Unul dintre aspectele care facilitează înțelegerea muzicii sale 
este construirea unor repere accesibile diverselor categorii de public. În 
acest sens, Dediu apelează destul de frecvent la citate sau aluzii 
muzicale, pe care le utilizează în versiuni mai îndepărtate („cu mască”) 
sau mai apropiate („fără mască”) de cele originale. Uneori, prezenţa 
acestora este subliniată încă din titlu, cum este cazul lucrărilor Wagner 
Under, ConcertOpera op. 1571, sau Brahmsodia, Triplu concert pentru 
vioară, violoncel și pian op. 169. Alteori, originea și chiar existenţa 
citatelor și aluziilor rămân  nedezvăluite, compozitorul oferind 
ascultătorului satisfacția descoperirii. 

În cele ce urmează, am selectat pentru exemplificare două lucrări 
în care Dediu integrează aluzii sau citate „cu mască” și „fără mască”, dar 
fără a le semnala ca atare: Paesaggio con cacciatori (Peisaj cu vânători) 
op. 119 pentru violoncel si pian (2005) și Simfonia Die Seele (Sufletul) 
pentru soprană, orgă și orchestră op. 160 (2015) pe versuri de Ernst 
Jandl și Johann Wolfgang von Goethe. După cum vom constata, ambele 
reflectă o altă fateta importantă a creaţiei sale — preferința pentru 
alăturări și interferenţe adesea contradictorii, a căror expresie sintetică 
poate fi rezumată în sintagma „râsu'-plânsu'”?, oximoron devenit 
definitoriu pentru spațiul românesc. 

Paesaggio con cacciatori (Peisaj cu vânători) este, după cum 
aflăm din descrierea compozitorului, „o poveste vânătorească spusă din 
perspectiva celui vanat”?. Personajul principal, întruchipat de violoncel, 
începe narațiunea prin expunerea unei teme („Malinconico, semplice”) 
în care regăsim ecouri atât din dramatica Sonată pentru pian op. 2 nr.1 
de Beethoven, cât și din liricul Concert pentru violoncel de Schumann 
(cu care se înrudește atât prin motivică, cât și prin timbru). Modul în 
care aceste fragmente apar transpuse în oglindă (din fa minor în la 
minor în cazul lui Beethoven, respectiv din la minor în fa minor — în cazul 
lui Schumann) confirmă intenţia autorului (Ex. 1). 


1 A se vedea Antigona Rădulescu, „A City Called Wagner”, în Musicology Today, 
Vol. 9, Issue 3 (35)/2018, p. 125-166. 

2 Vezi Dediu, în interviul realizat de Antigona Rădulescu („Dialog cu Dan 
Dediu”), publicat în franceză în Accents. Revue de l'ensemble 
intercontemporain, nr. 33, 2007, republicat în vol. Dan Dediu sau compoziţia ca 
metaforă și adevăr, ed. Olguţa Lupu, Editura Muzicală, București, 2018, p. 182. 
3 Dan Dediu, prezentarea lucrării. 

Beethoven, Sonata op. 2 nr. 2 (m. 1) Schumann, Concert pentru violoncel, p. 1 (m. 5-9) 
(transpusă în la minor) transpus în fa minor 


eee, 


e 


Ex. 1 — Beethoven, Sonata op. 2 nr. 2, m. 1; Schumann, Concertul pentru violoncel, 
partea |, m. 5-9 (sus); Dan Dediu, Paesaggio con cacciatori, m. 1-4 (jos) 


Odată cu apariția tot mai pregnantă a semnalelor vânătorești 
caracteristice, se conturează treptat și cealaltă latură a poveștii — eroică, 
jubilatoare (m. 43, 59-64, 74, 79, 92-97), cu ecouri pastorale sugerate 
prin ritmul de siciliană; corelatiile trimit în acest caz atât către Capriciul 
nr. 9 de Paganini (La caccia), cât și către melancolicul și simbolicul incipit 
din Sonata op. 81a Les adieux de Beethoven (a se vedea îndeosebi m. 
43, 95). După cum putem observa în exemplele de mai jos (Ex. 2, 3, 4), 
compozitorul apelează la tehnica imitativă, ceea ce poate reprezenta o 
aluzie la o formă polifonică populară în perioada Ars nova (sec. XIV), 
cunoscută sub numele de caccia în Italia, chace în Franţa și caça in 
Spania, întâlnită și în Anglia (sub denumirea de rota, „roată”), ce consta 
în două voci în canon, dând senzaţia de urmărire, însoţite adesea de oa 
treia voce, non-imitativă. 


Paganini, Capriccio no. 9 Beethoven, 

‘ Les adieux 

4 da s E fe a 
dica tepe Ettore teste EE EE 

= a = —— 4 s 


Ex. 2 — Paganini, Capriciul nr. 9 (stga); 
Beethoven, Sonata op. 81a, Les adieux, p. 1, m. 1-2 (dr.) 

Ex. 3 — Dan Dediu, Paesaggio con cacciatori, m. 41-43 (semnale vânătorești) 

Ex. 4 — Dediu, Paesaggio con cacciatori, m. 93-95 (semnale vânătorești) 


Aceste procedee sunt relevante pentru maniera în care Dediu 
propune conexiuni imprevizibile, surprinzătoare, care „răstoarnă” 
perspectiva. În cazul de fata, prisma bucolico-ludică, care imblanzeste 
ferocitatea vânătorii, deși este mai aproape de abordarea tradițională a 
acestui ritual (a se vedea, de pildă, pânza omonimă a lui Paul Bril sau 
Capriciul lui Paganini), constituie o scurtă abatere de la direcția 
principală, tragică, a firului narativ, iar distantarea obiectivanta este 
binevenită. 

Pe de altă parte, Dediu nu se dezminte și creează conexiuni între 
cele două elemente aparent disjuncte. Gradual, tema lirică și semnalul 
vânătoresc se împletesc simbiotic, victima și călăul topindu-se într-o 
singură entitate muzicală, asemenea oamenilor,kamikadze (...), 
deopotrivă prădător si pradă, vânător și vânat”?. De pildă, în măsurile 
53-57, semnalul vânătoresc, ternar, apare preponderent la violoncel — 


1 Dan Dediu, prezentarea lucrării. 
8 


Revista MUZICA Nr. 3 / 2024 


pe care îl asociasem dintru început personajului vulnerabil — și este 
suprapus cu incipitul primei teme, la pian (Ex. 5, m. 53-54, 55-56), într-o 
variantă ce sugerează goana disperată. Este și acesta un exemplu 
ilustrativ pentru capacitatea lui Dediu de a identifica surse de inspiraţie 
în viața reală și de a găsi modalităţi inedite de translare a acestora în 
universul sonor, ceea ce conferă pregnanta și putere de sugestie 
discursului său muzical. 


al tallone 

Ex. 5 — Dediu, Paesaggio con cacciatori, m. 52-57 

Către final, reaparitia dureroasă, întreruptă, a temei inițiale este 
extinsă într-o cadenza tulburătoare prin lirismul său tragic și totodată 
împăcat, în care sunt topite și ecouri ale semnalelor de vânătoare (Ex. 6, 
„Malinconico, ma strano”, m.213-236). Este interesantă apariţia, 
marcată în partitură prin ghilimele (m. 224, 227), a melogramei 
enesciene (E-Es-C — mi-mib-do), posibil ca un simbol al melancoliei, prin 
simbioza dintre major și minor, așezată în albia mersului descendent. 


213 Malinconico, ma strano (Tempo I) 


pizz 
=: === 
A 
più pp 


quasi timpano l. v. 


> 


Ex. 6 — Dediu, Paesaggio con cacciatori, m. 213-236 
(dreptunghi — tema principală; cerc — semnalele de vânătoare) 


Un alt exemplu de utilizare nedeclarată a unor citate este 
Simfonia Die Seele (Sufletul) pentru soprană, orgă și orchestră op. 160 
(2015). Partea a Il-a este intitulată Sentimental Journey și evidențiază 
preferința lui Dan Dediu pentru asocieri contradictoriit, adesea reunite 
într-o formă oximoronică. Titlul este inspirat de prezenţa unor scurte 
citate sau aluzii muzicale, asociate nostalgic diferitelor decade ale vieţii 
prin textul (în germană) „als ich n war” / „când aveam n de ani”, care va 
deveni un fel de refren al acestei mișcări, dar mereu în alte ipostaze, 


1 A se vedea Antigona Radulescu, „Interferenţe Est-Vest, adaptări, reinventari 
în muzica lui Dan Dediu”, în Dan Dediu sau compoziţia ca metaforă și adevăr, 
p. 39-45. 

creând o arhitectură în spirală. Rezultă un carusel al rememorărilori, al 
timpurilor intretesute, în care afinități muzicale elective se succed 
caleidoscopic, ca într-o rapidă trecere în revistă a vieţii?. Încărcătura 
simbolică a fiecăruia dintre aceste citate adaugă un plus de pregnanta și 
expresivitate discursului muzical, determinând totodată nenumărate 
corelaţii. Este vorba, așa cum subliniază Valentina Sandu-Dediu, de 
utilizarea citatului „ca formă evidentă de a lucra cu memoria (...); nu e 
doar o formă de intertextualitate (...), e un fel de sinecdocă muzicală 
(condensează într-o apariție muzicală un spaţiu vast), e figura muzicală 
care se detașează net de textura în care este integrata”?. 

Primul citat, pe textul „Când aveam 20 de ani” (Ex. 7), este iconic 
prin ambiguitatea și ramificatiile trimiterilor sale: incipitul din popularul, 
veselul și satiricul cântec Frère Jacques?, în varianta tragică propusă de 
Mahler în Simfonia I. Este una dintre cele mai cunoscute forme muzicale 
ale oximoronului, un fel de „râsu'-plânsu”” pus în sunet. 


FEPER 


als ich zwan-zig war als ich zwan-zig war 


Ex. 7 — Dediu, Simfonia Die Seele, partea a Il-a, m. 18-19 


1 Rememorările (sub forma unor amintiri din copilărie) constituie punctul de 
plecare și în lucrarea Réver, c'est désengrener les temps superposés pentru 
clarinet, violoncel și clavecin (plus pian) de Aurel Stroe (1970), în care 
problema multiplicitatii și subiectivitatii timpului este abordată prin 
suprapunerea a trei muzici autonome, procedeu similar celui practicat de Ives 
în Întrebare fără răspuns / The Unanswered Question. 
2 Fenomen raportat de unele persoane aflate în pragul morții. Vezi Bruce 
Greyson, „Chapter 12: Near-Death Experiences”, în Varieties of Anomalous 
Experience: Examining the Scientific Evidence , ed. Etzel Cardefia, Steven Jay 
Lynn, Stanley Krippner, American Psychological Association, Washington, D.C., 
2014 (ed. a 2-a), p. 333-367. 
3 Valentina Sandu-Dediu, Alegeri, atitudini, afecte. Despre stil și retorică în 
muzică, Editura Didactică și Pedagogică, București, 2010, p. 219. Pentru mai 
multe detalii, autoarea trimite la volumul semnat de Beatrice Ramaut- 
Chevassus, Musique et postmodernite, PUF, Paris, 1998, p. 45. 
4 V. și Olguta Lupu, ,,Dizidenta melodiei în creaţia lui Anatol Vieru”, în vol. 
Repere în muzica românească: Anatol Vieru, Cristina Rădulescu-Pașcu, Dorel 
Pașcu-Rădulescu, Editura Muzicală, București, 2016, p. 44-51, respectiv „The 
Dissidence of Melody in Anatol Vieru's Oeuvre. Case Study — The Quotation of 
Frere Jacques Song”, în Studia Universitatis Babeș-Bolyai Musica, Vol. 63, Issue 
1, June 2018, p. 105-116. 

Cel de-al doilea citat trimite la o scenă din opera La Traviata de 
Verdi, în care sunt suprapuse două viziuni contradictorii asupra 
existenţei. Pe de o parte, Violetta, în prim plan, își clamează, prin aria 
Sempre libera, independenţa și voinţa de a petrece necontenit. Pe de 
altă parte, în plan secund (sugerat și prin plasarea în culise a 
personajului), Alfredo cântă introvertit despre iubirea ca centru al 
universului, ca sursă de agonie și extaz. Din această scenă, Dediu preia 
doar un fragment din intervenţia lui Alfredo (Ex.8), pe care il 
încredințează însă sopranei (posibil alter ego al Violettei), pe versurile 
„als ich dreissig war”, creând astfel un alt oximoron muzical, ce 
sintetizează coliziunea dureroasă dintre emfază și discreţie, superficial și 
esentializat, efemer și peren. 


Îi ei i 


Ex. 8 — Dediu, Simfonia Die Seele, partea a Il-a, m. 26-29 


Suntem conduși apoi către cel de-al treilea citat, pe versurile „als 
ich vierzig war” (Ex. 9). Dediu alege și de această dată un oximoron 
muzical, citând începutul din Balada unui criminal (Die Moritat von 
Mackie Messer) de Kurt Weill?, în care asocierea contradictorie dintre 
melodia veselă, antrenantă, rapidă, pe de o parte, și versurile lugubre, 
pe de altă parte, trimite la ideea de Totentanz (Dans macabru)?. 


“rr f ¥ s y 


als ich vier - zig alsich vier - zig als ich vier - zig vier-zig war 


mf A 
— SSS ee a 
Ex. 9 — Dediu, Simfonia Die Seele, partea a Il-a, m. 38-42 


1 Piesa a fost scrisă de Kurt Weill în 1928, pentru musicalul Opera de trei parale 
de Bertolt Brecht. Ulterior, Louis Armstrong o introduce în repertoriul său, dar 
cu versuri adaptate. O preiau apoi alte nume celebre, precum Bobby Darin, Ella 
Fitzgerald. Conotatiile se ramifică, reunind timpuri si contexte diferite, pentru 
ca melodia apare si în The Muppet Show (sezonul 3), ca reclamă la McDonald 
(în anii '80), precum și în filmul What Women Want (în scena în care Mel 
Gibson își descoperă noile valenţe). 

2 În lucrarea Latebrae pentru vioară, viola și pian op. 79 (1999), Dan Dediu 
dezvoltă această idee în mișcarea finală, intitulată Totentdnzchen. 

Mărturisesc ca, în ceea ce privește a patra intervenţie a sopranei, 
pe textul „als ich fünfzig war”, nu am putut identifica vreun citat, deși 
sonoritatea îmi amintea de Mahler. Construcţia melodică este alcătuită 
din trei motive distincte: 1) un mers descendent în ambitusul unei cvinte 
perfecte; 2) un motiv repetat variat, în care primul element (ritmul 
punctat) rămâne neschimbat, iar al doilea (arpegiul) se deplasează, și în 
care Dediu inserează pendularea minor-major; 3) un motiv a cărui 
reluare este ornamentată (Ex. 10). Am apelat la ajutorul compozitorului, 
care mi-a precizat faptul că fragmentul nu citează ceva anume, dar are 
două surse de inspirație din epoci muzicale diferite, subliniind astfel 
congruente dincolo de timp: partea | din Simfonia a Vl-a Tragica de 
Gustav Mahler și partea a Il-a din Simfonia a XV-a de Dmitri Șostakovici. 
Filiatiile sunt situate mai curând la nivelul tehnicilor componistice si al 
simbolurilor muzicale decât al textului muzical propriu-zis?. 


p po 


= = | 
tsi a gag x 
als ich fiinf-zig war als ich fiinfzig war als ich fiinfzzigwar alsich 


= = sp — f 
PE 


fünf - zig war als ich fünf - zig_ war fünf-zig war 


Ex. 10 — Dediu, Simfonia Die Seele, partea a Il-a, m. 67-73 


1 Pentru mai multe detalii, a se vedea Olguta Lupu, „Structuri oximoronice și 
timpuri întrețesute în Simfonia Die Seele de Dan Dediu”, Muzica, nr. 6, 2022, p. 
15-40. Similar, Tiberiu Olah este preocupat de evidenţierea unor congruente 
între muzici aparținând unor epoci și stiluri diferite, în lucrări precum Simfonia 
a Ill-a, Simfonia a IV-a Giocosa (!?), Obelisc pentru Wolfgang Amadeus. Vezi 
Olguta Lupu, „Symphony no. 3 by Tiberiu Olah — Analysis and reinterpretation 
of a Beethovenian work”, în Forum Rumänien: Rumänische Musik, ed. Thede 
Kahl și Larisa Schippel, Editura Frank und Timme, Berlin 2016, p. 343-353; „The 
Quotation in Tiberiu Olah’s Sinfonia Giocosa (1?)”, în Studia Universitatis Babes 
Bolyai Musica, nr. 1, 2016, p. 265-282, respectiv „Citatul în Sinfonia giocosa (!?) 
de Tiberiu Olah”, în Direcţii şi tendinte în muzica românească şi universală 
după 1990, Editura Universităţii Naţionale de Muzică București, 2015, p. 65-79; 
„Arhitectură și percepţie în Obelisc pentru Wolfgang Amadeus de Tiberiu Olah. 
Jurnalul unei întâlniri”, în Generaţia de aur a avangardei muzicale românești, 
ed. Antigona Rădulescu, Editura UNMB, București, 2021, p. 55-70. 

Revenirea unui motiv anabasis (Ex. 11), care iniţial apăruse pe 
sunetul si (în partea | — m. 34-35; în partea a Il-a — m. 2-3, 13-14), iar 
acum e transpus pe sunetul do, precede următorul citat (m. 90-93), din 
Requiem-ul de Mozart (Kyrie eleison). Dediu atribuie sunetelor si și do o 
anumită semnificaţie, considerând că si reprezintă elementul thanatic, 
ca dezacordare a lui do, pe care îl asociază ideii de vitalitate?. Plecând de 
la această viziune, putem considera că transformarea motivului anabasis 
vine în sensul unui reacordări, al unei reechilibrări, posibil relationata în 
acest caz cu invocarea divinității în lucrarea mozartiană. 


ee ee ae 
Gere iuue 


| PP doiciss. 


Qa ae SS ay - g am: 


Saat 


als ich sech-zig war als kiU - zig 


Ex. 11 — Dediu, Simfonia Die Seele, partea |, m. 34-35 (celesta) — sus stânga; 
partea a Il-a, m. 89 (harpă și flauti) — sus dreapta, m. 90-92 (soprană) — jos 


Ultimul (posibil) citat este de asemenea neașteptat. Pe textul 
„jetzt bin ich gespannt” / „acum sunt curios”, irumpe o succesiune de 
cvarte perfecte ascendente (Ex. 12), prin care Dediu trimite în primul 
rând la Simfonia de camera op. 9 de Arnold Schönberg (Ex. 13) (dar si, 
prin extensie, la mersul în cvinte perfecte din Concertul pentru vioară de 
Alban Berg), precum și la acordajul contrabasului sau chitarei bas (mi-la- 
re-sol), iar prin aceasta — la posibile conexiuni cu un alt univers, aparent 
incongruent (muzica pop, jazzul). 


Í- 
> „e o LA 
zf ; 


> 


Ex. 12 — Dediu, Simfonia Die Seele, partea a Il-a, m. 100-103 


1 Cu prilejul presustinerii unei teze de doctorat (21.05.2020), Dan Dediu a 
precizat că atribuie sunetului si (sau si bemol) o semnificație thanatică, 
considerându-l ca o dezacordare a lui do, pe care îl asociază ideii de vitalitate. 

LH ° 
-== barbe 
J Gee 


Ex. 13 — Schânberg, Simfonia de camera op. 9, m. 4-6 


Peregrinarile din aceasta miscare a Simfoniei ne poarta pe un 
traseu ce începe cu cântecul traditional Frere Jacques, dar în varianta din 
Simfonia | de Mahler, continuă cu intervenţia lui Alfredo din aria Sempre 
libera din La Traviata de Verdi, include Balada unui criminal de Kurt 
Weill din musicalul Opera de trei parale, precum și un hibrid rezultat din 
Tragica de Mahler și Simfonia a XV-a de Șostakovici, face un scurt popas 
de reculegere prin Kyrie eleison din Requiem-ul mozartian și încheie cu o 
aluzie la Simfonia de cameră de Schânberg. Astfel, prin rememorarea 
câtorva jaloane, ni se propune o cartografiere muzicală a unei existente. 
lar rezultatul este o hartă complexă ce alătură genuri diferite (cântec 
tradițional, simfonie, operă, musical, vocal-simfonic) și momente 
distincte din istoria muzicii. 

În ambele lucrări asistăm la un permanent balans între 
familiaritate și alteritate. Pe de o parte, fragmentele respective ne sună 
cunoscut, pentru că Dediu selectează personaje muzicale puternice, 
recognoscibile, adesea fredonabile. Pe de altă parte, suntem surprinși 
de contextul diferit în care apar, de varierile sau modificările operate 
uneori, de faptul că o singură aluzie trimite la muzici diferite, după cum 
anumite profiluri muzicale rezultă din interferența mai multor muzici. 
Rolul aluziilor muzicale este diferit în cadrul celor două lucrări. Dacă în 
Paesaggio con cacciatori cele două personaje au un rol esenţial în 
devenirea lucrării, constituind fundamentul materialului muzical, în 
partea a Il-a a Simfoniei Die Seele aluziile și citatele reprezintă mai 
degrabă insertii care întrerup discursul și accentuează tragismul, tocmai 
datorită apariţiei uneori surprinzătoare, chiar incongruente. Așa cum 
spuneam la început, aluziile și citatele utilizate în cele două lucrări nu 
sunt marcate ca atare nici prin titlu, nici în partitură. Cele din Paesaggio 
con cacciatori sunt mai „mascate”, mai bine camuflate, iar cele utilizate 
în mișcarea secundă a Simfoniei Die Seele se situează când mai aproape, 
când mai departe de sursa inspiratoare. 

Jocul divers și subtil al citatelor și aluziilor muzicale, utilizate „cu 
mască” și „fără mască”, reprezintă unul din mijloacele prin care Dediu 
creează o muzică în care ne regăsim, pentru că include pepite ascunse în 

cotloanele călătoriilor noastre muzicale anterioare. Dar ne si 
reinventăm, pentru că ne sunt propuse experienţe inedite și fascinante, 
a căror poeticitate și relevanţă rezidă în mare măsură în modul în care 
vechiul este convertit în nou, prin contextualizare și transformare. 


SUMMARY 


Olguta Lupu 


“Masked and unmasked”. 
Allusions and musical quotations in two works by Dan Dediu 


One of the aspects that facilitates the understanding of Dan Dediu's 
music is the construction of references that are accessible to different 
audiences. In this respect, Dediu quite frequently resorts to musical 
quotations or allusions, which he uses in versions that are more distant 
(“with mask”) or closer (“without mask”) to the original ones. 
Sometimes their presence is underlined as early as the title. At other 
times, the origin and even the existence of quotations and allusions 
remain undisclosed, the composer giving the listener the satisfaction of 
discovery. 

| have selected for example two works in which Dediu integrates 
allusions or quotations without marking them as such: Paesaggio con 
cacciatori (Landscape with Hunters) op. 119 for cello and piano (2005) 
and Symphony Die Seele (The Soul) for soprano, organ and orchestra op. 
160 (2015) on verses by Ernst Jandl and Johann Wolfgang von Goethe. 
Both reflect another important facet of his creation — a preference for 
often contradictory combinations and interferences, whose synthetic 
expression can be summed up in the phrase “laughter-crying”, an 
oxymoron that has become a defining phrase for the Romanian space. 
The diverse and subtle play of musical quotations and allusions, used 
“with and without a mask”, is one of the means by which Dediu creates 
a music in which we find ourselves, because it includes nuggets hidden 
in the recesses of our previous musical journeys. But at the same time 
we also reinvent ourselves, because we are offered new and fascinating 
experiences, whose poeticism and relevance lies largely in the way the 
old is converted into the new, through contextualisation and 
transformation. 

INTERVIURI 


Un dialog cu muzicologul 
Despina Petecel Theodoru 


Andra Apostu 


În această „expediţie” a mea întru aflarea de răspunsuri, de-a 
lungul acestor ani de dialoguri pline de știință, dragoste de muzică și 
uimire, am întâlnit oameni 
și artiști în prezenţa cărora 
am simţit o mare, pură 
bucurie. Bucuria — uneori 
copleșitoare -— de a fi 
cunoaste indeaproape, 
bucuria de a ti se răspunde 
în detaliu, cu răbdare si 
meticulozitate tuturor 
întrebărilor tale sau pur și 
simplu bucuria de a fi 
contemporan cu acestia. 

4 Acest tip de energie am 

< Í J ù simtit-o în dialogul cu 

muzicologul Despina Petecel Theodoru, un om și un profesionist pe care 

nu pot avea îndrăzneala să-l descriu aici, în doar câteva cuvinte. La ceas 

aniversar pentru domnia sa — în luna mai a acestui an împlinește o 

minunată vârstă — fac o timidă încercare de a afla cine este muzicologul 

Despina Petecel Theodoru și îi invit pe toţi cei care citesc aceste rânduri 

să descopere generozitatea și deosebita căldură cu care a acceptat să ni 
se destăinuie. 

Motto: "Omul este măsura tuturor lucrurilor, 
a celor care există precum există 

și a celor care nu există precum nu există”. 
Protagoras (486-411 î. Hr.) 


Andra Apostu: Aţi debutat în cariera de muzicolog odată cu 
activitatea profesională la Radiodifuziunea Română care a început în 
1975. A fost un debut grozav, ati fost redactor și mai apoi producător 
(după 1990). Aţi coordonat secţia de Actualităţi muzicale până în 2007, 
perioadă în care v-aţi pus amprenta pe serii ample, complexe de 
emisiuni (Muzicienii noștri se destăinuie, Traditie și modernitate in 
creația contemporană românească, Muzica — sferă a interferentelor, 
Universalitatea lui George Enescu, Muzica viitorului — o nouă 
consonanță?, Oglinzi, Lecturi paralele: J. S. Bach, Arta fugii — Platon, 
Parmenide etc.), materiale care sunt o prețioasă sursă de documentare 
astăzi. Cum s-a născut și dezvoltat această dragoste pentru cercetarea 
orientată spre radiodifuziune? 

Despina Petecel Theodoru: În primul rând îi mulțumesc revistei 
Muzica, prin intermediul tău, dragă Andra, pentru invitaţia de a participa 
la seria deja tradițională de “Interviuri” demarate cu aproape un 
deceniu în urmă, și pe care, chiar tu ai fost desemnată să le inaugurezi, 
așa cum îmi spuneai. E un moment care mă îndeamnă la o retrospectie, 
oricât de fugitivă, asupra unei porţiuni de viaţă și a unei activităţi de 
peste cinci decenii, dificil de comprimat în câteva pagini! În al doilea 
rând, mărturisesc că mă simt oarecum stingherită ca, după atâţia ani în 
care eu am fost cea care a intervievat și dialogat cu zeci, sute de 
personalități muzicale și culturale, din tara si de peste hotare, și al cărei 
nume era și mai este încă asociat cu muzicienii care mi se destăinuiau la 


1 Rubrica Interviuri a fost iniţiată în 2015, la sugestia compozitorului Adrian 
lorgulescu, pe atunci Președintele UCMR. Ea a debutat odată cu nr. 6 al 
publicaţiei, primul invitat fiind compozitorul și muzicologul clujean, acad. 
Cornel Taranu (1934-1923). Până în 2022, această rubrică a deschis fiecare 
număr al revistei, cu numele unor compozitori proeminenţi, din generaţii 
diferite, de la Cornel Taranu si Octavian Nemescu la Adrian Iorgulescu, Corneliu 
Dan Georgescu, Dan Dediu, și de la Felicia Donceanu la Nicolae Brânduș și 
Cristian Mandeal, de la Irinel Anghel și Violeta Dinescu la Doina Rotaru, George 
Balint, Liviu Dănceanu, Sorin Lerescu, Mihaela Vosganian, Maia Ciobanu, Diana 
Rotaru, și de la Cătălin Creţu la Cristian Lolea și Sebastian Androne (Nakanishi) 
etc. Odată cu apariţia Seriei noi, Anul XXXIV / 2023, Interviurile s-au diversificat 
incluzându-i și pe muzicologi, primul care le-a onorat fiind acad. Octavian Lazăr 
Cosma. 

ore târzii din noapte, să mă aflu în postura de intervievat care se... 
confesează! 

O privire retrospectivă asupra “călătoriei” mele de până acum, 
prin viaţă, îmi confirmă un adevăr sesizat, cred, de către majoritatea 
semenilor, și anume că faptul de a fi în lume se datorează nu doar 
amprentei eredității încriptate în ADN-ul fiecăruia, ci și felului în care 
datele matriciale interferează cu influenţele primite și asimilate în 
copilărie, din mediul familial, educaţional, ori din contextul socio- 
cultural și politic în care trăiește și se dezvoltă, și, ulterior, din întâlnirile 
privilegiate cu mentori spirituali și cărturari. Nu în ultimul rând, un rol 
adesea decisiv îl are “jocul hazardului”, al ”probabilităţilor” și al 
”coincidenţelor”, în care suntem prinși, fatalmente, cu toţii! În 
consecință, punctul culminant al oricărei existente constituie, în fapt, 
chintesenta deprinderilor formate în cea mai importantă etapă a vieţii — 
copilăria -, confirmând aforismul presocraticului Protagoras, "omul este 
măsura tuturor lucrurilor”. Pe parcursul vieţii ne îndepărtăm de acel 
nucleu arhetipal, pentru a reveni, ciclic, la el, aidoma "corzii de arc, care, 
întinsă — cum mărturisea George Enescu - oscilează și revine încet la 
poziţia simplă și dreaptă de la care a plecat”. În destinul meu 
profesional și uman, un rol important l-a avut, cel mai adesea, norocul, 
șansa — întrucât toate oportunităţile de care am beneficiat până acum, 
au venit către mine fără ca eu să depun un efort special în obţinerea lor! 
-, dar și coincidentele si peripetiile - în sensul aristotelic al termenului 
grecesc peripeteia (mepurereia) / "inversare de situaţie, punct de 
cotitură”, sau ”tournant spirituel”/cotitură spirituală, cum ar spune 
Kandinsky. Până și neșansa mi-a fost... favorabilă, căci m-a provocat 
periodic să mă autodepășesc și să îmi testez rezistenţa și abilitatea în a 
găsi, cu promptitudine, soluţiile salvatoare în fata nedreptatilor, care nu 
m-au ocolit nici pe mine! 


Hazard, coincidenţă, predestinare?! 


Prin anii 1970-1971, am fost desemnată să-mi exercit "practica 
profesională”, chiar în redacţia revistei Muzica! lar faptul că, după mai 
bine de 5 decenii de activitate, revin exact în punctul în care a început 
colaborarea mea propriu-zisă cu revista Muzica (1974), reprezintă o 


1 În: Rampa, 1929, apud George Enescu, volum monografic îngrijit de către 
Academicienii George Oprescu și Mihail Jora, cap. Consideraţii filosofice, 
politice, sociale, București, Muzicală, 1964, p. 21. 

primă coincidență, cu dublă semnificaţie pentru mine: pe de o parte, 
acea ”practică” mi-a netezit calea, de care nu eram conștientă, către 
viitoarele mele colaborări în calitate de cronicar muzical atât în paginile 
revistei, cât și în alte publicaţii de specialitate sau culturale, pe de altă 
parte a făcut posibilă concretizarea unei probabilități la care, de 
asemenea, nici măcar nu visam în perioada studenţiei, și anume debutul 
meu radiofonic! În acei ani, redactor șef era muzicologul Vasile Tomescu 
(1929-2021), proaspăt întors de la Paris?, redactor șef adjunct era 
compozitorul George Draga (1935-2008), iar, în mijlocul Colegiului de 
redacţie din care făceau parte, în calitate de “editori”, compozitorii Zeno 
Vancea și Anatol Vieru, ”trona”, efectiv, cu celebra lui pipă, si la fel de 
faimoasele sprâncene negre, stufoase, care-i mascau ascutisul privirii, 
legendarul critic muzical Jean-Victor Pandelescu (1902-1975) - un 
aristocrat pur-sânge, care se distingea printr-o imensă cultură muzicală 
și generală, dar și prin remarcile pline de un umor persiflant la adresa 
tinerei generații de muzicologi! Pe cât de descurajante uneori, pe atât 
de stimulatoare au fost, totuși, acele dialoguri, în care erai incitat să 
definești muzica, ori să distingi între particularitatile stilistice ale 
creațiilor diferiților compozitori etc. Remarcând probabil interesul meu 
real pentru muzică, receptivitatea la sugestiile celor experimentați, 
seriozitatea cu care îmi asumasem responsabilități ce-i reveneau, totuși, 
unui simplu ”practicant”, și, nu în ultimul rând, cred, abilitățile mele 
intelectuale, ca și stăpânirea limbii române literare în elaborarea 
cronicilor solicitate, unele fiind chiar publicate în paginile revistei, 
compozitorul George Draga a avut generoasa inițiativă de a mă 
recomanda, imediat dupa absolvirea Conservatorului (1973), 


1 Renumele muzicologului Vasile Tomescu a fost precedat de vestea susţinerii, 
în 1970, la Sorbona, sub îndrumarea celebrului muzicolog francez Jacques 
Chailley, a unei teze de doctorat în limba franceză, de 500 de pagini, care viza 
relaţiile muzicale dintre Franţa si România - Histoire des relations entre la 
France et la Roumanie. Primul volum cuprindea istoria acestor relaţii, Des 
origines, aux commencement du XXe siecle (Editura Muzicală, 1973), cel de-al 
II-lea (2014) acoperea relaţiile celor două tari pe parcursul secolelor XX - XXI. 
Ulterior, din investigaţiile sale asidue în Arhive și Biblioteci din ţară și de peste 
hotare, au rezultat alte câteva tomuri monumentale: Musica Daco-Romana - 
două volume tipărite în 1978, respectiv 1982 -, Muzica românească în istoria 
culturii universale (1991), Storia delle relazioni musicali fra l'Italia e la Rumania 
(2011), Muzica Renașterii în spaţiul cultural românesc în două volume tipărite 
(2006/ 2007). Alte detalii în: Viorel Cosma, Muzicieni Români. Lexicon, vol. IX 
(Ș-Z), București, Muzicală, 2006, p. 104. 

muzicologului Vasile Donose - pe atunci Director General al 
Radioteleviziunii Române. Așa se face că, la începutul anului 1974 am 
fost primită în audienţă în cabinetul său directorial de la et. VI, și, la 
capătul unei chestionări despre pregătirea mea profesională, m-a rugat 
să scriu un eseu despre Platon și Muzică. Se pare că V.D. luase în 
considerație o menţiune din CV-ul meu, referitoare la o comunicare 
despre Filosofia muzicii în Dialogurile platonice, pe care o sustinusem în 
anul | de Conservator, în cadrul Cercului de Filologie Clasică din cadrul 
Facultăţii de limbi clasice a Universităţii din Bucuresti?. În urma 
parcurgerii textului, pe care-l elaborasem conform exigenţelor științifice 
"la zi”, cu aparat critic și bibliografie, Vasile Donose a decis să mă 
repartizeze la Secţia Schimburi muzicale cu străinătatea, în calitate de 
colaborator intern! De ce tocmai în acea secție? Bănuiesc, acum, că 
datorită unui alt indiciu din CV, legat de limbile străine cunoscute: 
franceza, italiana, engleza. Dar, în sinea mea, mă bucuram la gândul că 
voi avea ocazia să-mi valorific cunoștințele acumulate pe băncile 
Conservatorului, în Biblioteci, în sălile de concerte și expoziţii etc. 


Peripetii radiofonice 


Integrarea mea în Secţia de Schimburi muzicale cu străinătatea, 
aflată sub autoritatea compozitorului Mihai Moldovan (1937-1981), a 
fost și ea salutară, întrucât îmi oferea posibilitatea de a audia, la 
discreție, o mulţime de lucrări contemporane, românești și mai ales 
străine, mai puţin sau deloc incluse în programele concertelor simfonice 
și camerale din București, la care eram nelipsită. În plus, benzile cu 
lucrările compozitorilor români selectate pentru a fi trimise "la schimb” 
cu ale compozitorilor din ţările membre ale Uniunii Europene de Radio și 
Televiziune (EBU), trebuia să fie însoţite de prezentări succinte despre 
autori, tot așa cum și benzile cu înregistrările compozitorilor străini, care 
ne parveneau, erau însoţite de prezentări fie în limbile de largă circulaţie 


1 Cercul de Filologie clasică fusese inițiat și conceput pe principii 


interdisciplinare, de către eminentul profesor de istorie și literatură latină, 
totodată un meloman avizat, Mihai Nichita (1925-2006). “Dascălul prin 
excelență” cum a fost numit, Mihai Nichita a lăsat moștenire discipolilor și 
oamenilor de cultură, o serie de scrieri de referință în domeniu: Proza istorică 
latină (două volume), Horaţiu, Opera omnia (ediţie critică bilingvă în două 
volume, București, Univers, 1980), Istoria literaturii latine (1981, idem Editură), 
și altele asemenea. Vezi și articolul fostului său discipol, Liviu Franga, In 
memoriam profesorul Mihai Nichita, în: Observator cultural nr. 336/2006. 

(rusă, engleză, germană), care puteau fi traduse de membrii secţiei, fie 
în limbile țărilor de origine, cu circulaţie mai restrânsă - Bulgaria, Cehia, 
lugoslavia, Ungaria, Finlanda etc. -, pe care le incredintam Redactiilor 
specializate, spre a fi traduse în limba română. Conform înţelegerii 
dintre Radiodifuziuni, benzile primite urmau să facă obiectul unor rubrici 
și emisiuni specifice. Una dintre cele mai importante și longevive 
emisiuni de la noi a fost Muzica în lume, la care am colaborat și eu 
intens, alături de ceilalți redactori. Pentru a reuși să-mi formez o idee 
cat mai cuprinzătoare despre tehnicile componistice și particularitatile 
stilistice ale fiecăruia, obișnuiam să ascult, cu creionul in mână!, și alte 
opusuri ale aceluiași autor, în afara celor pe care urma să le comentez, 
de la Ștefan Niculescu, Anatol Vieru, Pascal Bentoiu, Tiberiu Olah, 
Myriam Marbe, Aurel Stroe, Nicolae Brânduș, Theodor Grigoriu, Dan 
Constantinescu, Adrian Raţiu, Mihai Moldovan, Liviu Glodeanu, la unii 
foarte putin, sau deloc cunoscuți, ca de pildă Pancho Vladigerov si 
Liubomir Pipkov, Karel Ančerl și Karel Gott, György Kurtág, Witold 
Lutosławski si Henryk Gorecki etc. Treptat, numărul fișelor și ”dosarelor” 
cu impresiile mele personale despre o lucrare sau alta, consemnate în 
timpul auditiilor, aproape fotografic, s-a înmulţit considerabil, alcătuind 
o bază solidă de date, care, îmbogăţită mereu, cu precădere când e 
vorba despre “muzica nouă”, sau despre primele audiții din creaţia 
românească și străină, continuă să-mi fie la fel de utilă în toate scrierile 
mele despre muzică fie ele cronici, studii sau volume de autor. Dar, prima 
lor utilitate a fost probata în timpul transmisiunilor directe ale 
concertelor simfonice ale Radioteleviziunii și Filarmonicii “George 
Enescu”, pe care losif Sava — coordonatorul secţiei de Actualităţi 
muzicale - mă invitase să le comentez. 


Incredibil, dar adevărat! 


losif Sava era un adevărat “vânător” de talente radiofonice! 
Sfidând principiul ne-imixtiunii în ordinea internă a secţiilor Redactiei 
Muzicale — simfonică și de cameră, corală, populară, ușoară, de jazz -, 
domnia sa a avut cutezanta de a-i extrage din departamentele în care 
fuseseră repartizaţi iniţial, pe tinerii în care întrezărea voci și condeie 
promițătoare, cu scopul de a-și alcătui un nucleu “de elită”, de 
comentatori?. Într-o zi, întâlnindu-mă pe culoarele de la etajul VI, unde 


1 După câţiva ani în care urmărise evoluţia fiecăruia, în abordarea diverselor 
rubrici și emisiuni radiofonice, losif Sava ne-a schiţat chiar portretele 

își avea sediul și secția de Schimburi muzicale, m-a oprit și a început să 
mă interogheze referitor la pregătirea, preocupările mele muzicale, 
chiar și la biografia mea (!), după care mi-a propus să merg duminică, 24 
Februarie 1974, la ora 11,00 — zi memorabilă! - la Sala Mica a Palatului, 
unde avea loc concertul Orchestrei de cameră ”Simfonietta” condusă de 
Maria Nistor, iar luni, la ora 8 dimineaţa, să-i aduc o cronică scrisă, 
pentru a o înregistra în faimoasa cabină nr. 9, de la subsolul Radioului! 
La un moment dat, a apărut în sala de concert, scrutând publicul cu 
privirea de vultur, pentru a fi sigur că eram prezentă la... datorie!! Luni 
dimineaţa, când i-am înmânat cronica scrisă la Consul-ul meu portabil, 
m-a întrebat dacă mi-am dactilografiat-o singura?!?. După ce m-a 
ascultat citind textul la microfon, losif Sava a decis, pe loc, că voi fi 
transferată din secţia de Schimburi muzicale în secţia pe care o 
coordona! La foarte scurtă vreme după transmutarea mea “fulger” 
dintr-o secţie în alta, am fost chemată în biroul redactorului șef, în 
persoana muzicologului Teodora Albescu, cea care mi-a propus, de 
comun acord cu losif Sava, să realizez nici mai mult, nici mai puţin decât 
un ciclu de emisiuni, a câte o oră fiecare, axat pe dialogul cu 
personalitățile muzicale românești venerabile — din București și din ţară! 
În prima clipă, propunerea lor m-a nedumerit, căci nu fusesem încă 
angajată, deși lucram “cot la cot” cu angajaţii definitivi!?. Fiind însă 
atrasă de aura misterioasă a înaintașilor - despre a căror însemnătate în 


profesionale, intelectuale, emoţionale ignorând, de data aceasta, posibilele 
rivalități pe care le-ar fi putut stârni impartialitatea sa caracteristică! Ele au 
fost reunite în volumul Muzicienii lui Marconi, tipărit la Editura Scripta din 
București, în 1995. 
1 Adevărul e că eram versată în practica dactilografierii încă din 1970, când 
începusem să public cronici și articole despre înaintașii muzicii noastre, chiar și 
o micro-monografie despre Viaţa muzicală a Craiovei (orașul meu natal), în 
cotidianele craiovene Înainte, Drum nou și în revista Ramuri, dar și în Neuer 
Weg, Informaţia Bucureștiului, Viaţa studențească, revistele Tribuna și Palatul 
de Justiţie din capitală. lar, la îndemnul profesorilor de Istoria Muzicii — 
muzicologii Viorel Cosma și Grigore Constantinescu -, debutasem și în 
elaborarea unor Programe de sală pentru Concertele Conservatorului! 
2 Am fost angajată oficial abia în Noiembrie 1975, pe un post de Secretar 
literar-muzical, cu jumătate de normă, deși îndeplineam toate atributele 
funcţiei de redactor / realizator de emisiuni cu normă întreagă! Lucram și câte 
10-12 ore/zi fie în Bibliotecă, fie în Discoteca Radioului, ”vegheată” de dl 
Teodorescu, sau în cabinele destinate audierii înregistrărilor din Fonotecă, 
activităţi continuate la biroul de acasă, până spre dimineaţă! 

consolidarea culturii oricărei tari, implicit a celei autohtone, îmi vorbise 
cu patos, în adolescenţă, profesorul meu de limba română, estetică 
literară și lingvistică, Gheorghe Dogaru, și, ulterior, muzicologul Viorel 
Cosma, în cadrul Cercului de muzicologie pe care-l initiase la Conservator 
—, totodată ținând cont de fermitatea propunerii, am sfârșit prin a o 
accepta! În urma consultărilor, am stabilit ca titlul generic al ciclului să 
fie Muzicienii noștri se destăinuie, și să aibă o frecvenţă bilunară. Dacă 
partea de concepţie și documentare muzicală îmi revenea integral, în 
privinţa procedeelor de tehnică radiofonică am beneficiat de ajutorul 
inestimabil a doi talentaţi “regizori de montaj”, Georgeta Dogaru si lon 
Asandit. 


A.A.: Am ascultat cateva dialoguri inregistrate, din Arhiva Radio- 
ului si imi marturisesc uimirea si admiratia pentru acele discutii pline de 
profunzime, consideraţii asupra artei muzicale si nu numai, evocări 
preţioase din timpuri interesante din punct de vedere istoric și social - 
cu Cella Delavrancea, Constantin Bobescu, David Ohanesian, sau cu 
folcloristul Harry Brauner, cu fermecătoarele sale povești despre 
călătoriile prin ţară și crearea arhivei de folclor. Cum se „simt” aceste 
momente pentru un muzicolog? Cum e să ai ocazia să discuti cu artiști 
de un asemenea calibru? 

D.P.T.: Copleșitor! Mai ales că diferenţa de vârstă dintre mine și 
personalităţile ”venerabile” pe care urma să le... descos (!), varia între 
40 și 60-65 de ani, ca în cazul celor pe care i-ai menţionat. Nu era deloc 
simplu pentru un novice de numai 24 de ani, total necunoscut în mediul 
breslei, să fie acceptat în intimitatea unor maeștri care cuceriseră lumea 
cu arta și performanţele lor! M-am bazat însă pe natura mea umană 
intrinsecă si pe pregătirea profesională. in privinţa primei, intră în 
ecuaţie, “zestrea” genetică și educaţia celor ”7 ani de acasă” (O, 
tempora!). Încă de la vârsta de 4-5 ani, fusesem instruită de o mamă 
dotată cu un spirit umanitar și un simţ psihologic și pedagogic 
exemplare, să manifest empatie si respect fata de persoanele mai în 
vârstă, să fiu atentă la nevoile, intenţiile și dorinţele lor, și să actionez în 
consecință, când situația o impunea. Cu timpul, am transpus acele 
sfaturi în gesturi și reacţii instinctive. Un alt atu al meu a fost 
meticulozitatea documentării prealabile care mi-a servit ca ”girant” al 


1 începând din 1987, cei doi i-au transmis ștafeta măiestriei Gabrielei Benescu 
— „îngerul nostru păzitor”! 

seriozitdtii profesionale, estompând inerenta umbră de îndoială ce 
plana, totuși, asupra contrariantei mele tinereti! Petreceam ore și zile în 
șir în “arhivele” lor personale discutând, răsfoind și consemnând în 
blocnotes-uri datele esenţiale extrase din albumele cu fotografii, afișe, 
programe, cronici scrisori, dedicatii, pe lângă informaţiile pe care le 
detineam deja. Dar, cea mai eficace “armă” a fost, cred, adaptabilitatea, 
care a constituit și fundamentul “strategiei” mele de lucru: acela de a 
mă plia eu felului de a fi al interlocutorilor mei, și nu invers! În acest 
sens, în timpul obișnuitelor discuţii preliminare, eram atentă la 
trăsăturile lor temperamentale și caracteriale, la nivelul lor intelectual, 
emotional, chiar la capriciile unora, încercând să tin seama de ele în 
limita posibilului. Răbdarea și înţelegerea au fost “cheile” care mi-au 
deschis până și ușile sufletești ale celor mai refractari la solicitările altor 
redactori,  determinându-i sa fie de acord cu participarea la 
”destăinuiri”! Mai mult: după acele mici ”victorii”, să le numesc asa, eu 
am fost cea care s-a transformat în confesorul lor (!)7, unii dorind să îmi 
împărtășească o parte din cugetările filosofice de ultimă oră (Dimitrie 
Cuclin)?, alţii, să mă facă părtașa recentelor însemnări literare (Cella 
Delavrancea)”, iar alţii, să mă primească în universul lor ideatic, 
comunicându-mi părerile despre interdependenta dintre poezie, muzică 
și filosofie, sau chiar împărtășindu-mi unele frământări sufletești... 
(Sigismund Toduţă)”. 


1 Într-una dintre epistolele expediate cu o frecvență aproape lunară, dirijorul 
clujean Anton Rónai îmi scria: ”Angelică d-ră Despina Petecel, interlocutoarea 
— si confidenta — muzicienilor din tard, capitală și provincii, fără deosebire de 
specialitate — compozitori, dirijori, interpreţi de toate soiurile -, fără deosebire 
de sex și apartenenţă naţională...” (Cluj, 27 lanuarie 1979). Scrisoarea integrală 
în: Despina Petecel, Muzicienii noștri se destăinuie, vol. al Ill-lea, Editura 
Muzicală, 2001, pp. 92-94. Pentru detalii, vezi și întregul grupaj de scrisori de la 
pp. 49-144. În aceeași ordine de idei, pianista Lisette Georgescu nota, în 
dedicatia de pe pagina de garda a volumului său Momente de viață, apărut în 
1983 la Editura Muzicală: ”Despinei Petecel, pe care noi, muzicienii, o pretuim 
pentru dragostea dezinteresată, entuziasmul și priceperea ce o desfășoară în a 
perpetua numele interrpretilor din viata muzicală a ţării.” în: op. cit., p. 146. 
2 Detalii despre întâlnirile repetate cu Dimitrie Cuclin, în: Muzicienii noștri se 
destăinuie, vol. |, 1990, pp. 48-51. 
3 Idem, în: Muzicienii nostri se destăinuie, vol. al Il-lea, Muzicală, 1995, pp. 7- 
11. 
* Detalii în: op. cit., pp. 67-70. De exemplu, în 1983, Maestrul Toduta îmi scria 
de la Cluj: "Mult stimată și pretuita Doamnă Colegă Despina Petecel, Scrisoarea 

Și totuși, nu pot să nu evoc primul meu contact cu nonagenarul 
Dimitrie Cuclin. După ce m-a fixat, neîncrezător, cu privirea electrizantă 
de dinapoia lentilelor supradimensionate ca grosime, ale ochelarilor, m- 
a întrebat dacă "am terminat liceul”?! Cutezanta cu care i-am replicat ca 
îi cunosc felul sarcastic de a-și aborda interlocutorii, dar că îl socotesc un 
stimulent ideal în dinamica unui dialog, cred că a fost cea care i-a atras 
atenţia! În final, s-a oferit să-mi citească Discursul asupra Muzicii. Acea 
primă întrevedere a fost urmată de altele, transmise prin intermediul 
fostului său discipol Vladimir Popescu-Masala, din dorinţa de a-mi citi 
din ultimele lui meditații filosofice, pe care le nota, zilnic, sub forma 
unor dialoguri imaginare, de sorginte socratică, "între Ego și Alter Ego”?. 
Apoi, mă întreba: “ce părere ai”?! — Au fost cu adevărat “ore astrale” în 
existența mea! Ca și cele trăite în preajma pianistei Cella Delavrancea! 
Când, în 1975, după o convorbire telefonică prelungită, am ajuns în 
pragul locuinţei sale din strada Eminescu 1517, m-a întâmpinat o ființă 
cu aer adolescentin, cu mișcări agile și privire șăgalnică, iscoditoare, în 
ciuda celor 88 de ani pe care urma să-i împlinească la 15 Decembrie! 
Măsurându-mă din cap până-n picioare, Cella Delavrancea m-a primit în 
salonul dominat de pianul de concert, după care ne-am antrenat într-un 
dialog spontan, alert, căci "așa se întâmplă când întâlnirile au și puterea 
spirituală, sufletească — contactul se face peste vizibilul îngreunat de 


Dvoastră din 27 Martie 1983 se află pe masa mea de lucru. M-a surprins în 
momente confuse, care nu au găsit o deslușire imediată. Cuprins de dubii 
contrastante, de clipe vagi de certitudine și promisiuni șubrede de reușită...” 
(...). “Si chiar așa fiind, un sentiment de gratitudine mă îndeamnă să Vă 
mulțumesc că ati avut generozitatea să scrieți o muzică atât de frumoasă frazei 
mele modeste. Vă port o sinceră stimă si respectuoase omagii”. Idem, ibid., p. 
71. 

1 Textul integral în: Despina Petecel, Muzicienii nostri se destăinuie, vol. |, 
București, Muzicală, 1990, pp. 51-66. 

2 Acesta este și titlul Poemului în proză, cu tentă autobiografică, datat 1 
Octombrie 1974, rămas într-un manuscris oferit cu dedicație poetului Geo 
Bogza. La rândul său, Geo Bogza mi l-a dăruit mie, în 1985, cu prilejul emisiunii 
pe care i-am dedicat-o lui Dimitrie Cuclin la Centenarul nașterii sale, si unde l- 
am avut ca invitat, alături de compozitorul Aurel Stroe. 

3 Din nefericire, după 1990, casa care ar fi trebuit să devină Casă memorială, a 
fost transformată în... Restaurant chinezesc! Încă o dovadă a indiferentei crase 
a autorităților fata de valorile artei și culturii propriei tari! 

concret — conjunctie rar întâlnită între oameni”?. La fel ca Dimitrie 
Cuclin, Cella Delavrancea a preferat să-mi citească un text în care 
portretiza câţiva muzicieni preferați: Chopin, Richter, Enescu - pe care-l 
considera încă din tinereţe “Suveranul muzicii”?. Legătura sufletească 
înfiripată atât de spontan între noi, a continuat cu vizite periodice, și cu 
un foarte scurt schimb epistolar?. Dar Sigismund Toduta? Inflexibil în 
privinţa acceptării oricărui dialog radiofonic, augustul compozitor și 
muzicolog clujean mi-a făcut surpriza de a răspunde totuși invitatiei 
mele, chiar dacă la capătul mai multor luni de... tergiversări! Exact când 
mă consolasem cu gândul refuzului total, primesc în redacţie apelul 
telefonic al Maestrului care, cu renumita-i politeţe, începe prin a-și cere 
scuze (!) pentru întârzierea cu care mă caută, dar că în câteva zile va fi la 
București, și ar dori să ne vedem! Ne-am întâlnit în vara lui 1977, în holul 
Hotelului Athenee Palace, unde am stabilit planul de dialog, urmând să 
mă deplasez eu la Cluj, pentru înregistrarea dialogului propriu-zis*. 
Revederile cu Maestrul Toduta s-au repetat până în preajma morții sale 
(1991) fie în timpul Festivalului Toamna muzicală clujeană, la care 
participam anual, fie prin schimburile epistolare, cu valoare inestimabilă. 


A.A.: Aţi publicat aceste dialoguri radiofonice în trei volume de 
referință apărute la Editura Muzicală sub titlul Muzicienii noștri se 
destăinuie, în 1990, 1995 și 2001, toate fiind distinse cu premii - al 
Societăţii "Mihail Jora” (vol. I), și ale UCMR (vol. II și III). Consider că ati 
făcut un pas important când ati decis să le tipariti, oferind astfel o mai 
mare vizibilitate informaţiilor prezentate acolo, și dând acces unui 
număr mult mai mare de potenţiali cercetători în arta muzicală 
românească și universală. Vă rog, vorbiti-ne despre aceste trei volume! 

D.P.T.: Într-adevăr, și, în același timp, a fost și primul punct de 
cotitură esenţial în evoluția mea. Dar, tipărirea textelor — pe care 
obișnuiam să le transcriu de pe bandă imediat după difuzare, adică în 
weekenduri! - s-a concretizat abia după 15 ani de la debutul emisiunilor, 


1 Pasaj din scrisoarea datată 13 Noiembrie 1978. Detalii în: Muzicienii noștri se 
destăinuie, vol. al II-lea, p. 8. 
2 Textul e reprodus în: op. cit., pp. 7-16. 
3 "Despina, în sufletul tău înflorește întotdeauna o floare pentru mine și nu se 
ofilește. Intelegerile sufletești între oameni sunt misterioase, iar explicația 
logică nu le dezleagă” (...). “Îţi voi telefona Miercuri, ca să ne hotărâm când ne 
putem aduna la un taifas” (3 Martie 1979). Idem, ibid., p. 9. 
4 În: Muzicienii nostri se destăinuie, vol. al II-lea, pp. 67-96. 

cu toate că muzicologul și bizantinologul Titus Moisescu (directorul 
Editurii Muzicale, care-și avea sediul în aceeași clădire cu revista Muzica) 
insistase încă din 1975 să public dactilogramele emisiunilor, pe care le 
asculta și le considera documente prețioase în completarea anumitor 
hiatusuri din istoria muzicii noastre, mai ales că erau transmise prin viu 
grai, chiar de către unii dintre protagoniștii evenimentelor muzicale 
respective! Într-un fel, îmi pare bine că nu am căzut pradă tentatiei de a- 
mi vedea, atunci, numele înscris pe o carte! Novice fiind în domeniul 
redactării unui manuscris destinat tiparului, aș fi adoptat probabil 
varianta simplei transcrieri a dialogurilor, văduvindu-le de explicaţiile 
suplimentare din notele de subsol, de Indexul de nume proprii, sau de 
unele facsimile ale afișelor și programelor de concert, ale unor scrisori și 
cronici muzicale, și chiar de unele fotografii sugestive. Ca să vorbesc 
despre cele trei volume apărute la o distanță de cca. 5 ani unul de 
celălalt, în care am reunit o mică parte din dialoguri, mi-ar trebui un 
volum separat! Aș puncta însă faptul că nu am apelat niciodată la 
metoda — destul de des întrebuințată! — a formulării nu doar a 
întrebărilor, ci și a... răspunsurilor (!), pentru a fi conforme cu exigenţele 
(politice) ale momentului, ci i-am lăsat să se exprime liber, în limbajul lor 
specific — ceea ce a conferit fiecărui dialog un farmec, o culoare și o 
expresivitate distincte. Singurele întrebări repetitive, deși mereu în 
formulări diferite, au fost cele, premeditate, care vizau legăturile lor cu 
George Enescu. Spre surprinderea mea, și azi, după cinci decenii de la 
debutul lor, mai sunt întrebată de cărturari și melomani mai mult sau 
mai puţin cunoscute, unde ar mai putea găsi cele trei volume? Din 
păcate, nici eu nu mai posed decât câte un exemplar din fiecare — toate 
epuizându-se la foarte scurt timp după apariţie! Marele meu regret 
rămâne faptul că, din cauza vremurilor potrivnice expunerii Adevărului 
despre traumele suferite de majoritatea muzicienilor intervievaţi, din 
motive politice aberante?, am omis imortalizarea lor pe bandă, și nici 


1 Printre motive: obstructionarea ordinii publice, huliganism (Dinu Bădescu, 
Șerban Tassian, Cornelia Gavrilescu, Valentina Cretoiu, despre care aflați detalii 
în: cartea loanei Bentoiu, Dragoste si voce de femeie. Valentina Cretoiu, 
București, Muzicală, 2003); idei nationalist-burgheze si sovinism (celebrul "lot 
Pătrășcanu”, din care au făcut parte Harry Brauner și Lena Constante, 
condamnaţi la 14, respectiv 11 ani la Jilava); atitudini idealiste și reacționare 
(Dimitrie Cuclin, trimis, în “lagărul de muncă” de la Canalul Dunăre-Marea 


Neagră, între 1950-1952, episod relatat de către compositor în volumul- 

după 1990 nu am mai avut nici posibilitatea de a reveni asupra 
dialogurilor?. 


“Orice rău spre bine”! 


În 1986, din cauza expansiunii absurde a “cultului personalităţii” 
lui Ceaușescu, ciclul ”destăinuirilor” a fost eliminat din schema 
emisiunilor de radio! Am fost pusă în faţa alternativei de a renunţa, ori 
de a accepta realizarea unui ciclu pe teme cu tentă partinică! Decizia 
mea de a refuza ambele variante a fost cât se poate de fermă. Dar, 
pentru a nu pierde spaţiul radiofonic, și pentru a-mi păstra continuitatea 
demersului muzicologic inițial, am recurs la un subterfugiu propunând 
un alt ciclu care să reflecte felul în care elemente sau modele ale 
tradiției folclorice, bizantine, mitologice, muzicologice au fost preluate și 
prelucrate de către compozitorii contemporani în creaţiile lor — între 
alții, George Enescu, în Oedip, Liviu Glodeanu, în Zamolxe, Aurel Stroe, 
în Orestia (Trilogia Cetăţii închise) etc. -, sub genericul Traditie si 
modernitate în muzica românească. Rapiditatea deciziei mele s-a 
datorat bogăției si consistentei impresiilor personale despre 
multitudinea auditiilor muzicale, și despre lecturile din domenii 


manuscris Mes Symphonies I-XV. Roman musical, cap. Diversion au bagne 
/Diversiune în penitenciar, pp. 113-126); despre ”domiciliile forțate” în care 
erau plasați chiar si după eliberările din perioada 1962-1965, cu interdicţia de a 
mai păși pe podiumurile de concert sau ale Operei, unde cântaseră în faţa unor 
săli arhipline (precum... “huliganii” menţionaţi mai sus!); despre descendența 
din familii cu vederi liberal-regaliste (Maria Andriescu, Cella Delavrancea, 
Romeo Drăghici, Dorina Popovici etc.); despre propensiunea unora spre creaţia 
și practicarea muzicii religioase (loan. D. Chirescu — primul muzician cu care am 
inaugurat seria ”destăinuirilor” radiofonice, în Mai 1975, dar și primul volum 
tipărit, pp. 11-22 -, Dimitrie Cuclin, Nicolae Lungu, Sigismund Toduţă etc.). Alte 
detalii în Postfata vol. al Ill-lea, pp. 449-451. 
1 Așa se face că au rămas în manuscris texte care ar putea face obiectul a încă 
două volume: mezzosoprana Martha Kessler, sopranele loana Nicola, Elisabeta 
Neculce-Cartis, Emilia Gutianu-Alessandrescu, Victoria Costescu-Duca, 
violonistele Lucia Burada si Lola Bobescu, compozitorii si muzicologii Zeno 
Vancea si Max Eisikovits (discipol al lui Martian Negrea si autor al mai multor 
cărți despre Polifonia vocală a Renașterii, Barocului, si a sec. XX), muzicologul 
George Pascu, criticul Radu Negreanu, pianista Didia Saint-Georges (eleva 
renumitului pedagog Robert Teichmiller, la Conservatorul din Leipzig), soprana 
de coloratură Ana Rozsa-Vasiliu (debutantă la Scala din Milano în 1931) etc. 

adiacente, complementare subiectelor alese, conţinute în ”dosarele” la 
care m-am referit mai devreme. Întocmai ca "destainuirile”, și acest ciclu 
s-a bucurat de notorietate?, constituind o alta placă turnantă, care a 
favorizat apariția ciclurilor concepute într-adevăr pe principiul 
interdisciplinaritatii. 


A.A.: Ati păstrat mereu în vedere spiritul universal al marelui 
George Enescu, si ati relevat acest lucru atât prin emisiunile pe care le- 
ați realizat sau produs, dar mai ales prin cercetarea de tip 
interdisciplinar, raportând arta muzicală la diverse domenii de cercetare 
— lingvistică, matematică (cum ati procedat în serialul Oglinzi, 
recompensat cu Premiul “Iosif Sava” al Radiodifuziunii). 

D.P.T.: O să încep cu sfârșitul întrebării. Serialul Oglinzi a fost 
premiat pentru suita de emisiuni Experiente și experimente pariziene 
realizate în 1999, după cea de-a doua mea călătorie profesională în 
capitala Franţei, de la finele anului 19972, înlesnită, ca de altfel și prima, 


1 Spre regretul meu, toate aceste dialoguri, foarte substanţiale, au rămas în 
manuscris. 

2 Prima mea călătorie, de două luni!, în “orașul luminilor” (1990), totodată 
primul meu contact cu Occidentul, o datorez generoasei invitaţii primită din 
partea fostului meu profesor de estetică, muzicologul George Bălan, stabilit din 
1977 în Germania, la Schwartzwald, dar călătorind în Franţa, Italia, Spania, 
Austria, pentru a-și promova tehnica de “ascultare conștientă a muzicii”, din 
care-și crease o adevărată Școală Internaţională, denumită Musicosophia 
(iubirea pentru muzică, sau înțelepciunea muzicii — de la termenul grecesc 
compus philos / iubitor, și Sophia /înțelepciune = iubitor de înţelepciune). Doar 
cine a experimentat "pe viu” efectele miraculoase ale acestei tehnici, bazată pe 
auditia repetată a unor fragmente muzicale - ale căror ritmuri, timbruri 
instrumentale, dezvoltări și reprize ale motivului initial, erau transpuse în timp 
real într-o serie de desene, aproape hieroglifice, de o simetrie aproape 
perfectă, și care, privindu-le în ansamblu, ofereau imaginea unor coduri 
străvechi, misterioase - își poate imagina cum, o persoană medie ca educaţie și 
orizont de cultură, ajunge să analizeze la nivel de specialist, forma și structura 
interioară a unei piese muzicale, indiferent de gen sau de epoca în care a fost 
scrisă! Tot în 1990, muzicologul Alain Paris, pe care-l cunoscusem cu ocazia 
participărilor la seziunile Simpozionului International "George Enescu”, și pe 
care l-am revăzut într-una dintre vizitele mele la Radio France, mi-a 
intermediat o întrevedere cu dirijorul german de origine poloneză Marek 

din 1990, de diligentele întreprinse de către Directorul Direcţiei 
Muzicale, Mihaela Doboș. După ce, în 1990, trăisem emoția 
indescriptibilă a materializării probabilității de a sta, fata în fata, 
dialogând chiar!, cu personalități franceze care mi se păreau de 
domeniul fanteziei în anii studenţiei și după, când le citeam cu nesat 
volumele traduse și la noi - mă refer aici, punctual, la istoricul de artă 
René Huyghe?’, și la cărţile sale tipărite de Editura Meridiane, Puterea 
imaginii (1971) și Dialog cu vizibilul (1981) — revenirea în “orașul 
Luminilor” mi-a oferit alte câteva surprize de proporții! Atunci am avut o 
altă șansă nesperată, de a cunoaște două dintre personalităţile 
emblematice ale artei și culturii franceze: pe filosoful Alain Besancon 
(1932-2023)? - care m-a primit cu aceeași deferenta pe care mi-o arătase 
cu șapte ani în urmă René Huyghe - în biroul său din Rue de Rivoli, 
"captusit” cu cărți și teancuri de documente xeroxate, unde am 
conversat, mai bine de o oră, despre câteva subiecte din cartea sa 
Imaginea interzisă pe care o studiasem înainte de călătorie? - și pe 
celebrul, fermecătorul artist-fotograf nonagenar, Henri Cartier-Bresson 


Janowski, investit atunci cu funcția de Director Muzical al Orchestrei Simfonice 
a Radiodifuziunii Franceze. În urma unui interviu acceptat și acordat cu 
amabilitate, Marek Janowski mi-a oferit caseta abia apărută chiar la Casa EMI, 
cu cele două CD-uri ale înregistrării operei Oedip de George Enescu, într-o 
distribuție de zile mari: Jose van Dam (Oedip), Gabriel Bacquier (Tiresias), 
Brigitte Fassbaender (locasta), Marjana Lipovsek (Sfinxul) și Orchestra 
Filarmonică din Monte Carlo, dirijată de Lawrence Foster. La întoarcerea în 
tara, din toate acele documente și interviuri, am realizat aproape 20 de 
emisiuni! 
1 Detalii despre nemaipomenita întâlnire cu faimosul istoric de artă francez 
(1906-1997), și, de asemenea, dialogul cu tema Esenţa elanului creator: 
“punctul omega”, pe care l-am purtat, în două ședințe, în Cabinetul său de 
lucru din incinta Muzeului Jacquemart-André, al cărui curator era, în: Despina 
Petecel Theodoru, Muzica — sferă a interferentelor, București, Muzicală, 2013, 
pp. 21-53. 
2 Detalii și dialogul integral, Deghizări ale sacrului in opera de artă, în: op. cit., 
pp. 135-158. 
3 Imaginea interzisă. Istoria intelectuală a iconoclasmului de la Platon la 
Kandinsky, traducere în limba română de Mona Antohi, București, Humanitas, 
1996. 

(1908-2004)7, la recomandarea artistei plastice Lena Constante, soția 
folcloristului Harry Brauner. În același interval de timp i-am cunoscut și 
am dialogat cu esteticianul și muzicologul Alain Cophignon? - despre 
Timp, Destin, Adevăr în opera de artă [inclusiv în opera Oedip de George 
Enescu)” - cu compozitorul Mihai Mitrea-Celarianu, în compania căruia 
am trecut, în zbor, De la muzică la astrofizică!“ - și cu muzicologul Radu 
Stan, am discutat îndelung despre creaţia lui lannis Xenakis”. Dar, unul 
dintre cele mai dinamice si genuine conversații a fost cea cu 
dramaturgul Matei Vişniec, despre Punct-contrapunct în teatru și 
muzicd®. 


On revient toujours 


Ma întorc la prima parte a întrebării tale. George Enescu a fost, 
într-adevăr, un fel de pivot al activităţii mele radiofonice și muzicologice, 
de la mărturiile celor care l-au cunoscut, i-au fost prieteni și colaboratori 
în concerte și recitaluri, publicate atât în paginile revistei Muzica, cât și 
în dialogurile incluse în volumele de ”destăinuiri”, la ciclurile ample de 
emisiuni pe care i le-am dedicat încă din 1975, sub diferite generice: 
Mărturii despre George Enescu, Universalitatea lui George Enescu, Oedip 
în conștiința contemporană, George Enescu în amintirea londonezilor’, 


1 Detalii despre întâlnirea cu legendarul fortograf, și dialogul Metafizica 
imaginii, în: op. cit., pp. 209-223. 

2 Printre altele, cofondator al Societăţii Muzicale Franceze George Enescu, și 
autorul uneia dintre Monografiile de referință dedicate Vieţii și operei lui 
George Enescu (Paris, Fayard, 2006/Editura Institutului Cultural Român, 2009, 
versiunea în Ib. rom. Tradusă de Anca-Domnica Ilea). 

3 Idem, ibid., pp. 105-132. 

4 Amploarea acestui dialog insolit a făcut obiectul a cinci emisiuni difuzate în 
ciclul Oglinzi, la finele anului 1999. Textul nu a fost niciodată publicat. Doar 
pentru vol. George Enescu — reverie si mit, am selectat fragmentul în care il 
evocă pe Enescu. Detalii în: op. cit., cap. Omul, Creatorul, Interpretul, pp. 399- 
407. 

° Din dialogul foarte amplu cu muzicologul Radu Stan au rezultat, de asemenea, 
cinci emisiuni, difuzate în ciclul Oglinzi. Nici textele lor nu au fost publicate 
vreodată. 

ê Pentru detalii și dialogul integral, vezi Muzica- sferă a interferentelor, pp. 249- 
280. 

7 În vara anului 1994, deși mă aflam pentru o lună de vacanţă în capitala Marii 
Britanii, nu am putut rezista tentatiei de a face o vizită Departamentului 
Muzical al BBC-ului, intermediată de amicala recomandare a violonistului 
Sherban Lupu, aflat și el în acea perioadă la Londra. Interviurile realizate cu 

Înainte și după Oedip (două emisiuni în dialog cu compozitorul și 
muzicologul Pascal Bentoiu)? etc., până la comunicările științifice 
prezentate la Simpozioanele Internaţionale de Muzicologie din cadrul 
Festivalurilor Internaţionale ce poartă numele compozitorului?. Și în 
acest caz, ataşamentul meu aproape empatic față de muzica lui Enescu, 
mi-a fost “alimentat”, tot în adolescenţă, și tot de către profesorul 
Gheorghe Dogaru - fervent admirator al omului și creatorului Enescu. De 
la dânsul am aflat prima oară despre Convorbirile compozitorului român 
cu muzicologul francez Bernard Gavoty?, despre concertele de 
binefacere, din timpul Primului Război Mondial, susținute la lași, dar și în 
cele mai "îndepărtate cătune” din Moldova, ca și despre impozanta 
"tragedie lirică” Oedip, cu implicaţiile ei mitologice, sacrale și filosofice 
etc. Subiectul mi-a stârnit interesul și datorită pasiunii timpurii a surorii 
mele, cu aproape șapte ani mai mare“, pentru cultura, civilizaţia si 


muzicologul Stephen Johnson — un pasionat al muzicii enesciene, în special al 
operei Oedip, despre care îmi mărturisea că “a devenit o parte din viata mea”-, 
cu violonistul Simon Kuhn, fost discipol al lui Enescu, "părintele său spiritual”, 
cu Aron și Carola Grindea, la care s-au adăugat listele computerizate ale 
lucrărilor enesciene stocate în Arhiva BBC-ului, pe care le-am obţinut graţie 
amabilitatii lui Philip Tagney, producător de emisiuni în Departamentul de 
Muzică Nouă, mi-au folosit la realizarea, în 1995, a unei serii de emisiuni, 
printre care cea intitulată George Enescu în amintirea londonezilor (180 de 
minute), în cadrul celei de-a Il-a ediții a serialului pe care-l initiasem în 1994, în 
luna August a fiecărui an, Universalitatea lui George Enescu. Detalii în: Despina 
Petecel Theodoru, George Enescu — reverie și mit, București, Muzicală, 2014, 
cap. IV, Reflecţii în dialog, cap. Imersiuni în anatomia creației, și Omul, 
creatorul, interpretul, pp. 279-287, respectiv 430-453. 
1 Vezi dialogul în: op. cit., pp. 251-266. 
2 Întregul calup al comunicărilor, majoritatea având ca subiect central opera 
Oedip privită din varii perspective, ca mit al cunoașterii, în: op. cit., secţiunea a 
III-a, Opera aperta, pp. 79-248. Vezi și notele 38-41, infra. 
3 Mai târziu, prin anii 1985-86, la iniţiativa lui losif Sava, m-am implicat în 
traducerea în limba română a Convorbirilor înregistrate pe 8 benzi de 
magnetofon, depozitate în Fonoteca de Aur a Radiodifuziunii Române, cu 
scopul de a le prezenta, în fragmente de câte 20 de minute, în Pauzele 
concertelor simfonice transmise în direct din sala Radio, sau de la Ateneu. Până 
la plecarea mea din Radio (2006-2007), pe etichetele acelor benzi se mai aflau 
încă însemnările mele despre conţinutul fiecăreia în parte! 
1 Este vorba despre clasicista Stella Petecel (1943-2006), fost conf. univ. dr. la 
Catedra de limbi clasice a Universităţii București; initiatoarea unui Curs de 
greacă veche în cadrul Facultăţii de filosofie a Universităţii, pe care-l 

filosofia greco-romană, pe care le studia din primele clase de liceu, sub 
îndrumarea etern-veneratului profesor Dogaru, și despre care ne vorbea 
cu patos, minute în șir, mie și mamei. Așadar, încă din anii studenţiei, 
legenda eroului mitologic, ca și legile prosodiei antice începuseră să-mi 
capteze atenţia în mod particular. Astfel că, în 1981, în timp ce căutam 
un subiect mai puţin comun, în vederea participării la Simpozionul 
dedicat Centenarului nașterii compozitorului, fredonam, repetitiv, 
fragmente din Monologul lui Oedip sau din scena ciumei (actul al III-lea 
al operei), pe care le știam pe dinafară! Observând concordanța dintre 
accentele ritmurilor muzicale și accentele plasate pe silabele textului 
sofoclean, am avut brusc revelaţia unei posibile analogii între prosodia 
versurilor tragediei antice grecești și muzica operei enesciene, și m-am 
hotărât să particip la Simpozion cu o temă axată pe acest tip de 
asociere. De un real support / argument științific în conceperea lucrării, 
mi-a fost Cursul elementar de metrică greacă si latină / Cours 
élémentaire de métrique grecque et latine (1888), al elenistului francez 
Louis Havet, precum si o serie de alte carti referitoare la tragedia greaca 
descoperite in biblioteca de specialitate a surorii mele - cu deosebire 
volumul al Ill-lea al /storiei literaturii grecești / Histoire de la littérature 
grecque (1935), a clasicistului de notorietate Maurice Croiset, care 
conţinea si câteva capitole dedicate "poetului liric” Sofocle. Așa s-a 
născut prima mea comunicare, cu titlul Procedee ritmico-expresive 
specifice tragediei antice grecești în opera Oedip, cu care se și deschide 
secțiunea a Ill-a, Opera aperta, din volumul George Enescu — reverie si 
mitt. Peste ani, am reluat acest prim experiment - să-l numesc ludic -, 


transformase dintr-o materie strict didactică, într-un curs de civilizație și 
filosofie greacă; autoarea traducerii din limba greacă a Eticii nicomahice de 
Aristotel, cu un studiu introductiv, comentarii și un Index de termeni grecești 
specifici limbajului aristotelic (Editura Științifică și Enciclopedică, 1988); a 
ediției critice a poemului epic Eneida de Vergilius, în traducerea din 1896 a lui 
George Coșbuc (Ed. Univers, 1980, reeditată în 1998 la Editura IRI). Ultima ei 
publicație a fost volumul de autor Agonistica în viata spirituală a cetăţii, 
apărută în 2002 la Editura Meridiane. 

1 Detalii în: op. cit., pp. 79-85 (varianta în Ib. rom.) / 86-91 (var. în Ib. fr.). 
George Enescu — reverie si mit, pp. 79-248. Din aceeași sferă a analogiei între 
diferitele procedee stilistice ale versurilor poetice și structurile muzicale 
corespunzătoare (simetrie/asimetrie, ritm, pauze, legato-uri expresive, 
aliteratii etc.), face parte și comunicarea din 2001, Eufonii eminesciene: 

captivant tocmai datorită ramificatiilor polisemantice pe care le suscită, 
între structurile muzicale și cele caracteristice altor domenii, așa cum ai 
spus și tu, Andra: lingvistica, matematica, semiotica (Barthes, Peirce), 
filosofia!, naratologia, în sensul sistemelor promovate de Gérard 
Genette în Introducere în arhitext (Seuil, 1991/Univers 1994), sau în 
Figures III (Seuil, 1972), transdisciplinaritatea și pluridisciplinaritatea 
(teorii dezvoltate de către Basarab Nicolescu, în majoritatea scrierilor 
lui), si chiar din sfera fizicii cuantice?. Trebuie să mentionez că, primele 
noţiuni de lingvistică și semantică, mi-au fost predate tot în adolescenţă, 
și tot de către profesorul Dogaru, de la care am auzit pentru prima oară 
numele fondatorului lingvisticii moderne, structurale, Ferdinand de 
Saussure, sau pe cel al lui Roman Jakobson, fondatorul analizei 
structurale a limbajului! 


A.A.: Cum ati demarat acest tip de cercetare interconectată 
artistic, care este metoda de lucru și de ce credeţi că este nevoie de 
acest tip de abordare în muzicologia actuală? 

D.P.T.: Din perspectiva propriei experienţe, am convingerea că, 
nicio “interconectare artistică”, nu poate fi pusă în act, nu poate avea, 
deci, viabilitate, în afara unui fond de cultură, pe cât posibil ramificată, 
bine sedimentată și asimilată de la cele mai fragede vârste. Mă număr 
printre cei care au avut norocul de a se naște într-o familie cu 


”antecedente” artistice, pe linie maternă. În casa străbunicului meu, 


Simfoniile a V-a, cu cor, de George Enescu si Anatol Vieru (Idem, ibid., pp. 117- 
134). 
1 Vezi comunicarea cu titlul ”Contrarii coincidente” în destinul solar al lui Oedip, 
în: op. cit., pp. 232-248 (versiunea în lb. rom.), sau Oedip — între destin și liberul 
arbitru (Idem, ibid., pp. 100-105). 
2 În acest sens, vezi comunicarea din 2011, Tipologii narative în opera Oedip 
(încercare analitică prin prisma teoriei naratologice a lui Gerard Genette), în: 
Despina Petecel Theodoru, op. cit. pp. 199-212 (Ib. rom.). 
3 În prezentarea mea din 2021, am apelat la câteva principii cuantice, pe care 
le-am transpus în comunicarea cu tema Destine încrucișate sau “cum poate 
viitorul să influenţeze trecutul”, în opera Oreste & Oedipe de Cornel Tdranu. Ea 
a fost inclusă în volumul colectiv Simpozionul Internaţional de Muzicologie 
"George Enescu”, ediţia a XX-a, București, Editura Muzicală și Editura UNMB, 
2021, ediţie îngrijită de prof.univ.dr. Mihai Cosma, pp. 53-67, pentru varianta 
în limba română, și pp. 53-68, pentru varianta în limba franceză (volum 
separat). 

preot ortodox de origine sârbo-greacă, refugiat într-un sat aparţinând 
Domeniului Coroanei (Sadova), din sudul Olteniei, trei dintre cei patru 
copii cântau la instrumente de suflat și la vioară, erau talentaţi la desen 
și la sculptura în lemn, bunicul meu avea o voce expresivă, iar “unchiul 
Matei” era supranumit ”Esop”-ul familiei datorită atracției pentru 
fabulele și aforismele filosofului antic grec! La rândul meu, am deschis 
ochii într-un mediu intesat de cărţi și îmbibat de mirosul inconfundabil al 
uleiurilor de pictură ale Mamei, specializată în arta decorativă, al 
acuarelelor si guaselor, al cărbunelui de desen, cu care sora mea schița 
în doar câteva minute portretele membrilor familiei și ale prietenilor, 
atunci când nu declama, cu glasul ei bine timbrat, pasaje din Catilinarele 
lui Cicero, sau scanda versuri în hexametri din poemul De rerum natura 
al lui Lucretius, și unde, tatăl meu, avocat de profesie, perora despre 
logica si rigoarea normelor juridice ale “dreptului roman”! Într-un 
asemenea climat era imposibil să nu ţi se inoculeze în minte și spirit 
morbul conexiunilor! Așa încât, în perioada Liceului, pe lângă studiul 
violoncelului și pianului la Liceul de muzică din Craiova, începusem să 
frecventez colecțiile de pictură (Țuculescu, Aman, Luchian, Tonitza) și 
sculptură (Cabinetul Brâncuși), dar și exponatele școlilor de pictură 
renascentiste găzduite de Muzeul de Artă ”Jean Mihail” din Craiova?; în 
același timp eram captivată de Albumele de pictură din faimoasa 
colecție Skira?, cu precădere cele dedicate artei impresioniste si 
expresioniste, apărute în limba originală, în format de buzunar, 
răspândind în aer parfumul unic al tipăriturilor frantuzesti!; în paralel, 
abordasem Dialogurile lui Platon, din dorinţa de a o concura pe sora mai 
mare (!), și luasem contact cu volumele de teatru francez și englez 
contemporan, traduse în limba română, în anii '65 (Giraudoux, Anouilh / 
O'Neill, Tennessee Williams, Arthur Miller), cu autorii "noului roman 
francez” - Michel Butor, Nathalie Sarraute, Boris Vian, Alain Robbe- 
Grillet - , dar și cu Procesul lui Kafka și Ciuma (La Peste) lui Sartre, sau cu 
volumul Pagini de critică al lui Hippolyte Taine, proaspăt tradus tot în 


1 Muzeul a fost construit, între 1900-1907, în stil neogotic, conform planurilor 
elaborate de arhitectul francez Paul Gottereau, iar în 1954, Jean Mihail - fiul 
latifundiarului Constantin Dinu Mihail, fondatorul Palatului - l-a transformat în 
Muzeu de Artă, pe baza Pinacotecii donate de către Alexandru & Aristia Aman, 
descendenți ai unei familii de boieri, din care a facut parte și pictorul Theodor 
Aman (1831-1861). 

2 Denumirea colecţiei a fost dată de numele întemeietorului Editurii, 
colectionarul elvețian de artă Albert Skira (1904-1973). 

1965 etc. Toate aceste achiziții culturale erau dezbătute la... “ceaiurile” 
de sâmbătă seara, într-un grup de prieteni - colegi din anii terminali ai 
secției de arte plastice a Liceului, câțiva poeţi tineri, și chiar un absolvent 
de filologie! Bineînţeles, din biblioteca mea nu lipseau enciclopediile și 
volumele de istoria muzicii, cea mai prețioasă fiind Histoire de la 
musique, a lui Roland-Manuel?, dăruită de Profesorul Dogaru când 
împlinisem 14 ani! * În privinţa metodei de lucru, nu cred că se pot da 
“reţete”, tocmai pentru că fiecare e înzestrat cu o forma mentis 
caracteristică, rezultată din infinitele sinapse ale reţelei sale neuronale! 
Or, forma minţii mele e structurată, ca a multor semeni de altfel, pe 
principiul analogic. Îmi amintesc că, după ce îmi citise manuscrisul tezei 
de doctorat (De la mimesis la arhetip), Maestrul Ștefan Niculescu m-a 
întrebat, cu nedisimulată mirare: "Doamnă Petecel, dumneavoastră, 
când ascultați muzică, vedeţi principii și idei filosofice”?! l-am răspuns, 
zâmbind, afirmativ, căci acesta era adevărul, explicabil doar prin 
intermediul neurostiintei! De aici probabil, refuzul meu de a imita pe 
cineva, de a-mi însuși, de a compila consideratiile altora, ori de a-mi 
alege subiecte deja ”bătătorite”! Dacă unele formulări ale altor autori mi 
se par potrivite ca argumente în susținerea ideilor proprii, aleg să le 
citez, cu ghilimelele de rigoare, indicând și sursele, cât mai fidel și 
complet posibil, în notele de subsol, chiar dacă e vorba despre o 
sintagmă sau un termen mai rar — fapt evident în absolut toate scrierile 
mele, inclusiv în cronicile ocazionale, de numai...5000 de semne! În 
consecinţă, sfatul meu este ca fiecare să aibă curajul de a fi el însuși, de 
a îndrăzni să se detașeze de stereotipiile gândirii instaurate în mentalul 
colectiv în anumite circumstanţe culturale și politice, pentru a-și putea 
forma propria viziune despre lume, viaţă și artă! * De ce ar fi nevoie de 
acest tip de abordare? Nu știu dacă să răspund afirmativ sau negativ! Cu 
atât mai mult cu cât, în zilele noastre, limbajul elevat, autenticitatea 
ideilor personale deduse din cunoașterea din interior a fenomenelor de 
artă și cultură, neînregimentarea în ”narativul” momentului, sunt 
considerate caduce, anacronice! Preluarea ideilor gata făcute — sursa e 
cunoscută! - este mult mai comodă și mai la îndemâna omului modern, 
mereu în criză de timp, și, în mod ciudat, mereu mai dispus să fie la fel 
cu ceilalţi, să se alinieze trend-ului așa-zis progresist, ignorând faptul că 


1 Cele două volume superbe au fost tipărite, în Colecţia Pléiade, pe așa-numita 
"papier bible”, sau ”papier a cigarette”/foiță de ţigară utilizată în procesul 
tipografic de către Editura Fayard. 

"împrumuturile”, cu care crede că-și poate suplini gândirea individuală, 
îi subminează de fapt, treptat și insidios, propria identitate! 


A.A.: S-a scris enorm despre George Enescu, credeţi că mai poate 
fi spus sau adus ceva nou? Îi încurajați pe tinerii muzicologi să reia 
aspecte ale personalităţii și creației lui George Enescu, există încă tărâm 
neexplorat în acest domeniu de cercetare? 

D.P.T.: Orice creaţie e pasibilă de multiple interpretări. În funcţie 
de cunoașterea ei în profunzime, de orizontul de cultură, de 
sensibilitatea și imaginaţia hermeneutului sau a regizorului, acea operă 
poate apărea, de fiecare dată, ca o noutate! Întotdeauna va exista un 
detaliu, o zonă ignorată sau parţial pusă în valoare! Depinde pe ce 
anume pune accentul interpretul respectiv. Câteodată, chiar și 
diferențele de durată dintre o interpretare și alta a aceleiași partituri, 
vorbesc despre anumite caracteristici temperamentale și psihice ale 
interpretului. După cum, maniera de organizare a sintaxei frazelor 
muzicale, a formulelor și configuratiilor ritmice, a combinațiilor timbrale, 
a tăcerilor și intensitatilor sonore, poate oferi indicii definitorii pentru 
personalitatea autorului lor. Cu siguranţă, tinerii muzicologi trebuie 
încurajați să continue investigaţiile începute de antecesori (Viorel Cosma 
și Octavian Lazăr Cosma, Clemansa Liliana Firca, Pascal Bentoiu, Cornel 
Taranu), în vederea descoperirii și altor firide existente încă în unele 
manuscrise, și chiar în partiturile enesciene arhicunoscute?. 


A.A.: Aţi scris un număr absolut impresionant de cronici, 
articole, studii muzicologice, și în foarte multe dintre ele aţi abordat arta 
muzicală ca parte a unui întreg sincretic. Muzica și literatura, muzica și 
pictura, muzica și arhitectura sunt doar câteva din abordările 
transdisciplinare în domeniul cultural-artistic. Sunteţi doar iubitoare de 
literatură și artă plastică, sau ati și încercat să creaţi în vreuna dintre 
aceste ramuri artistice? (unul dintre articolele mele preferate este cel 


1 Demne de semnalat în acest sens sunt contribuţiile tânărului muzicolog Vlad 
Văidean la exegeza creaţiei enesciene, concretizate în articole și studii ample, 
unele dintre ele fiind integrate în cuprinsul unor sinteze muzicologice, ca cel 
intitulat George Enescu — Recitiri, Reascultări, Repoziţionări, inclus în vol. | al 
publicaţiei Noi istorii ale Muzicilor Românești, coordonat de către muzicologii 
Valentina Sandu-Dediu (mentora lui) și Nicolae Gheorghiţă, Bucuresti, 
Muzicală, 2020, reeditat în 2021, pp. 291-345. 

din Observator Cultural, Arhitecturi și sunete pictate, și este scris cu o 
precizie aproape chirurgicală la nivel de analiză plastică a expoziţiei de la 
Institutul Cervantes). 

D.P.T.: Nu m-am gândit că tehnica mea de a diseca sunetele, 
ritmurile, formele muzicale, ar putea fi comparabile unui act chirurgical! 
Dar, incitată de tine, aș face următorul raționament: dacă în cazul 
”destăinuirilor”, munca mea ar semăna cu cea a unui “arheolog” care 
încearcă să reconstituie întregul din cioburile împrăștiate în diversele sit- 
uri (în cazul de fata, existentele artistice risipite în lume, fragmentate, și, 
nu o dată sfdrtecate de vicisitudinile vremurilor!), în privinţa 
"abordărilor transdisciplinare”, efortul meu s-a orientat înspre ceea ce 
Jacques Derrida a numit ’grefa” - în sensul “altoii” unui text dat, cu un 
altul, care, prin incizii repetate “ajunge [chiar] să se grefeze pe el 
însuși”?. Din ”contaminarea”, până la ’deformare”, a unui conţinut cu 
celălalt, pentru a se "regenera prin  repetitie’?, ia naştere 
”heterogeneitatea scriiturilor”?. Ideea mea a fost de a efectua acest tip 
de "grefe” între texte complet diferite, dar care să prezinte similitudini 
în privința anumitor particularități de limbaj, sintaxe, morfologii, 
agogică, formule ritmice, figuri de stil, comune atât muzicii, cât și 
celorlalte forme de manifestare artistică, aflate uneori la distanță de 
secole unele de altele. Conform acestui criteriu, am alăturat Dialogurile 
lui Platon si Arta fugii de J. S. Bach”, sau Ornamentele arhitecturilor lui 
Gaudi și formulele miniaturale de saisprezecimi si treizecidoimi din 
Sonatele pentru pian de Domenico Scarlatti”, grupate in forme 


1 Articolul a fost prilejuit de două manifestări organizate în 2018, cu ocazia Zilei 

Naţionale a Spaniei: o expoziție de grup, de artă contemporană, vernisată în 4 

Octombrie în incinta Institutului Cervantes, și un concert al trio-ului 

instrumental alcătuit din Pablo Barragan (clarinet), Juan Pérez Floristân (pian) 

și Andrei lonita (violoncel), susținut in 9 Octombrie pe podiumul Ateneului 

Român (Observator Cultural nr. 943/18-24, Octombrie 2018). 

2 Cf. Jacques Derrida, Diseminarea, București, Univers Enciclopedic, 1997, 

traducere de Cornel Mihai lonescu, partea a Il-a, Diseminarea, 10. Grefele, 

Reîntoarcerea la Suprajet, p. 374 și urm. 

3 Alte detalii în: Jacques Derrida, op. cit., pp. 373-383. 

4 Idem, ibid., p. 374. 

° Detalii în: Despina Petecel Theodoru, De la mimesis la arhetip, cap. al II-lea, 

Lecturi paralele, pp. 19-56. 

ê Lucrarea, cu titlul Scarlatti-Gaudi sau despre ornamente ca entităţi 

arhitectonice distincte, a fost prezentată la Sesiunea de comunicări "Domenico 

Scarlatti”, organizată în Decembrie 1996, de către clavecinista Ogneanca 

asemănătoare torsadelor, arcurilor parabolice, arcadelor spiralate din 
construcţiile gaudiene. În ciclul Oglinzi, de exemplu, am ”contaminat”, 
elementele de limbaj teoretizate de filosoful Henri Wald în scrieri 
precum Limbaj și valoare, Cuvântul în destinul omului, cu elementele 
lingvistice și semiografice prezente în teatrul muzical contemporan, ale 
limbajului componistic utilizat de Gheorghe Costinescu; sau Prapurii și 
Coloanele de biserici din picturile lui Horia Bernea, cu Troitele, Spiralis, 
Aripi de lumină din muzica Doinei Rotaru, sau ideile despre eclectism- 
polistilism ale arhitectei Mariana Celac, cu pluristratificările pe bază de 
”grefe”, la nivel de nanoparticule sonore, operate cu precizie de laser de 
către Dan Dediu în muzica lui? etc. 


A.A.: Consideraţi că este important ca un muzicolog să își 
înceapă drumul prin abordarea genurilor „minore” să le spunem: 
cronică, articol, reportaj? Și ce câștigă el la nivel profesional parcurgând 
aceste etape care presupun participarea / audierea cât mai multor 
concerte? Trebuie să meargă doar la concertele care îi plac sau trebuie 
să vadă și să le asculte si pe cele cu care rezonează mai putin? 

D.P.T.: După părerea mea, ideal ar fi ca, aceia care doresc să se 
dedice în mod serios profesiei de critic muzical sau / și de muzicolog, să 
fie prezenţi la cât mai multe manifestări muzicale, indiferent de valoarea 
lor (mai ales în etapa de noviciat), tocmai pentru a-și forma, de timpuriu, 
o viziune de ansamblu asupra fenomenului componistic și interpretativ, 
care să le permită să critice, ori să aprecieze lucrările respective, în 
deplină cunoștință de cauză! Doar astfel pot deveni condeieri impartiali, 
obiectivi, capabili să surprindă aspectele distincte - componistice ori 
interpretative - ale fiecăruia. 


A.A.: Sunteţi un muzicolog meticulos, cu un spirit analitic foarte 
intens dezvoltat, aţi fi fost un profesor excelent cu aceste calităţi, fără să 
mai adăugăm dragostea pentru muzică. Nu ati fost niciodată tentată să 
mergeţi către această cale, cea a pedagogiei? 

D.P.T.: Chiar am fost tentată! Numai că, în 1973, după absolvirea 
Conservatorului, am aflat cu stupoare, de la direcția Liceului teoretic din 


Lefterescu și moderată de muzicologul Grigore Constantinescu, pentru a marca 
tricentenarul nașterii compozitorului. În: revista AKADEMOS, a Academiei de 
Muzică din București, nr. 1/1996, pp. 12-36. 

1 Din păcate, nici aceste dialoguri, pasionante, nu au văzut lumina tiparului! 

Caracal, unde fusesem repartizată, că, în atribuţiile mele ar fi intrat, pe 
lângă predarea muzicii, niște ore de... lucru manual, și chiar de... 
agricultură, în vreo trei școli din Judeţul Olt! Din fericire a fost ultimul an 
în care se mai acordau așa-numitele ’negatii”! Dar, nu-i așa? "Orice rau 
spre bine”: acela a fost momentul în care intervenţia compozitorului 
George Draga a determinat prima “răsturnare de situaţie” esenţială, 
transformând aparentul eșec, în șansa vieţii mele! Îmi place să cred că 
mi-am îndeplinit ”misiunea” pedagogică mult mai eficient prin 
intermediul emisiunilor adresate ascultătorilor de toate categoriile 
socio-profesionale, din întreaga ţară, cu intenţia expresă de a-i 
impulsiona să continue pe cont propriu lărgirea orizontului cunoașterii. 


A.A.: Stimată doamnă Despina Petecel, revin cu câteva 
considerații și curiozitati asupra publicaţiilor dumneavoastră la care mi- 
ati oferit acces cu atâta amabilitate: ati depășit limitele unui simplu 
interviu (reportaj) cu dialogurile dumneavoastră radiofonice - acest 
lucru este o certitudine - iar complexitatea acestor „adresări prin 
microfon” (cum le numea Grigore Constantinescu) ajunge la rang de 
excelență în volumul Muzica - sferă a interferentelor. Acest amplu 
proiect de transformare a cuvântului vorbit în literă scrisă — primele trei 
volume de Muzicienii noștri se destăinuie si Muzica - sferă a 
interferentelor - este un conglomerat de o diversitate ce conturează un 
tip de gândire - deși nu complet nouă, totuși novatoare -, de abordare 
interdisciplinară a Adevărului. Ce aţi urmărit în acest impresionant 
„proiect” al dialogurilor, despre ce Adevăr este vorba și de ce este 
importantă această căutare a Adevărului? Ce aduce totuși în plus acest 
volum publicat in 2013 fata de celelalte dialoguri radiofonice publicate 
anterior? 

D.P.T.: Inaugurarea acestui ciclu, imediat după 1990, a avut ca 
precedent, in nuce, seria mini-dialogurile (5-7 minute) întemeiate pe 
conexiunile dintre muzică și alte arte, pe care am fost solicitată, de 
același losif Sava, să le realizez pentru a fi difuzate în Pauzele 
transmisiunilor directe ale concertelor simfonice ale Radiodifuziunii, 
integrate într-un program mai amplu, de 180 de minute, pe care-l 
initiase în 1985 - Concertele săptămânii. În cei 5 ani, cât au durat acele 
rubrici, am avut norocul să întâlnesc o primă pleiadă de cărturari de 
înaltă ţinută intelectuală, despre care nu știam că fuseseră repudiati si 
condamnaţi la ani grei de pușcărie de către regimul comunist, mai ales 
pentru... "înaltă trădare”! În schimb, le citeam și admiram scrierile 

estetice și filosofice. Printre aceștia, se numără personalităţi care sunt și 
azi blamate, din cauza abisurilor întunecate ale Ombrei, scoase la iveală 
de unii analiști politici: Nicolae Balotă, Mihai Șora, Anton Dumitriu, 
Edgar Papu, Edmond Nicolau etc. Dar, ce încântare și inaltare spirituală 
în dialogurile cu Anton Dumitriu despre asertiunea platonică "Filosofia — 
cea mai înaltă muzică”; despre Clipă și Timp în creaţia artistică, în 
compania lui Mihai Sora; despre Stil si temperament în creaţie, cu Edgar 
Papu (având ca argument excelentele volume Barocul ca tip de 
existență); cu Andrei Pleșu despre Vizibil-audibil în opera de artă (având 
ca pretext cartea lui René Huyghe, Dialog cu vizibilul, dar și propriul 
volum, Ochiul și lucrurile); cu Dan Grigorescu despre Structuri artistice 
compozite, sau cu Edmond Nicolau despre Muzică și cibernetică, și cu 
Andrei Dorobanţu despre Muzica — imagine de tranziţie!! În 1990 am 
reluat tematica interdisciplinară abordată în acele rubrici, în emisiuni 
independente bilunare, a câte 60 de minute, sub genericul Muzica — 
sferă a interferentelor, diversificând totodată subiectele: În căutarea 
Sensului (Marin Gherasim), Nevoia de cadență și asceză (Ovidiu Maitec), 
Arta între iluzie și simulacru (Victor leronim Sroichita), Magia fizicii 
(Andrei Dorobanţu) etc.? 

Adevărul? Dacă “existenţa se poate spune în multe feluri” (cf. 
Aristotel), Adevărul cu majusculă, Unul, poate fi cunoscut mai degrabă 
prin “intelectul / inteligența / intuitiv(ă)” — nous — decât prin știință, 
care, în teoria Stagiritului, este "demonstrativă”! Păstrând proporţiile, 
m-am străduit ca, printr-o tehnică dialogală de tip maieutic, însoţită de 
exemple sugestive din domeniile conexe muzicii, să dezvălui Sensul de 
dincolo de formele simbolice ale artelor, analog ”Logos-ului divin și 
universal” (cf. Heraclit). Nu pot trece cu vederea rolul determinant pe 
care l-a avut asupra mea, în consolidarea propriei propensiuni către 
relevarea transcendentei, viziunea metafizică a muzicologului George 


1 Unele dintre aceste dialoguri au fost publicate în revista ATENEU din Bacău, 
iar altele în România literară. 

2 Pentru detalii, vezi întregul volum Muzica — sferă a interferentelor, Bucuresti, 
Muzicală, 2013. Plănuisem și un al doilea volum, care să conţină dialogurile cu 
acad. Solomon Marcus, Eugen Simion, Constantin Bălăceanu-Stolnici, logicianul 
Sorin Vieru, pictorul Alexandru Chira, arhitecta Mariana Celac, actorul Dan 
Nasta, criticii de artă Dan Hăulică, Barbu Brezianu și Pavel Șușară, părintele 
lustin Marchiș, etc. Planul a rămas în faza de proiect. 

Bălan, transmisă pe parcursul anilor în care l-am avut ca profesor de 
estetică, la Conservator. 


A.A.: Rămân în zona ideii de Adevăr și îmi întorc privirea către 
volumul De la mimesis la arhetip. Exercitiu hermeneutic asupra ideii de 
Adevăr în opera de artă. Acest volum, de o densitate și o profunzime cu 
totul speciale — este el „întrebarea” căutărilor dumneavoastră 
muzicologice? Poate fi numit sinteza cercetărilor dumneavoastră? Cu 
toate problemele pe care le lansați în exerciţiile de înţelegere a 
inefabilului în actul creaţiei, cu experienţele proprii în încercarea de a 
găsi răspunsuri pentru ceea ce înseamnă muzica, acest mister, care este 
sensul ei? Poate fi acest volum considerat un tratat de teorie a 
limbajului muzical, al discursului muzical la nivel structural dar și 
hermeneutic? 

D.P.T.: E dificil să-mi definesc propriile scrieri. Dar, dacă aceasta 
e impresia pe care o lasă lectura volumului?, nu pot decât să mă bucur! 
Un lucru e cert: toate emisiunile au fost concepute și construite ca niște 
studii complexe, științifice, pentru a căror realizare am răsfoit și 
conspectat zeci de cărţi de artă, filosofie, estetică, muzică, și am ascultat 
alte zeci de compoziţii, pentru a le selecta pe cele mai potrivite ilustrării 
ideilor și conceptelor expuse fie în comentariile personale, fie în ale 
interlocutorilor mei. Din acest punct de vedere fiecare emisiune poate fi 
echivalată cu câte un capitol al unui...tratat!?. De aceea a și fost posibil 
să le integrez, pe majoritatea, în volume tipărite — desigur, imbogatite cu 
noi comentarii, note de subsol și imagini, imposibil de inserat în spaţiul 
limitat al unor emisiuni radiofonice. 


A.A.: Rezultatele muncii dumneavoastră au fost de foarte multe 
ori apreciate public prin acordarea unor premii prestigioase. Mentionez, 


1 Iniţial, lucrarea a fost teza mea de doctorat, pe care am fost invitată, de către 
regretatul muzicolog și profesor Romeo Ghircoiașu (1919-1995), să o susţin la 
Academia de Muzică din Cluj-Napoca. În urma decesului brusc al profesorului 
Ghircoiașu, imediat după ce parafase colocviul meu de admitere la doctorat, în 
1995, compozitorul și muzicologul Valentin Timaru s-a oferit să-mi devină noul 
îndrumător științific. 
2 În caracterizarea pe care o făcea tezei mele, compozitorul Valentin Timaru, 
era de părere că ea a fost “gândită la dimensiunea unui Tratat, cu vaste 
deschideri spre universalul artei”. Vezi consideratiile complete în volumul De la 
mimesis la arhetip, p. 111. 

selectiv, prestigiosul premiu „Ciprian Porumbescu” al Academiei 
Române, Medalia comemorativă „George Enescu”, cele două premii ale 
UCMR și chiar Ordinul „Meritul Cultural” în Grad de Cavaler! Acestea 
sunt lucrurile concrete, materiale, care „se văd”; care sunt, însă, 
beneficiile spirituale ale muzicologului? Care sunt trăirile lui din spatele 
acestor reflectoare — binemeritate, de altfel? 

D.P.T.: Pline de satisfacţie, dar și de uimire, întrucât nu m-am 
așteptat la niciunul dintre ele! Fără îndoială însă, toate aceste premii și 
distincţii au însemnat tot atâtea recunoașteri ale unei activități 
neobosite, oneste și, mai presus de orice, pasionate. Le mulţumesc 
tuturor acelora care mi-au acordat creditul lor. 


SUMMARY 


Andra Apostu 


A dialogue with musicologist Despina Petecel Theodoru 


In this "expedition" of mine to find answers, during these years of 
dialogues full of science, love of music and wonder, | have met people 
and artists in whose presence | have felt great, pure joy. The joy - 
sometimes overwhelming - of meeting them, the joy of having all your 
questions answered in detail, patiently and meticulously, or simply the 
enjoyment of being contemporary with them. This kind of energy | felt 
in the dialogue with musicologist Despina Petecel Theodoru, a human 
being and a professional whom | cannot dare to describe here in just a 
few words. On her birthday - in May of this year she turns a wonderful 
age - | am making a humble attempt to find out who musicologist 
Despina Petecel Theodoru is and | invite all those who read these lines 
to discover the generosity and the special warmth with which she has 
accepted to reveal herself to us. 

CREAŢII 


Investigări și instigări sonore (III): 


d 


Muzică acompaniată video 


Maia Ciobanu 


Motto: "Nu cred în şcoli. Nu cred în 
cronologie. Nu cred în datarea manuscriselor.” 
Jorge Luis Borges 


Trăim într-o lume a cuvintelor și a imaginilor. Ele influențează 
totul, inclusiv publicul care ascultă, publicul care privește, publicul 
pentru care lucrurile pot fi complicate, neclare. Muzicile mele 
acompaniate video există pentru a descâlci confuziile, dar mai ales 
pentru că pot fi multiple căi de acces la același Adevăr. 


Manifest elitist 1, Das ist nicht ein Streichquartett, 
Alter(music)natives, Pian excesiv II sunt piese cu o dublă înfățișare - pur 
sonoră și multimedia, compuse în doi paşi: 


1) realizarea şi finalizarea muzicii ca opus de sine stătător și în 
același timp ca pilon al variantei multimedia. 

2) acompaniamentul vizual / verbal — una din variantele (infinit) 
posibile. Filmările, fotografiile, versurile au fost inserate peste 
traiectoria sonoră. 


A rezultat o polifonie de polifonii, heterofonii, texturi de tip 
structural, emotional, semantic în care imaginea si / sau cuvântul 
alcătuiesc acompaniamentul muzicii date. 

Principiul unui mesaj complex, pluristratificat funcționează în 
fiecare dintre cele două ipostaze ale pieselor, cea pur sonoră şi cea 
multimedia. Structuri și tehnici muzicale diverse (de tip contrapunctic 

sau variational, conceptul de repriză, diferite tehnici de orchestrație, 
etc.) sunt preluate și aplicate în plan vizual și în cel emoţional. Versurile 
pot aduce noi idei, noi energii în momentele cheie. 

Comunicarea are loc la / între mai multe nivele de înţelegere, 
descoperind sensuri multiple, accesibile în funcţie de deschiderea, 
sensibilitatea, disponibilitatea receptorului. 

Relaţia etern-efemer, în diferite contexte, în varii ipostaze, este 
un subiect comun al celor patru piese, tema lor fundamentală. 

În acest “altceva” al variantei multimedia, muzica rămâne 
factorul de referință, rămâne cea mai importantă. Pentru că vibraţiile 
sonore sunt copleșitoare oricât de strâns am încerca să ne legăm de 
catarg, de orice catarg. 

Voi face o prezentare mai detaliată a primelor două lucrări 
(apărute pe DVD)! și una mai concisă, a ultimelor două (existente pe 
canalul meu de pe YouTube). 


> Manifest elitist 1? deoarece “primul şi cel mai important 
manifest al unui artist este opera sa”? - prima mea piesă cu 
acompaniament video și trailer-ul unei serii de eseuri implozive* era 
răspunsul la campania violentă anti-Elită dusă de media românească în 
prima decadă a noului mileniu. Acuzati că practică “sportul retragerii în 
turnul de fildeș” artiștii erau somati în numele “realităţii vii” să iasă din 
“universul paralel”. Mi-am dat seama că lămuririle erau necesare, că o 
luare de poziție (chiar și singulară, deci riscantă) era obligatorie: 
relevarea Elitei, a adevăratei Elite, ca atitudine și mai ales ca o stare a 
spiritului - singura în care se poate ivi Opera. 


Ca și celelalte muzici ale mele acompaniate video, Manifest 
elitist 1 apare sub două infatisari: pur sonoră, repectiv multimedia. 


1 Maia Ciobanu: Elitist Manifesto 1, Das ist nicht ein Streichquartett, Editura 
Muzicală, 2015, Serie RNV nr. 05661/23.092015, Licenţa UCMR-ADA 
RO15AV281009227 
2https://www.youtube.com/watch?v=ovOXSEtGo5k&list=PLAQZOrY73zXUW5N 
Yv44g4gh2dqgCuQmCo&index=29 

3 Maia Ciobanu: Manifest elitist 3, Actualitatea Muzicală nr. 7, iulie 2010 

4 v. Maia Ciobanu: Manifest elitist 3, apoi Manifestele din 2015, 2016, 2017, 
2024 

Arhitectura muzicală are un caracter polifonic. Structura de bază 
este alcătuită bipartit, caracterul este evolutiv, continuu. Evenimente 
sonore supuse mai întâi unui proces imploziv sunt pulverizate peste 
prima secțiune A (0 - 8’27’’) cu un caracter fragmentar - o polifonie de 
polifonii / eterofonii alternând cu monodii, monodii acompaniate, 
heterofonii acompaniate (v. secțiunile O — 1'10” sau 2’ — 3'05”). 

Sunt lumi care se fardmiteaza, se suprapun, se intersectează în 
încleştări dintr-un alt univers. Impactul lor va fi catalizatorul echilibrului 
în secțiunea B (8’27’’- până la final): monodia acompaniată se impune, 
condensând şi disipând tensiunile în luminozitatea diatoniei câştigate 
treptat (8'06”- 10'30”), tulburate de scurte rememorări într-o Coda 
(11'40”- 14’33’’) care absoarbe fragmente ale melodiei anterioare. 
Cuvintele acționează într-o suprastructură muzică / imagine / cuvânt 
(polifonie de polifonii / heterofonii) multimedia. Substanţa verbală are 
două înfățișări: 


Cuvântul - Idee (Cl), corespondent al Eternitatii: 
c1 - (“Elita este o stare a spiritului”)! — începutul și concluzia 
piesei 


c2 - (“..1”)- un text virtual cu caracter abstract, având funcţia 
de tranziţie, dar și de prefigurare a veșmântului poetic concret (versurile 
din c3, respectiv c4). Ideea se poate întrupa în versuri sau sunet (m1), 
asemenea muzicii imaginare (m2). 


Cuvântul - Poem (CP), corespunzător Efemerului: 
c3 - "Suprema senzaţie (II) Ediţie limitată" 


c4 - “Muzică” 


1 Maia Ciobanu: Manifest elitist 2015, revista Cultura nr. 525, 18 iulie 2015 
2 Versurile poeziilor "...!", "Muzică", "Suprema senzaţie (Il) Ediţie limitată" sunt 
semnate de Tudor Mihai Cazan (v. volumul “Improvizez libertate”, Editura 


Muzeul Literaturii Române, București, 2007). 

La nivel verbal funcţionează o formă tripartită, prin care se 
parcurge drumul de la Etern la Efemer și înapoi, c2 (textul virtual) jucând 
rolul de punte: 


CI CP CI 


cl c2 c3 c4 c2 cl 
(1117) (117”-2) (3’10”-357”) (8'42”- 926”) (13”14”-14’) (14’16”-14’38”) 


Textul este vizualizat ca o formă de arc cu o punte în care c2 
(“...1”) face trecerea spre (de la) secțiunea centrală: 


A (fix, static, etern) B (mobil, efemer) A (fix, static, etern) 
cl c2 c3 c4 c2 cl 
(filmare ascendentă) (filmare descendentă) 


Imaginea vizează un al doilea subiect al piesei, sursele creaţiei 
(inspiraţiei): 


1. (V) Cotidianul efemer — frunze (v1), pietre (v2), scoarța 
copacului (v3), asfalt (v4), piatra cu inscripţii (v5) cu rol de punte între 
Efemer și Etern 


2. (Cl) Cuvântul - Idee (c1, c2), (CP), Cuvântul - Poem (c3, c4) 


3. (M) Biblioteca marilor valori: 

(mm) — muzica materializată în partituri (Gesualdo, Bach, 
Beethoven, H. Wolff, Enescu, Stroe, Cezar) 

(mi) — muzica - idee (Nemescu) 


Le urmează (R) — Receptarea, înțelegerea (ochii) 


Relaţia fotografie / filmare propune la rândul său o arhitectură 
tripartită: Introducere X1 Y X2 Coda, în care X1 (foto) are caracter fix, 
static (etern), iar Y (film) — caracter mobil (efemer), acţionând atât 
asupra verbului cât și asupra imaginii. 

Introducere (film) X1 (foto) 
V CI (versuri) M V 
frunze (v1) (c1) (c2) partituri (mm) pietre (v2) scoarța (v3) 


(0'19" - 1'03") (105” — 1°17”) (1'17"- 2'04") (2'04” — 2’27”) (2'27'-2'48”) (22'48"-3'04”) 


Y (film) 
CP (versuri) V Mv1 V 
asfalt (v4) (c3) asfalt (v4) partituri (mm’) piatra cu inscripții (v5) 
(305”-309”) (3*10”-3'58”) (#-4#03) (404-710”) (711”- 746”) 
Y (film) X2 (foto/film) 
Mv2 CP (versuri) Mi (partituri) R (ochii) V 
partituri (mm”) (c4) (mm’”) frunze (v1) 
(7'46”- 8'39”) (8'42-9'27”) (9'30”—11'40”) (1141”-12”02”) (12’03”-12’37”) 
Coda (film) 
V CI (versuri) 
pietre (v2) scoarța (v3) pietre (v2) (c2) (c1) 
(12'38”- 1256”) (12’57”-13'05”)  (13’05”-13’13”) (1314-1401)  (14715-14'41”) 
ascendent descendent 


Reînnoite, redimensionate, imaginile, cuvintele, sunetele își 
schimbă neliniștit locul în biblioteca memoriei noastre, în creuzetul în 
care dospește imaginaţia, inventivitatea. 

Motivele vizuale s-au așezat nepremeditat pe traseul Fibonacci. 
Încordarea gândului creator (simbolul Octavian Nemescu) a întâlnit 
tensiunea Receptării, ÎNȚELEGEREA, in eterna secţiune de aur — ochii 
care văd, simt și aud, accesând acel ceva de dincolo de sunete, de 

cuvinte, de imagini. Partiturile! sunt personaje — idei, metafore ale 
autenticelor valori, ale Elitei spirituale. 

Caracterul semantic imploziv se inserează unei arhitecturi cu 
finalitate metamuzicala şi metaestetică. Binomul efemer — etern este 
mai accesibil, mai pregnant în varianta multimedia. 


> Și în "Das ist nicht ein Streichquartett"? avem de-a face cu 
un demers parcurs în două etape. Ele produc cele două variante ale 
piesei: cea pur auditivă și cea multimedia, așa încât lucrarea poate fi 
ascultată ca muzică de sine stătătoare, la fel de bine ca o muzică 
acompaniată video. 

Subtitlul “Jurnal 2014” invocă un concept folosit și în alte lucrări? 
- diferite mecanisme sonore şi / sau psihologice prezente în opusurile 
anterioare care funcţionează ca amintiri cu care verbul sau imaginea 
acompaniază muzica. 

Partitura conține patru zone diferite din punct de vedere al 
substanţei sonore (organizarea frecvenţelor, a duratelor, dinamica, jocul 
timbral), dar și ca încărcătură energetică, ethos; mai ales la nivelul 
organizării temporale şi, de aici, a semnificaţiilor care transcend 
matricea artistică generatoare. 

În prima secţiune (până la min. 6) domină tensiunile cromatice 
ale claviaturilor sintetice, impulsul loviturilor de gong. Cea de-a doua (6’ 
— 10'17”) expune în zona frecvenţelor superioare variațiile fine ale 
timbrurilor, dinamicii, balansul clopoteilor tibetani - epurare în lumină şi 
seninătate a evenimentelor dramatice precedente. Un prim catharsis, 
aflat la o treime din durata totală a piesei (din nou, secțiunea de aur), 
anticipează iluminarea din final. 


1 Gesualdo da Venosa (Madrigale), J. S. Bach (Arta fugii), L.v Beethoven 
(Cvartetul op. 133), H. Wolff (Lieduri), G. Enescu (Simfonia de cameră), A. Stroe 
(Concertul pentru clarinet şi orchestră), O. Nemescu (Putea-vei singur?), C. 
Cezar (Taaroa). 

2Maia Ciobanu: Elitist Manifesto 1, Das ist nicht ein Streichquartett, Editura 
Muzicală, 2015, Serie RNV nr. 05661/23.092015, Licenţa UCMR-ADA 
RO15AV281009227 si 
https://www.youtube.com/watch?v=H9zUSynbl2k&list=PLAQZOrY73zxUW5NY 
v44e4gh2dqgCuQmCo&index=37 

3 v. Maia Ciobanu: Investigări si instigări sonore (I): conceptul unui "Jurnal" 
(Muzica nr.3/2021) 

Urmează a treia secţiune (10’17” — 20'25”). Peste țesătura 
cristalină apar fragmente (la început discontinue, apoi din ce în ce mai 
coerent-evolutive) şi insule ale unor amintiri modulate, transformate, 
redimensionate. Ele alternează şi se reaşează într-o textură temporală 
mereu variată care suprapune parcursul continuu cu cel discontinuu, 
neliniştile cu revenirile. 

Finalul (20'25” — 27'30”) se desparte de neutralitatea 
emoţională a celei de-a doua zone, eliminând pas cu pas dezechilibrele 
acumulate. 

Diferite planuri temporale se accelerează, se succed, alternează, 
se suprapun, se întrepătrund. 

După crearea muzicii a urmat al doilea pas - acompaniamentul 
video. El explică și titlul piesei, de fapt unul dintre subiectele sale 
majore: realitatea evenimentului sonor, receptarea muzicii vizavi de 
receptarea vizuală. Sunetele care construiesc muzica pot modela și 
manipula imaginea. 

Vedem un cvartet de coarde, interpreţii care fac să vibreze 
viorile, viola, violoncelul, dar auzul ne comunică o altă muzică decât cea 
pe care ei o cântă neauziti, cea a muzicii electronice care pare sa 
izvorască din instrumentele celor patru. 

Vedem ceea ce auzim: un cvartet de coarde care cântă muzică 
electronică. 

Dacă introducerea (0’- 0’35’’) este pur sonoră, în final, sunetul 
dispare; imaginea-idee a catedralei lui Gaudi se înalţă treptat, absorbită 
în înalt. 

Ingredientele artistice - sunet, imagine, verb, mişcare - se unesc, 
se compensează, se ramifică, se potenteaza reciproc în polifonii, 
heterofonii, texturi, componenta sonoră rămânând însă dominantă. 

Varianta video introduce teme cu un parcurs vizual / verbal 
individualizat. 

Între cele patru insertii poetice (T1, T1v, T2, T3), distanţele 
ascultă (cu anumite licențe) de aceeași sectio aurea: 3’08” - între T1 si 
T1v, 555” - între T1v și T2, 13’ - între T2 și T3. Versurile marchează 
puncte de răscruce: T1 (“La capătul gândurilor mele se află gândurile 
mele”) - începutul primei secțiuni sonore. Cea de-a doua este declanșată 
de T1v (o extindere a T1) și se încheie cu o primă înseninare. T2 (“Într-un 
univers negativ cea mai înceată viteză e viteza luminii...”) anunţă 
secţiunea finală în care T3 (“Creionul meu conturează policolor trepte; 

pentru cei ce plutesc sfârşitul timpului începe 
concluzivă. 

Imaginile se adună într-o structură-mozaic în care revine ca un 
refren tema mâinilor, a mâinilor care concretizează Ideea. Mâinile aduc 
muzica în realul audibil (M1, M2, M3, M6, M7, M8); el poate fi modelat 
de pian (M1, M3, M4,), vioara (M2), violoncel (M6), de un cvartet (M7) 
sau o orchestra (M8). Mâinile construiesc catedrale din sunete sau din 
piatră (V3, V4)?, compun coregrafii (M5), picturi (V1)?, mozaicuri 
(M5v). 


|” 


) va aduce Coda 


Introducere T1 V1 V2 M1 V2v Tiv 
(0’ — 035”) (0'35”-1'08)(155”-2"05%)(2'09”-2'49%)(2'50”-3'16)(3'17-3"44)(3'44”- 419”) 
V2v2 M2+V2v V2v’ V3 T2 M3 + M4 


(4'19”-5'21”) (5'21”-5'55”) (5'56”-7'13”) (7'13”-916”-9'55”) (9'65”-10'14”) (10’22”-10'55”) 


V4 M4 V2v M5 M6+M5 M5v 
(10'55”-11"30”) (11'30-137) (13’18”-13'44”) (1344-1427) (14’27"-15’44”) (15'44-16'42”) 


M5v’ Viv M7 M8 M7v M8v 
(1642-1712) (1712-1749) (17'49”-18'56”) (18'56”-19'25”) (19'25-19'49”) (19'49”-20'07”) 


M7v’ V5 M7v M8v M7v M8v M7v 
(20'07”-20'20)(20'20”-21'50%)(2151%-21%59%)(22/-22"17”)(22'17”-22'37)(22'37”-22'50”) (22’50”-23’) 


T3 V6 V4v V7 Miv” V3v 
(23’-23'27”) (23’28”-23'42”) (23’42”-24'17”) (24°17”-24’40") (24’40”-25'45”) (26'08”-26'51”-27'10”) 


"Imaginile nu fac decat să însoţească, să completeze şi să 
îmbogaţească conţinutul de idei, sensuri şi semnificaţii ale palierului 
muzical, urmând totodată firul logic al “...gândurilor” sale ce au la capăt 
tot “gândurile“ ce-i aparţin. Întregul edificiu sonor se bazează pe 
coloana conglomeratului pianistic, apoi pe cea a cvartetului de coarde, 
gongurile marchează trecerea pragurilor cunoaşterii, iar clopoteii anunta 
sclipirile Luminii. Toate acestea au ca magnific fundament vibrația sacra 
a spiritului creștin — reprezentat prin imaginile edenice ale Sagradei 


1 Catedrala din Siena, Catedrala Sagrada Familia din Barcelona 
2 Diana Bejan (Chiripuci) și Raluca Dragomir 

3 Biblioteca Piccolomini din Siena 

4 O capelă in Mesquita Catedral din Toledo 

Familia şi Catedralei din Sienna, comparate în chip tulburator cu Marea 
Catedrală pe care ne-o ofera Natura însăşi, având drept cupolă bolta 
cerească." 


> În “Alter(music)natives”2 partitura muzicală dezvoltă o 
polifonie cu densități variabile. Melodia (4'35”-6') se transforma în 
polifonie (6’ — 7'20”), apoi in polifonie de polifonii, eterofonii, texturi (7 
=") 

Sursele sonore sunt in majoritate de provenienta electroacustica, 
fragmente sonore  preînregistrate şi alterate prin programare 
computerizată, dar şi (în scurte prezenţe) surse tradiţionale: orchestra 
simfonică (907”- 947”) sau violă (11’- 12'14”). 

Există variabile de tip improvizatoric, precum şi structuri bine 
delimitate temporal, apoi supuse unor modificări (filtre, diferite 
programe de modelare a frecvenţei, duratei, etc.). Din punct de vedere 
energetic are loc o concentrare a unor tensiuni care se destind într-o 
secţiune cu evenimente rarefiate, pulverizate (9’47’’- 15’); fragmente ale 
diferitelor discursuri sonore apar şi dispar din memorie. 

Varianta multimedia propune de această dată un 
acompaniament pur vizual in care acționează temporalitati în multiple 
variante de tip continuu sau discontinuu. Substante diferite, aliaje 
diferite se adresează unor simţuri complementare, tintind însă acelaşi 
mesaj. Au loc modulatii dinspre monocromie (0'32-2'16”) spre 
policromie, dinspre realul cotidian (bicicletele, ceasurile) înspre abstract 
și înapoi, de la o realitate la alta. 

Filmările au fost realizate in Amsterdam; li s-au adăugat 
fotografii mai vechi reluate și prelucrate, secvențe pendulând între real 
și imaginar, între mitologia greacă și Dali. Unduirile infinite ale 
bicicletelor, roata care se rostogolește fără oprire, mecanismul 
implacabil al ceasului, curgerea continuă a timpului. 

Diferitele structuri sunt modelate / alterate / reconfigurate pe 
parcursul evoluţiei sonore / vizuale. 

Mecanismele care ne alcătuiesc, pe care le alcătuim, care ne 
ordonează, care ne absorb se integrează într-o ordine pe care o putem 


1 Carmen Popa, Sincretism sui-generis, Actualitatea Muzicală nr. 4 / 2015 
https://www.youtube.com/watch?v=SAzIrE8b_DA&list=PLAQZOrY73zxUW5N 
Yv44g4gh2dggCuQmCo&index=39 

accesa la un nivel limitat (de propriile noastre capacităţi, de propria 
noastră disponibilitate, deschidere, înţelegere) şi totodată nelimitat 
(prin maleabilitatea gândirii noastre, prin puterea de a ne reconstrui şi 
de a ne reconfigura propriul univers). 


> Pian excesiv II! suprapune trei elemente sonore: pianul, sursa 
electroacustică, versurile - diferite atât din punct de vedere timbral 
(căci mediul electroacustic prelucrează timbrul pianului într-un univers 
paralel) cât şi din punct de vedere al organizarii si evoluţiei temporale, 
de asemenea al semnificatiilor. Meteoritii sunt aruncaţi din lumi violent 
contrastante, pianul se ciocneste cu sine însuși, claviatura lui se 
multiplică în oglinzi care-l distorsionează si îl relevă. Eterofonia (0’ — 
0'45”) parcurge drumul spre polifonie (2'30”- 2’40’’) se transformă în 
polifonie de polifonii, eterofonii, omofonii (3-40” — 4'30”) pentru ca în 
final să se întoarcă la omofonie, în claritatea rezonantei naturale (8'30” 
— 930”). 

Din punct de vedere stilistic se poate observa caracterul 
modulant şi evolutiv al lucrării, care parcurge lent traiectoria 
expresionism - neospectralism, utilizând simultan modulatia de stil, 
polifonia temporală şi stilistică, prin suprapunerea partiturii pianului 
solist cu parcursul mediului electroacustic şi cu versurile inserate în 
momentele cheie ale piesei.2 

Amplificat de interpretarea actoricească, verbul are un impact 
maxim si în varianta cu acompaniament video. Pianul, muzica 
electroacustică, textul poetic“, acompaniamentul vizual sunt tot atâtea 
discursuri cu un parcurs timbral propriu. Transformările formelor- 
culorilor adaugă propriul comentariu muzicii și versurilor, își suprapun 
semnificaţia celei sonore într-un contrapunct instabil. Polifonia se 
extinde în politemporalitate, atonalitatea se așează și se desface în 
moduri suprapuse, se îmblânzește în omofonii. Cuvântul irumpe și 
amplifică tensiunea debutului sonor (“Glorie și sex”), mediul 
electroacustic, imaginile, exprimarea solistică a pianului, gândurile 


1 https://www.youtube.com/watch?v=xTQiL4FBtow&t=0 

2 https://www.youtube.com/watch?v=vU_idQOZDwU 

3 “Glorie și sex”, “Intelectual”, “Vraiște” de Tudor Mihai CAZAN (v. volumul 
Improvizez libertate, Editura Muzeul Literaturii Române, București, 2007) 

coagulate în vers își ramifică și își multiplică intenţiile. Fiecare potecă se 
individualizează, este o intersectare a trei lumi, a trei percepții, a trei 
moduri de înţelegere, de exprimare, de comunicare care alcătuiesc 
polifoniile, eterofoniile multiplelor substanţe. Violenţa versurilor se 
poate topi în contemplatie pentru a para năvala imaginilor, tensiunea 
pianelor ieșite din firescul claviaturii (“Intelectual”) explodează în revoltă 
(“Vraiște”). 

Dialogul muzică-imagine-cuvânt edifică un Sens fundamental în 
continuă remodelare. Este oglindirea în sine însăşi a unei lumi depăşite 
de propriile prefaceri. 


Cele de mai sus sunt o dezvăluire inevitabil incompletă, 
imperfecta a intentiilor care au generat patru piese în care muzica este 
acompaniată / însoţită de imagine și verb. Pentru că ceea ce spune, ceea 
ce crede un autor despre propria creaţie este doar o planetă din miile 
care populează universul posibilei înţelegeri. 


SUMMARY 


Maia Ciobanu 


Sound investigations and instigations (III): 
Music with video accompaniment 


Images and words influence us and can even distort our understanding, 
that's why we proposed two versions (pure sonorous and multimedia) 
of the works Elitist Manifesto 1, Das ist nicht ein Streichquartett, 
Alter(music)natives and Excessive Piano II. 

In either of the two versions, the music remains the reference factor, 
the most important component. Different musical structures and 
techniques are applied in the visual and emotional approaches; the 
continuous and discontinuous layers succed one another, alternate, 
overlap and differently organized temporal structures intertwine. The 
transformations of the colours-forms add their own commentary to the 
music and lyrics, adding their meaning to that of sound. The 
transcendent message gathers words, image, music, movement in the 
same place. The music-image-word dialogue builds a fundamental Sense 
in constant morphing, a mirror in itself of a world overtaken by its own 
prefactions. 

BIZANTINOLOGIE 


Problemele unei schimbări de paradigmă: 
introducerea tiparului muzical în Biserica 
Ortodoxă Română — leromonahul Macarie, 
Gavriil Musicescu, Dimitrie Cuntan* 


(1823-2023, 200 de ani de la prima 
tipăritură psaltică românească a lui Macarie leromonahul) 


Vasile Grăjdian? 


1. Preliminarii: „un cadru mult mai larg decât cel artistic-muzical” 


Într-o secțiune reprezentând circa o jumătate din volumul său de 
Prolegomene bizantine, publicat în anul 19855, Titus Moisescu aduna o 
colecție de 69 de “Scrisori și documente (1820-1863)”, despre care, în 
Argumentul său introductiv spune ca “se desfășoară în timp pe o 
perioadă de mai bine de patru decenii, cu mult deci după moartea 
dascălului de cântări Macarie (petrecută în 1936 — n.n.), ca o consecinţă 
a unor așa-zise «încurcături» provocate de apariţia primelor cărţi de 
muzică (psaltică — n.n.) tipărite în limba română”?. Deoarece imediat 


1 Studiu prezentat în cadrul conferinţei internaţionale cu titlul 200 de ani de 
românire. Imnografi si cântăreţi bisericeşti pe teritoriul românesc (25 
octombrie, 2023). Evenimentul academic a fost derulat în cadrul Festivalului- 
concurs national de muzică bisericească ,,Laudati pe Domnul!”, ediţia a XV-a, 
organizat de Patriarhia Română, Ministerul Educaţiei și Universitatea Naţională 
de Muzică București. 

2 Pr. prof. univ. dr. Vasile Grăjdian, Facultatea de Teologie ”Sf. Andrei Șaguna” 

a Universităţii "Lucian Blaga” din Sibiu. 

3 Titus Moisescu, Prolegomene bizantine. Muzica bizantină, Editura Muzicală, 
București 1985: "Macarie leromonahul — Scrisori și documente (1820-1863)”, 
p. 113-205. 

4 Ibid., p. 114. 

autorul arată că nu dorește să comenteze conţinutul acestor 
documente, “lăsând textele respective să vorbească”, rămâne 
cititorului să observe mai de aproape despre ce este vorba, mai ales că, 
în același Argument mai suntem avertizaţi că ”o biografie a lui Macarie 
leromonahul nu se va putea scrie decât ţinându-se seama de aceste 
texte (...) dintre primele acte compacte și solidare cu un conţinut 
artistic-muzical și social-istoric (s.n.) de mare importanţă pentru istoria 
muzicii românești... (ceea ce ar permite ca activitatea sa — n.n.) cândva 
să fie pretuita și preluată într-un cadru mult mai larg decât cel artistic- 
muzical (s.n.), asa cum a fost privită până acum”?. 

Înainte de a ne apleca asupra ”încurcăturilor” mai înainte 
menţionate, am putea observa că, foarte probabil, despre respectivul 
"cadru mult mai larg decât cel artistic-muzical” (sau ”și social-istoric”) 
spune ceva leromonahul Macarie, în spiritul unei redeșteptări naţionale, 
atunci când arată starea contemporană lui, și anume ca "adevăraţi 
Români și stranepoti ai celor mai înainte slaviti Romani. Odinioară și noi 
slaviti, iar acum, prin schimbările timpurilor la rea stare veniţi (s.n.)...”3 

Îndată, rămânând în același "cadru larg”, el arată în direcția unor 
soluţii la fel de “largi”, generale: "Neamul nostru, pentru ca să poată 
veni la starea cea dintâi are trebuinta de multe științe și învățături, care 
în limba noastră cu totul lipsesc...” 4 

Dar, pentru că Titus Moisescu se referise la “un cadru mult mai 
larg” în raport (totuși) cu “cel artistic-muzical”, mai restrâns și poate mai 
concret, vedem cum și Macarie leromonahul se ”coboară” către acesta 
din urmă și, dat fiind condiția sa de ieromonah, se va referi la cadrul 
”artistic-muzical” bisericesc: "biserica noastră... (este) cu totul lipsită de 
buna așezare a cântărilor bisericești, cântăreții români, carii știu 
meșteșugul psaltichiei, neavând cărţi alcătuite cu graiurile limbii noastre 
(s.n.), sânt siliți ca să cânte cele mai multe cântări grecește (deci nu chiar 
toate, totuși! — n.n.), neintelegand ce cântă, nici ei, nici aceia carii 
ascultă la dânșii.” ? 

Și pentru cadrul acesta mai concret al cântării bisericești, 
Macarie indică soluții de asemenea mai concrete, pe care le consideră el 


1 Ibid. 
2 Ibid., p. 115-116. 
3 Ibid., p. 123: “Înștiinţare”, Pesta, 1821. 
4 Ibid. 
5 Ibid., p. 123-124: “Înştiinţare”, Pesta, 1821. 

necesare: ”Musichia grecească... (fiind) foarte grea și nelesnicioasa, 
încât multi ani și cu multă osteneală petrecea iubitorii de învățătură 
până să ajungă la săvârșirea ei, ... cei din cetatea lui Constandin trei 
dascăli mari ai psaltichiei (s.n.)... aducând-o la cea mai cuviincioasă 
potrivire, înlesnire și desăvârșire au și prefăcut toate cărțile psaltichiei 
(s.n.)... și mulţi ucenici desăvârșit făcând..., dintre care unii viind și în 
cinstit orașul Bucureștilor au făcut mult sporiu” 1. În acest moment 
intervine în textul lui Macarie binecuvântarea ierarhului locului, 
deoarece ”pe cariu sporiu (mai înainte arătat — n.n.) cu ascuţit ochiu 
privindu-l prea-o-sfintia sa preamilostivul nostru stăpân și mitropolit a 
toată Ungrovlahia, Kirio Kir Dionisie și cu iubire de neam și de patrie 
înfocat fiind pornit, lângă celelalte școale, care de toate științele 
filozofiei au așezat să se parodosească românește; au binevoit de au 
sistisit si școală de musichie românească (s.n.), în carea să poată învăţa 
ucenicii patrioţi aceasta sistima a psaltichiei pre graiul patrioticesc, 
rânduindu-ne pre noi ca să prefaccem și să alcătuim cu cuvinte 
românești toată sistima aceasta (s.n.)... Însă văzând noi nelesnirea care 
au ucenicii spre a scrie, am cerut voie... ca să o și tipărim (s.n.)...”2 

Rezumând, este vorba despre (1.) adoptarea “noii sistime”, 
simplificatoare spre uzul didactic(esc), inclusiv ca notație și favorizând 
prin aceasta (2.-3.) introducerea tiparului psaltic, odată cu traducerea și 
adaptarea cântărilor în limba română, acestea fiind prezentate drept 
cele trei condiţii pentru lesnicioasa însușire și răspândire a “științei” 
cîntării bisericești între români. Despre credința în eficacitatea 
noutatilor propuse Macarie vorbește și în altă parte, fiind convins de 
avantajele folosirii noilor cărţi în însușirea cântării bisericești "încât un 
dascăl iubitoriu de sporire și nebântuit de zavistie poate să predea la un 
ucenic istet și silitoriu toată puterea și lucrarea acestui meșteșug numai 
în trei luni de zile (fără a asupri adevărul), și în alte trei luni arătându-i 
tot feliul de melos, poate pe urmă și singur, un acest feliu de ucenic, să 
se iscusească, ajunge numai să aibă cărţi”? 

Această observaţie finală, cum că ”poate pe urmă și singur |! — 
s.n.), un acest feliu de ucenic, să se iscusească, ajunge numai să aibă 
cărți (s.n.)” oare introduce o anume încredere în ”puterea” (oarecum 
"magica”!? a) tiparului, a cărţii tipărite singure, cu condiția 


1 Ibid. 

2 Ibid. 

3 Ibid., p. 140: o altă “Înştiinţare”, Viena, 1822. 

"alfabetizarii” (muzicale) în  prealabil...? Prin analogie, în cazul 
"alfabetizarii” (”alfabetice”) propriu-zise ar însemna că primii doi-trei ani 
elementari de scris-citit (și eventual socotit) ar fi cu totul suficienţi 
pentru viitorul de formare și cunoaștere al școlarului ucenic, lăsat singur 
apoi să se descurce, după cuvenita iniţiere ”alfabetic(easc)ă”...? 


Mergând mai departe pe firul temei propuse în titlul acestui text, 
introducerea tiparului muzical în cântarea bisericească românească, și 
rămânând în același “cadru” mai restrâns al cântării bisericești, mai 
putem vedea cum, la mai bine de o jumătate de secol mai târziu, tot în 
sensul propășirii/progresului cântării bisericești românești despre care 
vorbea și leromonahul Macarie, în Moldova, la lași, un pas mai departe 
în domeniul tiparului muzical bisericesc îl va face hotărât Gavriil 
Musicescu (1847-1903), prin tipărirea unor transcrieri ale cântărilor 
psaltice în notația muzicală liniară-occidentală. 

Chiar la începutul primului volum al Anastasimatarului 
(cuprinzând cântările Glasului întâi), publicat în 1884 împreună cu 
colaboratorii săi, Gheorghe |. Dima și Grigore |. Gheorghiut, Gavriil 
Musicescu arată în Precuvântare motivele întreprinderii sale, cele mai 
multe urmând îndemnul Preasfintitului Episcop Melchisedec Ștefănescu 
al Romanului și ideile acestuia expuse în Memoriul său privind cântarea 
bisericească la români, publicat și adresat Sfântului Sinod în anul 18817. 
Și Musicescu, ca și Macarie la vremea sa, face o scurtă trecere în revistă 
a situației cântării bisericești în Biserica Ortodoxă Română, ajungând la 
concluzia că aceasta este "în agonia morții”: "Pe când la toate popoarele 
ce au voit să beneficieze de luminile civilizatiunii, cântul bisericesc a 
progresat, s-a perfecţionat în raport cu dezvoltarea poporului, la noi din 


1 Anastasimatariu, cuprinzând serviciile de sâmbătă seara și duminică 
dimineaţa puse pe cele 8 glasuri întrebuințate în Biserica Orthodoxă Română. 
Prelucrate și scrise pe notatiunea liniară de: Gavriil Musicescu, profesor de 
armonie la Conservatoriu, șef al Chorului Mitropolitan din lași, Gheorghe I. 
Dima, profesor de muzică la Liceul naţional, prim-cantor la Biserica Sf.Spiridon 
din lași, și Grigore |. Gheorghiu, profesor de musica bisericească la Seminarul 
Socola, cantor la Sf. Mitropolie din lași, Glasul liu. Leipzig, C.G. Röder, 1884. 
2 Melchisedec Ştefănescu, Memoriu pentru cântările bisericeşti în România, 
Bucuresti, Tipografia Cartilor Bisericesti, 1882. 

contra, cântul bisericesc din ce în ce a început a se abate din adevarata-i 
cale, încât azi se găsește — putem zice — în agonia mortii.”? 

Și pentru că adoptarea noii sistime (hrisantice) pentru cântarea 
bisericească, apoi adaptarea ei pentru limba română și tiparul muzical 
bisericesc erau deja introduse de Macarie și urmașii lui (dar... nu cu 
rezultatele previzionate și scontate de Macarie!?), soluţia (iarăși 
simplă?), care se întrevede acum ar fi “transpunerea cântărilor 
bisericești existente pe notatiunea liniară (s.n.)”2. 

Să mai observăm faptul că este vorba despre “transpunerea 
cântărilor bisericești existente (s.n.)”?, ceea ce ne indică oarecum 
orientarea ”repertorială” în primul rând înspre versiunile tipărite, între 
care cele ale lui Macarie leromonahul îi fuseseră recomandate lui 
Musicescu în special de către Mitropolitul losif Naniescu, dar probabil si 
din cele ale lui Anton Pann, Dimitrie Suceveanu și ale altora care mai 
publicaseră cântări psaltice ”românite” în sec. al XIX-lea*. O cale 
“repertorială” oarecum diferită adoptase Mitropolitul Silvestru Morariu- 
Andrievici al Bucovinei, autorul primei Psaltichii bisericești pe note 
liniare, tipărită la Viena încă din 1879, în care modelul melodic fusese nu 
vreun manuscris sau tipăritură psaltica, ci autorul “a așezat cântările pe 
note dupa cum le-a învățat el în tinereţe și le-a practicat timp 
îndelungat, ca paroh în satul Ceahor, în curgere de 20 de ani”. Și deși se 
pare că Gavriil Musicescu venise în legătură cu tipăritura lui Silvestru 
Morariu prin Episcopul Mechisedec Stefanescu®, Macarie și ceilalți 
tipografi psaltici folosiți ca model au fost preferaţi pentru ”referința” lor 
tipărită (mai ”cultă”) sau pentru că erau (politic?) din Principate...? — 
ceea ce ar explica și opţiunea transcrierii tot a unei tradiţii muzical- 


1 Anastasimatariu ..., Precuvântare, p.1. 

2 Ibid., p. 1-2. 

3 Ibid. 

4 Titus Moisescu, Monodia bizantină în gândirea unor muzicieni români, Editura 
Muzicală, București, 1999, p. 169-170. 

* Marin Velea, Mitropolitul Silvestru Morariu-Andrievici, autorul primei 
Psaltichii bisericești pe note liniare, Ziarul ”Lumina”, 26 Noiembrie 2020 — 
https://ziarullumina.ro/actualitate-religioasa/documentar/mitropolitul- 
silvestru-morariu-andrievici-autorul-primei-psaltichii-bisericesti-pe-note- 
liniare-158866.html (18 sept. 2023), apud Paul Mihail, Din corespondența 
episcopului Melchisedec, în ” Biserica Ortodoxă Română”, an. LXXVII, 1959, nr.5 
-6, p. 493 — 612. 

ê Ibid. 

bisericești orale regionale pentru o tipăritură liniară de către celălalt 
tipograf muzical “liniar” aflat și el sub stăpânire austriacă, Preotul 
Dimitrie Cuntan de la Sibiu ... 

Astazi, din perspectiva timpului trecut, se poate spune ca 
premizele alegerilor lui Musicescu în sensul notatiei liniare erau 
datorate, pe de o parte, influenţei muzicii bisericești rusești (Musicescu 
studiase și la Petersburg) care, la rândul său, sub influențe apusene, 
adoptase de aproape două secole notația liniară, dar, pe de altă parte, și 
introducerii cântării corale de factură polifonică-armonică în bisericile 
ortodoxe românești prin Decretul nr. 101 al lui Al. loan Cuza?, ceea ce 
implica și adoptarea notatiei liniare apusene, adecvate (chiar proprie) 
acestui stil de cântare — ca și întregii orientări pro-europene a 
Principatelor Române în a doua jumătate a sec. al XIX-lea. 

Interesant mai este și faptul că unul dintre motivele adoptării 
notatiei liniare (calificată mai apoi și ”modernă”?) ar fi, oarecum 
asemănător lui Macarie, ideea că prin aceasta “se înlesnește foarte mult 
studiul acestei specialități”3. Oare si aici este vorba deja despre graba și 
nerăbdarea mai "modernă” a eficienţei, a eficacitatii, în orice domeniu, 
inclusiv cel didactic? 

În privința binecuvântării întreprinderii de transcriere a 
cântărilor (cu tipărirea implicită) din partea ierarhiei bisericești situația 
pare rezolvată, odată "Cu bine-cuvântarea Înalt Presânţiei Sale 
Domnului Domn losif Naniescu Arhiepiscop și Mitropolit al Moldovei și 
Sucevei”, așa cum apare însemnat pe pagina imediat următoare 
copertei Anastasimatarului din 1884, dar, în realitate situaţia va fi ceva 
mai ”încurcată” și vom reveni asupra acestui aspect în legătură cu 
"încurcăturile” ce au urmat tipăriturilor lui Macarie. 


Tot spre sfârșitul secolului al XIX-lea și oarecum contemporan cu 
Gavriil Musicescu, un alt ostenitor în domeniul cântării bisericești, 
preotul ardelean Dimitrie Cuntan (1837-1910), aducea argumente 


1 Vasile Grăjdian, Legislaţia lui A.l. Cuza şi evoluţia cântării bisericeşti, în “Studii 
şi cercetări de istoria artei” (seria - teatru, muzică, cinematografie), tomul 40, 
1993, p. 13-17. 
2 Anastasimatariu ..., Precuvântare, p. 2. 
3 Ibid. 

asemănătoare celor ale lui Macarie și Musicescu, dar și unele 
suplimentare, în favoarea promovării înnoirilor în cântarea liturgică 
ortodoxă, aceasta incluzând desigur și tiparul. 

Cel de-al treilea începător al tiparului muzical bisericesc, pentru 
varianta mai regională din Ardeal, Dimitrie Cuntan și-a întemeiat 
începutul străduinţelor sale tipografice pe îndemnul Mitropolitului 
Andrei Șaguna, întreaga activitate a acestuia din urmă putând fi privită si 
din perspectiva mai cuprinzătoare a unor decizii de politică bisericească 
și culturală, de promovare a unei realități indentitare românești și 
ortodoxe inclusiv în domeniul muzicii / cântării bisericești. 

Și el caracterizează situaţia (în particular instrucțiunea) cântării 
bisericești românești în Ardealul sec. al XIX-lea drept ”primitivă” și după 
"Şcoala cea veche”, arătând cum "pana la venirea Mitropolitului Andreiu 
in Transilvania, instrucţiunea în cântările bisericeşti se făcea într-un mod 
de tot primitiv: numai după auz si numai cu mijlocirea vocei omeneşti 
(s.n.). De cântări chorale, cu atâta mai puţin de cântările stranelor; scrise 
cu «notele» musicei moderne, propuse cu mijlocirea vreunui instrument 
musical (s.n.), cu respect la ritm si la tactul cântărei, nice pomenire nu 
era... ( drept care acesta) silit a fost a se ajutora până la un timp cu 
musici streini de religiunea şi naționalitatea noastră, cum erau: un 
Zenker şi un Echsinger; sub carii, atât predecesorul meu, regretatul 
profesor de cântări loan Dragomir, cât şi eu am făcut cea dintâia 
cunoscinta cu „notele” musicei moderne” 1 — influența sau importul 
cultural-muzical apusean este astfel direct personalizat... 

Soluţia salvatoare așadar pentru ”emancipa(rea) cu totul de 
şcoala cea veche” va fi și în acest caz "notele musicei moderne”, desigur 
liniare (suntem în mediul germanic al Sibiului-Hermannnstadt) și chiar 
folosirea instrumentelor muzicale, mai concret “cu ajutorul 
fortepianului, iar mai târziu cu al harmoniului” (cum spuneam, suntem în 
”miezul” Apusului românesc): "În fine, sosi şi momentul dorit, in care eu, 
ajungând în pozitiunea plăcută de a mă putea emancipa cu totul de 
şcoala cea veche, am introdus instrucţiunea după note şi în cântările 
bisericeşti de strand instruind elevii institutului nostru cu ajutorul 
fortepianului, iar mai târziu cu al harmoniului (s.n.). Spre scopul acesta, 


1 Cf. Sorin Dobre, Muzica bisericească tradiţională din zona Sibiului — studio 
monografic, Editura Astra Museum, Sibiu, 2016, p. 49-50, din Memoriul adresat 
de Dimitrie Cuntan Consistoriului Arhidiecesan în 1890 (A.A.S. actul 2677 dosar 
IIl-116-1889). 

toate melodiile cântărilor bisericei noastre am început a le scrie după 
notele musicei moderne (s.n.), aşa, dupa cum le invatasem eu dupa 
auz...”1 

În sfârșit, hotărârea tipăririi este foarte importantă, după cum o 
exprimă cât se poate de clar chiar Dimitrie Cuntan: "îmi voiu pune de 
santa datorinta a lua cartea de cântări la o noua şi scrupuloasă reviziune, 
a o însoţi cu o instrucţiune metodică, şi a o pune fără amânare sub 
tipariu (s.n.), ca astfel biserica noastră să poată ajunge cât mai curând in 
posesiunea sigură a cântărilor sale...”? 

Se mai poate adăugă că, și pentru Dimitrie Cuntan, “scopul mai 
de aproape al tipărirei (s.n.) acestui manual fiind: a înlesni (s.n.) 
obținerea de rezultate mai bune și mai sigure în învățământul cântărilor 
bisericești...”3 


Încercând o pasageră rezumare a elementelor unui "cadru mult 
mai larg decât cel artistic-muzical”?, dar cu ”ţintire” spre cel “artistic 
muzical”, și pentru a ne păstra într-o posibilă ”exighisire” a cuvintelor lui 
Titus Moisescu, cei trei “începători” ai tiparului muzical bisericesc 
(ortodox si românesc) în secolul al XIX-lea aduc argumente 
asemănătoare, generale sau mai particulare, în  favorea 
justificării/motivării întreprinderii lor: ”rea(ua) stare... (precum si) multe 
științe și învățături, care în limba noastră cu totul lipsesc”, "biserica 
noastră... cu totul lipsită de buna așezare a cântărilor bisericești... 
neavând cărți alcătuite cu graiurile limbii noastre” (la Macarie 
leromonahul), “cântul bisericesc... în agonia morții” (la Gavriil 
Musicescu), "școala cea veche”, cu "cântările bisericeşti... într-un mod 
de tot primitiv: numai după auz si numai cu mijlocirea vocei omeneşti” 
(la Dimitrie Cuntan). 

Pe de altă parte, pentru îmbunătăţirea situaţiei și progresul 
cântării bisericești, soluţiile propuse vor fi: tiparul muzical ”cu orice 
pret”, potrivit pentru sistima nouă, cu notația sa simplificată și 


1 Ibid., p. 50-51. 
2 Cf. Ibid., p. 52. 
3 Cântările bisericesci - după melodiile celor opt glasuri ale sfintei biserici 
ortodoxe, culese, puse pe note si arangeate de Dimitrie Cuntanu, Profesor la 
semin."andreian" arhidiecesan, Sibiu (1890), Editura autorului, Imprimăria de 
musicalii Jos. Eberle si Co., Viena, VII., în ’Prefata”, p. 5. 
4 Titus Moisescu, Prolegomene bizantine..., p. 116. 

standardizată (Macarie), respectiv, mai apoi, notația liniară ”moderna” 
(Musicescu și Cuntan), ca “la toate popoarele ce au voit să beneficieze 
de luminile civilizaţiunii” (Musicescu), eventual ”şi cu mijlocirea vreunui 
instrument (s.n.) musical” (Cuntan) — totul privind și usurarea învăţării 
cântării bisericești (Macarie, Musicescu, Cuntan). 

Dar, să vedem în continuare, mai în detaliu, “încurcăturile” celor 
trei corifei ai tiparului muzical bisericesc din sec. al XIX-lea... 


PA 
| 


2. Dificultăţile introducerii tiparului muzical bisericesc 


77 


a. leromonahul Macarie si “încurcăturile” tipăriturilor sale 


Mai întâi ne putem întreba care ar fi putut fi "încurcăturile” 
provocate de apariția primelor cărți de muzică psaltică tipărite în limba 
română, într-un cadru (inclusiv social-istoric) mult mai larg decât cel 
artistic-muzical, la care se referă Titus Moisescu în Argumentul său, 
menționat la început?! 

Ne poate ajuta în acest sens corespondenţa unor colaboratori ai 
leromonahului Macarie, între care (și oarecum spre exemplu) Stan 
Popovici, asociat al Casei comerciale Hagi Pop din Sibiu, al cărui nume 
apare deja în primele documente ale colecţiei lui Titus Moisescu , 
începând din anul 18217, acesta numărându-se între cei care-l 
recomandă pe Macarie leromonahul în privinţa tipăririi de cărţi de 
cântări bisericești în limba română, ca și a altora dintre cei implicaţi în 
activitatea practică de asigurare a suportului material-financial pentru 
întreprinderea tipografică a lui Macarie. 

Trecând peste documentele sau peste acele părţi ale lor care 
reflectă avântul naţional, entuziast, al proiectului tipăriturilor psaltice în 
limba română, precum Înștiințările de la Pesta (1821)? și Viena (1822)% 
sau Înainte cuvântarea cătră cântăreţul român, să se bucure în Domnul 
(Pesta, 1821), cu argumentele istorice sau privind evoluţiile social- 


1 Ibid., p. 114-116. 

2 Ibid., p. 120 ș.u. 

3 Ibid., p. 123-127. 

4 Ibid., p. 138-143, 146-148. 
5 Ibid., p. 127-135. 

politice mai noit, menţionate în prima parte a acestui text, să remarcăm, 
eventual ca o premiză a "încurcăturilor” ulterioare, aspectele practice 
ale proiectului tipografic al lui Macarie, privind modul distribuţiei 
tipăriturilor sale în Moldova, Țara Românească, Ardeal și Banat, privind 
preţul cărților? etc. Între altele, în corespondenţa lui Macarie cu Grigorie 
Psaltul sunt de remarcat și eforturile de a pregăti la lași cadrul unei școli 
de psaltichie și de a găsi psalti pricepuţi în a folosi și promova noile cărți 
de cintari?. 

Dar, încercând să observăm problemele întâmpinate sau 
dificultățile mai concrete, un prim semnal apare atunci când, de la 
Viena, în anul 1822, în corespondenţa cu Casa Hagi Pop din Sibiu, 
Macarie arată că deși planul fusese de a tipări "trei mii Anastasimatare, 
trei mii Irmologhii și trei mii Grămatici... Câte o mie de fieștecare carte 
pentru Țara Românească, pentru Moldova și câte o mie pentru aceste 
locuri (cele de sub stăpânirea austriacă, initial a fost) făcut contractul 
numai pentru câte o mie de fieștecare carte...”*. Mai apoi, după tipărire, 
în 1825, Constantin Bălăceanu scria din București către Casa Hagi Pop 
din Sibiu în legătură cu greutăţile desfacerii/vânzării cărţilor de cântări, 
arătând cum "pentru cărțile de musichi(e) ce au rămas nevândute, de a 
le cumpăra ţara, știut fie dumitale că dintr-o mie dă trupuri ce au 
cumpărat, d-abia au vândut până acum cincizeci, și, până a nu vinde o 
sumă bună dintrânsele, nu poate a să însărcina și cu acelea; de aceea va 
fi îngăduială până să va desface din cele cumpărate, și poate le va 
cumpăra și pă cele nevandute.”> 

Următoarele documente continuă după șase ani, din 1831, și ne 
dau informaţii relevante despre soarta lui Macarie leromonahul, a 
celorlalţi protagoniști ai tipăriturilor de la Viena și chiar despre 
"încurcăturile” tirajului final de trei mii de “trupuri” (de cite trei cărți 
fiecare “trup”, cuprinzând fiecare câte un Theoriticon, Anastasimatariu 
și Irmologhion, "la pachet”). Primele 11 scrisori din această “serie” 
începând cu anul 1831 (nr. 26-36 în colecţia lui Titus Moisescu) ne 
dezvăluie situaţia dificilă a ultimilor ani ai leromonahului Macarie. După 
cum mărturisește chiar el "una că de multe supărări și neajungeri m-am 


1 Ibid., p. 123-124. 
2 Ibid., p. 125-126, 147-148. 
3 Ibid., p. 149. 
4 Ibid., p. 136. 
5 Ibid., p. 156. 

bolnăvit, al doilea că de cheltuială până la para nu am”?, pe lângă 
osteneala unei tipografii mănăstirești mai trebuind, doi ani înainte de 
moarte (1834), să se ocupe și de "pește sărat, masline, praz și ridichi, ca 
n-au ce să mai mănânce lucrătorii... iar linte și fasole nu se mai găsește 
nici la câmp, nici la baltă, nici în aceste târguri; rămâne treaba dar ca 
numai cu zarzavaturi, precum vom putea, să petrecem în iarna 
aceasta”?. 

Însă, în anul 1836, când Macarie se afla "nemișcat și bolnav de 
dambla”? cu putin timp înainte de trecerea la cele veșnice, în ultima sa 
scrisoare, către economul Mitropoliei Bucureștilor, el reînnoadă istoria 
celor trei mii de “trupuri” care s-au tipărit la Viena în 1823 cu ajutorul lui 
"Stan (Popovici)... tovarăș cu Hagi Constandin Pop și cu Ghiţă Oprean... 
cu cheltuiala dumnealor, și dumnealor numai o mie cinci sute au 
petrecut: o mie aici in București și cinci sute la lași”, îndemnând ca restul 
de cca. 1500 să fie cumpărate de Mitropolia Bucureștilor de la Stan 
Popovici. Așadar din cele 3000 de ”trupuri” (a câte trei cărţi), în 1836, la 
13 ani de la tipărire, fuseseră distribuite (dar câte vândute?) 1.000 la 
București și 500 la lași, restul rămânând depozitate la Brașov. 

Foarte departe de entuziasmul anilor de început ai tipăririi 
primelor cărți  psaltice românești, documentele și scrisorilor 
următoarelor două-trei decenii” de după moartea leromonahului 
Macarie ne descoperă destul de exact “încurcăturile” birocratice 
determinate de tirajele foarte dificil de gestionat ale cărților sale. Mai 
întâi achiziția de către Mitropolia Ungro-Vlahiei a 1000 de exemplare 
(trupuri) se făcuse în anul 1824 cu bani imprumutati de la Eforia 
Scoalelor (28.335 lei, la cca. 27 lei/buc), urmând ca sumele să fie 
returnate Eforiei pe măsura vânzării cărţilor, ceea ce nu se întîmplase 
până în 1836, când începe un adevărat duel birocratic între cele două 
instituţii, în care va interveni și Depertamentul Logofetiei Trebilor 
Bisericești si Instructiei Publice din Printipatul Țării Românești, cu adrese 
repetate, chiar amenințătoare: "Departamentul, nemaiputând suferi a 
întrebuința o corespondenţă fără de nici un sfârșit, va fi silit a răportui 


1 Ibid., p. 157. 

2 Ibid., p. 163. 

3 Ibid., p. 171. 

4 Ibid. 

5 Ibid., p. 172-203 (nr. 37-68). 

Măriei sale lui Vodă”?. Titus Moisescu presupune că situaţia a continuat 
până prin 1838 și a rămas nerezolvată, dinspre partea Mitropoliei? — 
care se pare că încercase să explice cum că banii respectivi ar fi putut fi 
asimilați contribuţiilor preoţilor, care și ei contribuiau în 1824 la 
"fondurile casei obștești a scoalelor, (dar, cum ”contra-explică” Eforia — 
n.n.) în care intrau și alte venituri...: de asemenea nici nu putea fi 
considerați a fiind virati seminarului (”școala”) Mitropoliei, deoarece 
seminarul avea și alte venituri...” etc.? 

Dincolo de Carpaţi, situaţia lui Stan Popovici a fost chiar mult mai 
dramatică, rămânând singur în posesia a 1500 de “trupuri” (/seturi) 
nedistribuite, după ce Macarie și fratele său Voicu se retrăseseră din 
“afacere” în 1824, la întoarcerea de la Viena, alte 1000 fuseseră 
cumpărate de Mitropolia Ungro-Vlahiei (cu banii Eforiei...), iar Gheorghe 
Oprea reușise să-și vândă partea sa de 500 de trupuri în Moldova. După 
12 ani în care stătuse cu ”marfa” nevândută și blocată la Sibiu și în urma 
altor dificultăți financiare (și ieșirea în 1825 din tovaratia cu kir Pop, lui 
rămânându-i cărţile, la valoarea lor, deoarece semnase contractul de 
tipărire), vine în 1836 la București cu toate exemplarele și încearcă, după 
ce le lasă în custodia Mitropoliei, să le vândă acesteia. Urmează ani de 
repetate adrese din partea sa către Mitropolia Ungro-Vlahiei, direct 
mitropolitului Ungro-Vlahiei (cerând în mai multe rânduri ajutorul cu 
sume de întreţinere în București), ca și către Alexandru Dimitrie Ghica, 
Domnitorul Ţării Românești, cu răspunsuri către Mitropolie spre 
despăgubire (separat sau împreună cu Eforia Casei Școalelor) din partea 
Depertamentului Logofetiei Trebilor Bisericesti și Instructiei Publice din 
Printipatul Țării Românești... Abia in 1842, si prin mijlocirea fostului lui 
asociat Gheorghe Opran, Stan Popovici își recuperează din paguba 
suferită. Cele 1500 de “trupuri” vor fi împărţite între Mitropolie și 
Episcopia Râmnicului, păstrate, uneori uitate, distribuite sau vândute și 
mai mult sau mai puţin folosite în seminarele Mitropoliei. 

Ultimul document al colecţiei, ”din istoricul tipografiei de la 
Mănăstirea Neamţ” trimite la soarta unui oarecare numar (mare/mic?) 
de trupuri de cărți psaltice donate Mănăstirii și pe care Titus Moisescu le 
bănuiește a fi dintre tipăriturile lui Macarie. 


1 Ibid., p. 180. 
2 Ibid., p. 180-181, nota 1 de subsol. 
3 Ibid,. p. 181-182. 

b. Gavriil Musicescu și tipăriturile sale (1883-1899) 


Am fi putut crede ca tipăriturile lui Gavriil Musicescu să aibă mai 
mult succes decât cele ale lui Macarie, tinind seama de deceniile care 
trecuseră pe calea modernizării europene a României și de mai larga sa 
susținere bisericească și culturală, deoarece în afară de binecuvântarea 
spre tipărire din partea Mitropolitului losif Naniescu, el s-a bucurat și de 
susținerea Episcopului Melchisedec al Romanului, care, în anul 1883, 
finantase tipărirea unei prime cărţi de cântări bisericești transcrise linear 
(Rândueala Vecerniei de sâmbătă seara!) și care mai înainte, în anul 
1881 publicase un Memoriu asupra cântărilor bisericeşti în Regatul 
României?, pe care l-a și citit în cadrul sesiunii Sfântului Sinod în care a 
fost prezentată și propunerea lui Gavriil Musicescu și a colaboratorior 
săi, ’d’a transpune cântările bisericești scrise cu notatiunea psaltichiei, 
arătând tot-o-dată foloasele ce se pot aduce serviciului Bisericii prin 
aceasta”3. 


Următoarele paragrafe din ”Precuvântare” ar putea fi o cheie a 
începutului "încurcăturilor” de mai târziu, aparent altele decât cele ale 
lui Macarie, dar pe care, la fel ca acesta, nici Musicescu nu le-a putut 
evita: astfel “tot în sesiunea aceasta Prea santitul Melchissedek, Episcop 
de Roman, cetește memoriul mencionat; propune un regulament pentru 
regularea cântărilor bisericești și susţine transpunerea lor pe notele 
liniare. Sf. Sinod, votând regulamentul propus de Episcopul 
Melchissedek, nu dă curs propunerii noastre, ci ne pune în vedere 
dispositiunile mencionatului regulament. Cetind apoi și noi mai cu 
amănuntul acel regulament și luînd act ce cele ce se petrec în sinul 
Sf.Sinod în privința cântărilor, am conchis că Sf. Sinod acceptă în 
principiu nu numai transcrierea psaltichiei pe notatiunea moderna 
liniară, ci chiar prelucrarea și prescurtarea cântărilor bisericești, 
conformandu(-)se cu cerinţele timpului. Deci pe baza acestora, și noi ca 
și multi alţii, ne(-)am pus pe lucru, și eată că ne și presentăm înaintea 
lumii cu opera nostră care nu e decât o prelucrare a celor existente pe 


1 Ibid., p. 169. 
2 Melchisedec Ştefănescu, Memoriu asupra cântărilor bisericeşti... 


3 Anastasimatar..., în ”Precuvântare”, p. 2. 

psaltichie. Eată ce am făcut noi: Am prescurtat, pe cât am crezut că se 
pote...” etc.l 

Astfel, ţinând seama că “Sf. Sinod, votând regulamentul propus 
de Episcopul Melchissedek, nu dă curs propunerii noastre (s.n.), ci ne 
pune în vedere dispositiunile mencionatului regulament. Cetind apoi și 
noi (...) am conchis (s.n.) că Sf. Sinod acceptă în principiu nu numai 
transcrierea psaltichiei pe notatiunea modernă liniară, ci chiar 
prelucrarea și prescurtarea cântărilor bisericești (...)” este posibil ca 
Musicescu și echipa sa să fi avut o înţelegere și interpretare proprie a 
hotărârii sinodale, ceea ce a dus la o activitate cu rezultate muzicale 
specifice, concretizată în cele 13 tipărituri realizate între 1883-1899 (680 
de pagini tipărite). Titus Moisescu rezumă relevant, într-o singură 
pagină, evoluţia cultural-bisericească a inițiativei de transcriere liniară a 
cântărilor bisericești psaltice, începând cu eforturile susţinute ale lui 
Musicescu ”să transcrie, să revizuiască, să prelucreze, să corecteze, să 
găsească sponsori, să impună în lumea muzicală religioasă cântarea în 
notație liniară si nu în ultimul rând să întâmpine cu dârzenie criticile si 
rezistența muzicienilor și a bisericii fata de ideile si opera sa. În ședința 
Sf.Sinod al Bisericii Autocefale Ortodoxe Române din 25 mai 1899 s-a 
discutat cererea lui Gavriil Musicescu de a se oficializa cântarea 
bisericească în notație liniară și a se recomanda broșurile sale ca lucrări 
didactice în seminarii (s.n.), fapt ce ar înlesni, după cum argumenta el, 
învăţarea acestei muzici cu mai multă ușurință. Cei doi raportori — P.S. 
Nifon Ploesteanu și P.S. Gherasim al Argeșului — și-au exprimat opoziţia 
(s.n.), considerând că acceptarea cererii lui Musicescu ar determina 
înlăturarea muzicii psaltice din seminarii și din biserică și că prin 
transcriere s-ar altera originalitatea si sublimul acestei arte (s.n.).”2 
Posibil să fi fost alta decizia sinodală dacă marele susținător al lui 
Musicescu, Episcopul Melchisedec Ștefănescu, de mare autoritate 
culturală, nu ar fi trecut la cele veșnice încă în anul 1992 (?) 
Argumentele lui Musicescu împotriva obiectiilor celor doi raportori — si 
obiecțiile și argumentele opuse lor, interesante, pot fi dezbătute în 
continuare — privind genurile psaltice, folosirea ”măsurilor” pentru 
ritmul melodic, structura scărilor ’orientale” diferită de (ne-)temperanta 
occidentală, “lucrarea” ftoralelor și a semnelor ch(e)ironomice, expuse 


1 Ibid. 
2 Titus Moisescu, Monodia bizantină..., p. 173-174. 

sistematic și publicate în 19007, nu a mai schimbat cu nimic situaţia, 
respectiv urmările deciziei sinodale. 


c. Pătimirile tipografice ale preotului ardelean Dimitrie Cuntan(u) 


Dincolo de îndemnul (cu binecuvântarea implicită a) Sfântului 
(astăzi) Mitropolit Andrei Șaguna al Ardealului de a pune pe notație 
muzicală cântarea bisericească orală din Ardeal, îndemn pe care Dimitrie 
Cuntan îl pomenește în Prefaţa cărţii sale de cântări”?, pentru tipărirea 
acesteia, apoi pentru acceptarea ca manual în școlile Bisericii, în sfârșit 
pentru a-și recupera cheltuielile, măcar parţial, el a trebuit să trecă prin 
toată birocraţia instituțiilor vremii, inclusiv pentru “a obţine o 
rezolutiune incurageatoare” din partea ”Preaveneratului Consistoriu 
Archidiecesan cu asigurarea respectuoasă ca Preavenerabilul Consistoriu 
să binevoiască: a o supune censurărei şi aflând-o corespunzătoare a o 
admite si introduce formal (s.n.) (în fapt fiind de mult introdusa, 
cântările dintrînsa fiind veche proprietate a bisericei şi nu creatiune 
proprie a mea) ca carte de învăţământ în cântările bisericeşti la 
seminariul nostru archidiecesan (s.n.)... De sine se'ntelege, ca având 
mângâierea a obţine o rezolutiune încurageatoare, îmi voiu pune de 
santa datorinta a lua cartea de cântări la o noua şi scrupuloasă reviziune, 
a o însoţi cu o instrucţiune metodica, şi a o pune fără amânare sub 
tipariu, ca astfel biserica noastră să poată ajunge cât mai curând in 
posesiunea sigură a cântărilor sale...”? 

Peripetiile sale financiar-tipografice au fost asemănătoare cu cele 
ale lui Macarie sau Musicescu. În Memoriul mai sus citat Cuntan cere 
Preaveneratului Consistoriu ”a promova aceasta colectiune Măritului 
Sinod Archidiecesan la sesiunea anului acestuia, împreuna cu aceasta 
dare de seama şi cu o recomandare din partea Sa, ca măritul sinod 
archidiecesan, considerând munca mea cu adunarea si relucrarea 
materialului, cu scrierea şi descrierea cântărilor, îndeosebi însa jertfele 
materiale efective avute cu cantorul Simeon Florea după carele am scris 
podobiile; considerând mai departe necesitatea de mult simțită a 


1 Gavriil Musicescu, Întâmpinare la Raportul comisiei Sf. Sinod, discutat la 
ședința de la 25 mai 1899, relativ la înlocuirea semnelor psaltichiei prin 
notatiunea liniară, lași, Tipografia ”Dacia”, 1900. 

2 Cântările bisericesci... de Dimitrie Cuntanu..., în Prefata p. 4. 

3 Cf. Sorin Dobre, Muzica bisericească traditionald..., p. 52. 

tipărirei cântărilor noastre bisericeşti în interesul învăţământului; 
considerând în fine ca tipăriturile de note cu text sunt cu mult mai 
scumpe decât alte tipărituri, să binevoiască Măritul Sinod a vota 
subscrisului un ajutoriu în suma de 200 fl., pentru ca să pot realiza si 
această dorința împărtăşita de toţi, fără a fi expus şi la daune mai mari 
material (s.n.).”1 

Smeritul petent Cuntan îndrăznește să propună chiar și sursa 
respectivei sume de 200 florini, respectiv serviciile gratuite pe care le 
făcea în cadrul seminarului de ani de zile și chiria plătită de el acolo: 
"Părerea mea nenormativă ar fi: ca ajutorul acesta să mi se voteze din 
economiile care se fac la fondul seminariului de când eu port şi agendele 
spiritualului şi inspectorului seminarial, pentru care agende până în 
toamna anului 1883 se solvea câte 300 fl. la an, lângă care suma 
computându-se încă 150 fl. la an, banii mei de cuartir care mi se detrag 
pentru cuartirul ce ocup in seminar, suma anuala a acestor economii 
face 450 fl. v.a. (altcum, departe de mine voinţa de a preocupa 
hotărârea preavenerabilului consistoriu cu părerea aceasta)” 2. 

Cei 200 de florini necesari tipăririi au fost greu de recuperat, 
doar mai târziu, ulterior tipăririi cărții pe speze proprii și doar la schimb 
cu 50 de exemplare care “se vor distribui între elevii mai lipsiţi ai 
institutului “Andreian”3 Apare și o problemă de interpretare a intelesului 
acesei ”distribuiri”, pentru că “elevii lipsiţi şi împărtăşiţi cu câte un 
esemplar din manualul de cântări, constrânşi fiind a'l restitui pe acela 
după absolvarea cursurilor (s.n.) ar fi lipsiţi de ajutoriul cărţii la cântărea 
tocmai atunci când ar avea a se presenta prin comunele parochiale ca 
candidaţi la vreun post preoţesc seu înveţătoresc cea ce in cele mai 
multe casuri lear causa perplexitati şi nesiguranţă la esecutarea 
cântărilor prin cari ar voi se se recomande publicului”?. 

Riscul era de a nu mai putea vinde cartea și de a nu-și mai putea 
recupera cheltuielile tipăririi, “în considerarea împrejurărei faptice ca 
(...) trecerea acestei cărţi e mărginită mai ales la seminaristi noştri (s.n.); 
acesta se vede apriat din împrejurarea faptică că de trei luni şi mai bine 
de când s-a publicat aparitiunea cărţii în întreaga Archidiecesa nostra — 
afară de Seminar abia s-au trecut 6 esemplare (s.n.)... Pentru 


1 Ibid. 
2 Ibid. 
3 Ibid. 
4 Ibid., p. 59 

modalitatea de distribuire în sensul conclusului sinodal mai vorbesce şi 
împrejurarea ca făcânduse acea în sensul hotărârei consistoriale de sub 
Nr. 6581/B din 23 Octobrie a.c., pe un şir de ani adecă: până când cele 
cincizeci de esemplare ar eşi din usu cate 50 elevi cari ar primi cele 50 
esemplare ar fi puşi în positiunea — pote plăcută lor — dar /a tot casul 
dăunosă de a nu'şi procura manualul de cântări propriu prin ce în mod 
maestrit s(-)ar limita trecerea cărţii şi în Seminariu în paguba învederată 
a elevilor respectivi şi a autoriului (s.n.), cea ce nu pot, nu'mi e permis a 
presupune ca ar fi intentiunea Prea Veneratului Consistoriu 
Archidiecesan. Distribuirea cărţilor în sensul conclusului sinodal sunt de 
părere a se face aşa: ca, în tot anul se se distribue după necesitate 5 
până în 10 esempalre, ca astfel în decurs de 5 până în 10 ani elevii în 
adever lipsiţi se se potă bucura în tot realitatea de acest favor.” 1 

Vânzarea cărţilor pare a fi a mers greu, chiar și după o ieftinire de 
la 4 florini, la 3,5 florini per bucată pentru elevii seminarului, după 
terminarea distribuirii celor 50 de exemplare.? 

Oricum, înainte de toată tevatura (birocratică) cu vânzarea cărţii, 
aceasta mai trecuse o dată printr-o verificare (tot birocratică), fiindcă 
”Consistoriul s-a  autosesizat deoarece versiunea tipărită nu 
corespundea cu manuscrisul. Cuntan introdusese în ultimul moment 
câteva cântări care i s-au părut mai importante”, verificare inutilă și, 
până la urmă, fără nici un temei serios.? 

Și dintre cărţile tipărite ulterior de Dimitrei Cuntan, multe au 
rămas în fascicole nelegate în Sala de Muzică, apoi, după renovări 
repetate ale Facultăţii de Teologie din Sibiu, probabil prin alte depozite. 


3. Consideraţii generale finale 


Dincolo de insuccesul sau succesul relativ al răspândirii 
tipăriturilor lui Macarie leromonahul, Gavriil Musicescu sau Dimitrie 
Cuntan există și un alt fel de “succes” al întreprinderii lor tipografice, un 
succes mai târziu, chiar postum. 

Spre exemplu, la câteva decenii după apariţia lor, tipăriturile 
leromonahului Macarie au fost folosite în mod predilect de Gavriil 


1 Ibid. 

2 Ibid., p. 61. 

3 Ibid., p. 56-58. 

Musicescu și colaboratorii săi pentru transcrierile lor? de asemenea el a 
fost neîncetat comemorat de-a lungul timpului ca un Părinte al cântării 
bisericești românești?, iar la aproape două secole chiar Anastasimatarul 
său a cunoscut o nouă retipărire?. 

Asemănător, și “eșecul” bisericesc al transcrierilor psaltice 
tipărite de Gavriil Musicescu și colaboratorii săi se va bucura de o 
"(re)inviere” și o “viata” ulterioară, chiar un fel de “reușită” a 
transcrierii, legat de ”uniformizarea” cântării bisericești (notația 
simplificată si tiparul sunt adecvate oricărei  standardizări 
“uniformizante”), realizată sub conducerea lui Nicolae Lungu, câteva 
decenii mai târziu, după 1950 (în vremuri mai comuniste, mai 
centralizante și mai autoritariste), și nu doar pentru cele două Principate 
"din Regat” (ca în vremea lui Musicescu), ci chiar pentru întreaga 
Patriarhie Română, încluzând și Transilvania cu Banatul — se mai poate 
spune astfel ca si "dorirea” lui Macarie privind cele trei ținuturi istorice 
românești s-a împlinit, chiar dacă nu în forma și condiţiile așteptate. 
Gavriil Musicescu și colaboratorii săi, împreună cu Episcopul Mechisedec 
Ștefănescu, sunt amintiţi chiar ca adevăraţi precursori ai transcrierii 
cântării psaltice în notația liniară în ”Prefata” Gramaticii muzicii psaltice. 
Studiu comparativ cu notația liniară“. Desigur, despre ”desăvârșita” 
echivalare între cele două sisteme de notație muzicală, impusă prin 
aceasta din urmă lucrare ar fi multe de observat, rămânând totuși 
remarcabila păstrare paralelă a notatiei psaltice, care deschidea poarta 
relativ liberei interpretări (exighisiri) practice, ”aplicate”, a psaltului. Dar, 
la fel de interesant și remarcabil este și faptul că ”justețea scrierii 
liniare” °? era considerată de Lungu și echipa sa drept un mijloc sau o cale 
de apropiere psaltică și de "marele public și clericii din provinciile unde 


1 Titus Moisescu, Monodia bizantină în gândirea unor muzicieni români..., p. 
169-170. 
2 Revista ”Cultura”, XVII (1930), nr. 1-2, p. 11-15. 
3 Anastasimatarul Cuviosului Macarie leromonahul cu adăugiri din cel al 
Paharnicului Dimitrie Suceveanu, ed. îngrijită de Diac. Cornel Coman și Gabriel 
Duca, Edit. Bizantină - Fundaţia Stavropoleos, București, 2002. 
4 Prof. Nicolae Lungu, Pr. Prof. Grigore Costea, Prof. lon Croitoru, Gramatica 
muzicii psaltice. Studiu comparativ cu notația liniară, Edit. Institutului Biblic şi 
de Misiune Ortodoxă, Bucureşti, 1951 (ed. II, 1969), p. 4. 
° Ibid.p. 8 

psaltica nu este cunoscută (s.n.) (și care) se vor lămuri, vor controla și se 
vor initia in această muzică prin juxta fidelă: muzica portativului”?. 

lar “provinciile” menţionate în citatul anterior ne duc cu gândul 
în special la Ardeal și Banat, unde notația liniară a fost folosită de la 
început pentru suportul tipografic al cântării bisericești ortodoxe și 
românești, dar de origine bizantină, inclusiv de către cel care a inițiat 
prima tipăritură muzicală ortodoxă transilvăneană ”de strană”, Preotul 
Dimitrie Cuntan... 

Și iarăși demn de remarcat, tot ca un fel de succes istoric de după 
un relativ “eșec” initial, dar poate si ca un omagiu adus “Cărţii” lui 
Dimirie Cuntan, până azi, din partea unei majorităţi a cântăreților din 
Ardeal, mai ales de cei ce cunosc notația muzicală, la începutul unor serii 
de cântări, precum "Doamne strigat-am...” sau la antifoane si tropare, 
primele cântări din serie se cântă adesea mai strict după textul, simplu, 
al lui Cuntan, doar apoi trecându-se la cântarea liberă, orală, inspirată, 
dincolo de orice “litera” îngrăditoare... Altfel spus, variantele melodice 
ale lui Cărţii lui Dimitrie Cuntan au mai mult o utilitate solfegistica/de 
paralaghie “de școală”, după cum au și fost gândite de autor de la 
început (pentru predarea muzicii bisericești la Seminarul Andreian?), 
rămânând cântăreților “interpreţi” de la strana bisericii exighisirea 
melodică mai ”pe larg” sau mai "pe scurt” a psalmodiei propriu-zise... 

În sfârșit, poate cea mai legendară” recunoaștere a 
întreprinderii de pionierat a lui Dimitrie Cuntan este adoptarea populară 
a titulaturii de “cântare cunţană” pentru o bună parte a cântării 
bisericești de strană din Ardeal. 


Ar mai fi de adăugat câteva ultime observaţii mai generale 
privind dificultăţile introducerii și folosirii tiparului muzical, altfel spus, 
de ce nu au avut “trecere”, "primire” spre folosire atâtea cărți de 
cântări, minunate din punctual de vedere al “științei” muzicale? 

Mai întâi, în ceea ce privește învățarea cântării bisericești “după 
cărți” și în scoli specializate, după cele aproape după secole trecute de la 
inițiativele leromonahului Macarie și ale celor ce i-au urmat, Sfântul 
Sinod al Bisericii Ortodoxe Române constata in 1990 “că marea 


1 Ibid. 
2 Cf. Sorin Dobre, Muzica bisericească traditionald..., p. 52. 

majoritate a parohiilor din eparhiile Bisericii Ortodoxe Române 
funcţionează fără cântăreţi calificaţi în şcoli, iar în ultima vreme 
cântăreții bisericeşti s-au recrutat numai prin examen de asimilare”?, 
cauza principală fiind considerată regimul comunist care tocmai căzuse, 
deși edițiile uniformizate ale cântării bisericești se puteau găsi fără prea 
mari probleme. 

Într-un mod oarecum înrudit, un studiu realizat mai recent (anii 
2002-2005) despre Aspecte privind profilul cântăreţului bisericesc în 
parohiile Arhiepiscopiei Sibiului, constata (surprinzător?) că ”o majoritate 
covârșitoare dintre cei intervievaţi (80 din 96 sau cca. 83% !) au declarat 
că au învăţat cântarea bisericească «la strană», cel mai adesea încă din 
copilărie, uneori chiar de la părinţii lor, care erau si ei cântăreţi”?. Se 
pare că legătura vie și participarea directă la actul muzical-liturgic, "față 
către fata” și “gură către gură”, orală si cu o contribuţie importantă a 
memoriei, rămâne regula esenţială și pentru cântarea bisericească. 

lar în ceea ce privește cărţile folosește de obicei la strană de 
marea majoritate a cântăreților, poate mult peste 90% din timpul 
liturgic de cântare, acestea sunt colecţiile imnografice ale ciclurilor 
pascal (Octoih, Triod, Penticostar) și mineal (cele 12 Mineie), pe care 
cântăreții bisericești cântă “aplicat”, “practic”, formulele (thesis-urile) 
glasurilor bine știute pe dinafară, după ani de practică liturgică (de 
strană), mai ales la Vecernie și Utrenie. 


* 


Dintr-o perspectivă principiala si teologică mai largă, 
introducerea tiparului, și în general a tiparului muzical, în Biserica 
Ortodoxă Română pare a fi încercat introducerea unei alte viziuni, a unei 
alte paradigme, privind înregistrarea foarte “materială”, prin tiparul 
vizibil-palpabil (o echivalenta/corespondenta avansată a auditivului 
sonor/acustic cu “materialul substantial”, vizual și palpabil), ca o 


1 Extras din Lucrările Sfântului Sinod al Bisericii Ortodoxe Române, Sumarul 
şedinţei de lucru din 3-4 aprilie 1990, în „Biserica Ortodoxă Română”, an. VIII, 
(1990), nr. 11-12, p. 132-133, Temei 2762/1990, cf. loan-Eugen Buta, 
Reglementări canonice privind cântarea liturgică în Biserica Ortodoxă Română, 
Editura Andreiana, Sibiu, 2016, p. 364. 
2 Vasile Grăjdian, Aspecte privind profilul cântăreţului bisericesc în parohiile 
Arhiepiscopiei Sibiului, publicat în "Anuarul academic" 2008/2009 al Facultăţii de 
Teologie "Andrei Şaguna" a Universităţii “Lucian Blaga” din Sibiu, p. 59. 

eventuală etapă către chiar înregistarea acustic-materială (/înregistrarea 
sonoră) a actului pur muzical — acțiune tributară unei viziuni 
„intrumentale”, adică strîns legată conceptual de un instrumentar 
material-tehnic, concretizat prin instrumentul muzical/acustic/tehnic, 
cel care (nu-i așa ?) nu obosește, poate cânta mai mult, mai tare, mai 
repede, mai “précis” etc., chiar și singur, “automat” — în evoluţia 
variantelor mecanice, electrice, electro-magnetice, electronice, digitale, 
Al... o altă, sui generis, idolatrie (cultural-tehnologică)? 

lar dificultăţile menţionate ale răspândirii primelor tiraje în 
mediul bisericesc (legat de vânzarea exemplarelor, recuperarea 
cheltuielilor de tipărire, aprobarea folosirii în Biserică / școli etc.) poate 
sugera întrebări și chiar concluzii privind acceptarea sau neacceptarea 
(eventual acceptarea rezervată) în rândul cântăreților bisericești a 
schimbării unor ”obișnuințe” sau chiar a unei tradiţii (?) orale și 
manuscrise — definită în termenii comuniunii liturgice "de proximitate”, 
în particular între cântăreții de vârste diferite, între învățător și ucenic — 
în favoarea introducerii unui "mediu” de comunicare relativ autonom în 
raport cu relaţia (inter)personală ”i-mediată” cu ”aproapele” și în paralel 
cu cultivarea „încrederii” în capacitatea mediului tipografic de a 
transmite singur și suficient informaţia muzicală — consecință a 
eficientei/fidelitatii acustice ("fono-grafice”) a notatilor muzicale nou 
adoptate (hrisantica si apoi liniară), dar si a capacităţii transmisiei de 
"masă” a noului mediu (tipografic), către cât mai multi oameni, chiar 
“îndepărtați” spatial / temporal. Această nouă "încredere” în virtuțile 
comunicationale (dar mai putin privind comunicarea sau, mai mult, 
comuniunea) ale unui dispozitiv mecanic / tehnic pare a fi pregătit 
încrederea în alte, viitoare mai propriu-zis ”fono-grafii” (fonograful 
Edison, tot spre sfârșitul sec.al XIX-lea, în 18771) și medii ”de 
amplificare” și/sau "de transmitere” (odată cu sec.al XX-lea?), mai 
tehnologice, mai îndepărtate de vechea paradigmă a “apropierii” 
liturgice, către vremurile tot mai contemporane nouă. 

O mai nouă și poate mai perversă formă de “oralitate și 
comuniune mediatică” ar fi folosirea ca modele pentru învăţarea 
cântării bisericești a unora dintre nenumăratele înregistrări existente 
actualmente ale interpretărilor unor reputați cântăreţi, protopsalti, fără 


1 https://ro.wikipedia.org/wiki/Fonograf (23 oct.2023). 

2 Unitatea cântării liturgice ortodoxe și diversitatea muzicală contemporană, în 
"Cântarea ca teologie”, vol. IlI, Editura Andreiana Sibiu, 2017, p. 105-110. 

a se mai ajunge la apropierea și comuniunea omenească firească, dar și 
liturgic-sacramentală, între învăţător și ucenic — mult dincolo de simpla 
comunicaţia tehn(nolog)ică?. 

Locul/refugiul “inspiraţiei” (de moment și nu numai), al 
inspiraţiei ”vii”, liturgice, sacramentale, să mai fie numai inspiraţia 
“rezervată” doar analfabetilor muzicali mai mult sau mai puţin 
”folclorici”, ”de la ţară”, sau momentelor ”ecfonetice”, relativ libere si 
încă relativ îngăduite (și prin consecinţă, mai puţin scrise), precum 
"ecfonisele” preoților la ectenii/rugăciuni și în cadrul citirile biblice, 
îndeosebi a celor nou-testamentare, la Apostol și Evanghelie, puţin 
(încă?) formalizate notational-muzical? În toate aceste situaţii cuvintele 
rostite ca “icoanele” ale Cuvântului Cel Întrupat pentru Mântuirea 
tuturor oamenilor implică încă prezenţa vie a inspiraţiei Duhului Sfânt, în 
sublima Taină a cântării de slavă adusă, liturgic, lui Dumnezeu. 


SUMMARY 


Vasile Grăjdian 


Problems of a paradigm shift: the introduction of the music print in the 
Romanian Orthodox Church - Hieromonk Macarie, Gavriil Musicescu, 
Dimitrie Cuntan 


In the historical context of 19th century in Romania, of national 
structuring and Western-European modernization, the introduction of 
the music press constituted a radical change for Orthodox liturgical 
chant of Byzantine tradition existing in manuscript and oral form. Steps 
of this change can be seen, first with the introduction of the psaltic 
printing in Romanian by Hieromonk Macarie, starting in 1823, then, 
from 1883, with the first printed transcriptions of psaltic music in 
Western linear notation, thanks to Gavriil Musicescu and his 
collaborators. This activity was preceded in 1879 by the notation and 
direct printing in linear notation of an oral church-music tradition 
(Orthodox and regional) by Silvestru Morariu Andrievici in Bucovina, 
followed by Dimitrie Cuntan(u) with the book printed in Sibiu in 1890. 
The difficulties of spreading the first printings in church circles (related 
to selling copies, recovering printing costs, approval of use in 


1 Ibid. p.105-110. 

church/schools, etc.) may suggest conclusions about the relative 
acceptance among church singers of changing "habits" or even the oral 
and hand-written tradition - defined in terms of 'close' liturgical 
communion, particularly between singers of different ages, between 
teacher and apprentice - in favour of the introduction of a "medium" of 
relatively autonomous communication in relation to the "i-mediated" 
interpersonal relationship with the "neighbour" and parallel to the 
cultivation of "confidence" in the ability of the type-graphic medium to 
transmit musical information alone and sufficiently (the consequence of 
the acoustic efficiency/fidelity of the newly adopted musical notation, 
but also of the ability of "mass" transmission of the new medium, to as 
many people as possible, even "distant" in space/time). This new 
"confidence" in the communicative virtues of a mechanical/technical 
device seems to prepare the confidence in other, future "phono- 
graphics" and "amplification" and/or "transmission" media, even more 
techn(olog)ic, and even more distant from the old paradigm of liturgical 
"approach", towards more and more contemporary new times. 

RECENZII 


Vârstele sunetului. 
Studii de etnomuzicologie 
de Nicolae Teodoreanu! 


Corneliu Dan Georgescu 


Prima idee pe care o sugerează cartea lui Nicolae Teodoreanu 
menționată mai sus (Editura Muzicală, București 2020, 276 pagini, ediţie 
postumă îngrijită de Mihaela Nubert-Chetan, o reușită editorială de prim 
ordin, atât grafic, cât și din punct de vedere al conţinutului) este: nu 
numai fiecare etnomuzicolog ar trebui să aibă această carte în biblioteca 
sa, ci și fiecare muzician în general, sau, de ce nu, și fiecare om de 
cultură, care vrea să se informeze în acest domeniu dintr-o sursă 


1 O parte din formulările acestei recenzii le-am preluat din articolul meu 
Nicolae Teodoreanu (,,Nucu”), asa cum | am cunoscut eu. Cu referințe la opera 
sa etnomuzicologică, publicat în Muzica nr. 6/2019, p. 25-72], articol gândit 
initial a prefața volumul prezentat aici. Ca si acolo, si aici am considerat ca 
valoarea umană deosebită, implicit și cea intelectuală, a lui Nicolae 
Teodoreanu, obligă la o considerare mai atentă și mai profundă decât cea 
presupusă de o simplă enumerare a operelor și ideilor sale. Deci va fi vorba mai 
mult de comentarea decât de simpla expunere a unor idei, eventual de 
completarea și discutarea lor. Telul meu este acela de a releva cititorului 
acestui text posibilitatea de a evalua el însuși importanța deosebită a unor 
subiecte abordate de Teodoreanu, deci calitatea excepţională a prestatiei sale. 
Dat fiind caracterul general al multor acestor subiecte cât și discuţiile noastre 
în jurul lor, nu voi putea evita uneori să mă refer comparativ în acest text atât 
la alte persoane, cât și la colegi comuni sau la mine. Această „extensie” a fost 
necesară pentru a putea discuta într-un cadru mai larg, liber, optim și, uneori, 
critic, teoriile lui Nicolae Teodoreanu. Este, de fapt, pe un alt plan, ceea ce a 
făcut și ar fi făcut el însuși întotdeauna, depășind limitele temelor sale. 

deosebită. Pentru că totul este deosebit în această carte, de la precizia 
cercetării de detaliu și a formulărilor, la perspectiva largă, la informarea 
actualizată și la țelul înalt al demersului științific. Fără a neglija aspectele 
extramuzicale, de exemplu sociologice sau organizatoric-administrative, 
Nicolae Teodoreanu rămâne permanent „foarte aproape” de obiectul 
cercetării, muzică propriu-zisă. Această fidelitate a cercetătorului fata de 
folclorul tradițional, datorată unei mari dragoste și înţelegeri pentru 
acesta, mai puţin răspândite decât s-ar crede, asimilează atât tradiţia 
unui Constantin Brăiloiu, cât și contribuţii ale muzicologiei comparate 
germane de la începutul secolului al XX-lea sau orientări actuale ale 
etnomuzicologiei franceze. 

Cartea este concepută ca o antologie a celor mai reprezentative 
studii de etnomuzicologie ale lui Nicolae Teodoreanu, elaborate pe o 
perioadă de aproape trei decenii. Volumul debutează cu o prefață scrisă 
de Mihaela Nubert-Chetan (un substantial Praeludium constând în 
enumerarea principalelor idei din articolele incluse in carte) si este 
structurat în două mari capitole, denumite sugestiv Teme cu variatiuni. 
Ritm, sunet și structură, respectiv Passacaglii. Culegere și arhivare. De la 
D.G. Kiriac la era digitală. Capitolele reflectă cele două direcţii principale 
ale preocupărilor lui Teodoreanu: (1) cercetarea de detaliu, dar și de 
profunzime a unor aspecte ale structurii muzicale pornind de la sunet, 
pe baza unor măsurători exacte ale parametrilor vizati, capitol centrat 
pe teme ca: probleme de percepţie asistată electronic a unor diferite 
aspecte ale sunetului, sau universalii în muzică (după cum se vede, teme 
care depășesc sfera etnomuzicologiei clasice), respectiv (2) probleme de 
culegere, organizare și arhivare, deci conservare a documentelor 
colectate. Raportul între capitole (122, respectiv 72 pagini) este 
echitabil. Acestor capitole li se adaugă o Coda (care extinde domeniul 
cercetării etnomuzicale prin expunerea experienţei componistice 
proprii, legate însă de acest domeniu) și o bio-bibliografie a operei 
etnomuzicologice a lui Teodoreanu; câteva fotografii întregesc pe plan 
vizual informaţia oferită. 

Volumul nu include tot ce a scris Teodoreanu în domeniul 
etnomuzicologiei. De exemplu, nu se explică de ce nu au fost incluse 
articole importante, unele publicate în volumele colective Etnologie 
românească, cât și articole vizând domenii nu cu totul străine 
etnomuzicologiei, cum ar fi muzica psaltică. El se încheie cu o culegere 
de impresii referitoare la Nicolae Teodoreanu (Amintiri despre Nucu), 
segment cu valoare afectivă indiscutabilă; tocmai de aceea, acestui 

Apendix i-ar fi servit prezenţa impresiilor unor colegi sau prieteni ce i-au 
stat foarte aproape. lar un index de nume proprii, devenit standard mai 
ales pentru publicaţii cu caracter antologic, ar fi fost binevenit. Dincolo 
de aceste rezerve, trebuie prețuit faptul că volumul a presupus și așa o 
muncă de colectare și organizare considerabilă și că reprezintă o 
binevenită primă sinteză asupra operei științifice a lui Nicolae 
Teodoreanu. 

Mi s-ar părea o realizare școlărească, formală, nedemnă de spiritul 
lui Teodoreanu, un mare iubitor de discuţii, inclusiv în contradictoriu, 
dacă, în continuare, aș limita această recenzie la o descriere descriptivă, 
neutră a volumului și nu aș discuta liber, și anume, uneori critic, ideile 
lui. Am ales deci câteva dintre temele care se pretează la o discuţie de 
principii; oricum, nu ar fi fost posibil să mă refer detaliat la toate ideile și 
studiile incluse în volum. 


Primul articol al volumului abordează o temă fundamentală a 
muzicii în general, temă care a cunoscut contribuţii importante și o 
dezbatere acerbă si este departe de a fi încheiată: ideea Universaliilor, 
respectiv, a Arhetipurilor în muzică. Este o îndrăzneală în sine chiar și a 
aborda această temă, dar Teodoreanu o face cu dezinvoltură, bazat pe o 
relativ riguroasă informaţie, ca și pe intenţia evidentă de a nu se 
complica în considerente speculative nesigure. El deschide astfel indirect 
o discuţie care ar fi trebuit de mult să aibă loc. Nu cunosc multe lucrări 
care să așeze alături contribuţiile esenţiale în acest domeniu, dar atât de 
diferite, ale lui Constantin Brăiloiu, Carl-Gustav Jung, Francois-Bernard 
Mâche. Primul merit al modului în care Teodoreanu abordează 
problema Universaliilor este deci o perspectivă mai largă decât cea 
curentă. Se pare însă că el nu vede întotdeauna că autorii citați de el, 
chiar dacă pleacă toţi declarat de la rolul inconștientului colectiv în acest 
domeniu, se referă uneori la aspecte diferite, ceea ce implică și explică 
acceptiuni diferite ale noţiunii, situate și ele în planuri diferite. Vom 
vedea mai jos cât de eterogenă este această problematică. Deși 
noţiunile Universalii și Arhetipuri nu se suprapun exact, ceea ce 
motivează unele diferenţe în tratarea lor, ele sunt privite frecvent ca 
echivalente; această minimă „inexactitate științifică” va fi trecută cu 
vederea și în cele ce urmează, pentru a nu complica suplimentar o 
tematică și așa destul de dificil de abordat sintetic. 

Astfel, Brăiloiu înţelege prin Arhetip („arhetip ideal”) o manifestare 
spontană a inconștientului colectiv, exprimată sub forma unor formule 


|” 

muzicale general răspândite [Brailoiu, Constantin, Despre folclorul 
muzical în cercetarea monografică. În: Opere, vol. IV, București, 1979, p. 
84], cu alte cuvinte, universalitatea unor elemente de limbaj muzical (de 
exemplu, formule melodice pre-pentatonice și pentatonice, sau ritmice, 
sistematizate de el sub numele de sistem aksak, sau „ritmul copiilor”), si 
anume, produse prin „generare simultană paralelă” (poligeneză), și nu 
prin „împrumut” (difuziune). Acestea „trăiesc” sub forma unor 
permanente variatiuni; este modalitatea de existență a limbajelor 
tradiționale folclorice cu funcţionare orală, colectivă, anonimă. Brăiloiu 
se referă la muzici etnice, perspectiva sa este cea a etnomuzicologului, 
dar accepțiunea dată de el nu se reduce la aceasta. 

Carl Gustav Jung consideră Arhetipurile un „dat psihic primordial” 
comun. El vorbește despre ipostaze sau momente cruciale în viaţa 
omului (nașterea, moartea, nunta, copilăria, maturizarea, masculinul- 
femininul, rolul jucat în societate etc.), care „generează” Arhetipuri, cum 
ar fi Persona-Umbra, Animus-Anima, Copilul, Bătrânul înțelept. 
Arhetipurile în sine sunt „vide” [Jung, Carl Gustav, Psychologie de 
l'inconscient, 1963:124,128,129; 1971:167]; ele nu sunt exprimabile în 
esenţa lor, pot fi doar sugerate metaforic, printr-un simbol. Deci trebuie 
diferențiat Arhetipul, noţiune abstractă, care se referă la un conţinut 
psihic dificil de definit, de reprezentările arhetipale, forme materiale, 
concrete, de expresie ale acestuia. Arhetipurile sunt omniprezente în 
miturile sau basmele din literatura universală, în general ca expresie a 
subconștientului colectiv prin fantezia creatoare [dupa Jung, Carl 
Gustav, Archetypen. 1990:1,9,78-79,124] și deci, și prin artă. Dacă Jung 
vizează curent domeniul mitologiei, el evită să se refere la muzică. Se 
pare că nu a fost o omisiune întâmplătoare: conform mărturiei pianistei 
Margaret Tilly, el ar fi afirmat în 1956 — deci, către sfârșitul vieţii sale 
(1875-1961), când teoria sa despre Arhetipuri era complet formulată — 
că „muzică îl irită”, deoarece ea „lucrează cu un material arhetipal 
extrem de profund, dar cei ce exercită muzica nu realizează acest lucru”. 
Jung are în vedere viaţa psihică a omului, perspectiva sa este cea a 
psihologiei analitice. (Jung, Carl Gustav: Gesammelte Werke in 17 
Bänden. Walter-Verlag, Olten 1966-1972). 


Francois-Bernard Mache consideră că anumite „constante 
naturale”, cum ar fi cântarea antifonică, formulele ritmice primare, 
ostinato-ul, repetiţia, imitatia, variaţia, transpozitia, dezvoltarea, 
raportul accelerando-ritardando, crescendo-descrescendo etc. sunt 

Universalii, care pot fi întâlnite, pe lângă muzică, și în natură: de 
exemplu, în cântecul păsărilor, la care poate fi presupusă chiar și o 
funcţie estetică [Mache, Franqois-Bernard, Musique, mythe, nature, ou 
le dauphins d’Arion. Paris, 1983:78-80]. 

Teoriilor rezumate de Teodoreanu mai sus as adauga pe cea a lui 
Jean-Jacques Nattiez, care, într-un amplu volum colectiv intitulat 
semnificativ L’Unité de la musique [Nattiez, Jean-Jacques, Musique. Une 
encyclopedie pour le XXI siecle, vol. 5, L’Unité de la musiqu. Turin, 
2005:337-385], se referă nu la Arhetipuri (el nici nu-l amintește pe Jung), 
ci, conform tradiţiei franceze, la Universalii, și dedică un întreg capitol 
discuţiei pro și contra existenţei lor, ca și a raportului între acestea și 
tipologizare, prototip, constante. El are în vedere întreaga istorie a 
muzicii, perspectiva sa este cea a muzicologului comparatist, care nu 
neglijează muzică etnică, dar nici nu înţelege să-i exagereze ,,exotismul”, 
pretinsa ei „incomensurabilitate” față de muzica europeană. Elemente 
universale muzicale ar fi, de exemplu: vocea umană, instrumentele, 
construcția muzicii pe diferite trepte de înălțime organizabile într-o 
scară, existența unui tempo și a unei ritmici, polifonia etc., elemente 
care permit toate o mare variabilitate. 

Nu este lipsit de interes a observa tensiunea dialectică existentă 
între concepţia lui Nattiez, exprimabilă chiar prin titlul L'Unite de la 
musique, și următoarea formulare a lui Teodoreanu: 


„Totodată, s-a observat că și între diferitele tradiții muzicale orale se 
fac simţite deosebiri esenţiale. Studierea atentă a muzicilor de pe glob 
a dus, așadar, la conștientizarea faptului că elementele de limbaj și 
opţiunile estetice diferă pe glob într-o așa de mare măsură, încât nu 
putem vorbi de o singură muzică, că între diferitele tradiţii muzicale se 
impun graniţe reale de limbaj. În fapt, muzica suferă de o diversitate 
similară cu cea lingvistică, aflându-se și ea în posteritatea divizată a 
“Turnului Babel” [Teodoreanu 4]. 

(NB în toate referirile la Teodoreanu din volumul prezent se indică doar 


pagina). 
Nu este decât o contradicţie aparentă: Nattiez are în vedere 


Universaliile propriu-zise, iar Teodoreanu, în textul citat, formele lor 
diferite de existență în anumite „limbaje”. 


În general, dacă toţi autorii mentionati se referă la inconstientul 
colectiv, felul lor de a înţelege noţiunea de Arhetip este diferit, tocmai 
pentru că el reprezintă — similar cazului menţionat mai sus — o 

considerare a diferitelor domenii sau nivele ale lor. Brăiloiu se referă la 
sisteme sau fomule muzicale cu caracter universal, care izvorăsc din 
inconștientul colectiv. El vorbește despre „variabilitatea arhetipurilor”, 
muzica tradițională trăiește prin variaţie („cheia marelui mister al 
creației populare” după Béla Bartók și Laszlo Lajtha); nu există decât 
»Variatiuni în jurul unui model irecuzabil”, pe care nu-l vom găsi ca atare 
niciodată. Dar, după Jung, nu Arhetipul este variabil, el reprezentând 
natura umană, care se schimbă foarte lent, ci doar formele sale de 
expresie culturală, permantent variabile, zonal și temporal. Nattiez și 
Mâche concep, la rândul lor, un sens foarte general, în care Universalii 
ar exista nu numai în lumea umană sau animală, dar și în cea fizică; deci 
nu este vorba întotdeauna de inconștientul colectiv uman. Voi adăuga 
aici formulările sintetice ale lui Alain Danielou, care înțelege generalizat, 
extins la maximum, prin „număr idee” aceeași idee de Arhetip: 


„La musique étant l'expression du nombre idee, exprime les rapports qui 
existent entre l’ordre humain et l’ordre cosmique” [Daniélou, Alain, 
Traité de musicologie comparée. Paris, 1959:21]. 

“Toute musique est basée sur des rapports sonores, dont l'étude nous 
entraîne vers un monde étrange, celui du symbolisme numérique. Il est 
difficile d'expliquer l'effet produit par certaines formes musicales si l’on 
n'admet que les nombres correspondent réellement à des concepts, à 
des principes abstraits, et que leur application dans tous les domaines 
de la réalité physique, qui obéit à des lois absolues et inévitables, est la 
clé non seulement de la nature de la matière et de la forme, mais aussi 
de la substance des idées et des émotions” [Daniélou 1959:11]. 


Studiul lui Teodoreanu analizat mai sus [Teodoreanu 3-23) a fost 
publicat inițial în 2003-2004 [Teodoreanu, Nicolae, Brăiloiu si ipoteza 
universaliilor în muzică. În: Anuarul IEF... 14/15, 2003-2004:355-372] . În 
acel timp, existau și în muzicologia românească o serie de studii 
referitoare explicit la Arhetipurile muzicale, cele mai importante fiind 
scrise de Octavian Nemescu [Nemescu, patru studii, începând din 1990 
cu Naturalitatea, culturalitatea şi transculturalitatea sunetului [|]. În: 
Muzica, Nr. 1/1990:37-44], și, înaintea lui, de mine [Georgescu, 23 
studii, începând din 1982 cu Preliminaries to a Theory of Archetypes in 
Music. În: RRHA XIX, 1982:75-78], apoi de Dan Dediu, două articole 
[Dediu, Dan, 1995, începând cu Fenomenologia actului componistic. 
Arhetip, arhetrop şi ornament în creaţia muzicală, manuscris], ca și o 

serie de referiri, între alţii, ale lui Irinel Anghel [Anghel, Irinel, Orientări, 
direcţii, curente ale muzicii românești din a doua jumătate a secolului 
XX. București, 1997, 2018] și Gheorghe Dutica [Duţică, Gheorghe, 
Orizonturi componistice românești. București, 2016]. Primele două nume 
sunt citate de Teodoreanu doar într-o notă de subsol [Teodoreanu 20], 
text care folosește o terminologie partial neadecvată („muzică 
arhetipală”, „compozitori arhetipali”) și lasă impresia că nu a luat 
cunoștință sau nu a înţeles sensul cercetărilor celor doi autori români 
amintiţi. Dar el are perfectă dreptate să critice folosirea improprie, 
devenită „loc comun” a termenului Arhetip; astfel, într-adevăr, cercurile, 
spiralele, liniile ascendente și descendente etc. nu sunt Arhetipuri, care 
aparţin inconștientului colectiv, ci reprezintă doar „coaja” lor. Dar, spre 
deosebire de muzicile etnice tradiționale, care nu cunosc teoretizarea, în 
muzicile culte, ca și în arta cultă în general, elemente similare pot fi 
folosite și rațional, conștient. 

Voi adăuga deci în mod necesar, la cele de mai sus, acceptiunile 
existente în prezent în muzicologia românească. Cea propusă de mine în 
1982, este, spre deosebire de Brăiloiu, o adaptare explicită a teoriei lui 
C.G. Jung la muzică. Pe scurt (nu voi repeta aici cele expuse de zeci de 
ori în diferite articole...): o formulă muzicală (melodică, ritmică) nu este 
un Arhetip, ci o formă de expresie variabilă a sa (un „component 
arhetipal”, care poate apărea legat și de alte componente într-o 
structură coerentă), dar inseparabilă de acesta: Arhetipurile nu devin 
perceptibile decât prin forma lor concretă, adoptată de ele. Dar trebuie 
să evităm să ne limităm la fizică (de exemplu, la sunet în sine sau la 
calităţile sale fizice), deci la acustică, sau să „dizolvăm” Arhetipurile 
muzicale în noţiuni generale. Desigur că muzica se bazează pe elemente 
fizice și că, „în spatele” unor trăiri la nivelul inconștientului colectiv 
exprimate muzical pot fi recunoscute noțiuni abstracte (de exemplu, 
Incipit-Finis pentru Naștere-Moarte, Unirea Contrariilor pentru Nuntă). 
Dar toate acestea nu sunt încă muzică. Mulţi nu înţeleg că a vorbi despre 
Arhetipuri muzicale este altceva decât a vorbi despre Arhetipuri, noţiune 
platoniciană generală. Nivelul arhetipal ar fi un nivel fundamental al 
muzicii în general (deci, formula „muzică arhetipală” nu are sens, nu 
poate exista o „muzică ne-arhetipală” și nici „compozitori 
ne-arhetipali”), un nivel natural, mai mult sau mai puţin pregnant, 
perceptibil, alături și inseparabil de cel semantic și de cel estetic, nivele 
culturale: abia acum „rezultă” muzica. Este ceea ce am înţeles, împreună 
cu Nemescu, prin dualitatea natură-cultură, care reflectă și dualitatea 

abstractă invariabil-variabil. Acceptiunea dezvoltată de Octavian 
Nemescu mai târziu, în 1990, complexă și liber concepută, include și o 
serie de elemente generale cu valoare simbolică, elemente care 
imbogatesc, dar si diluează noţiunea; iar raportul între natură, cultură si 
transcultură este reluat de el repetat, reflectând tendinţa sa spre viziuni 
metafizice, uneori speculative, dar întotdeauna coerente și solid 
argumentate. Într-o lucrare rămasă în manuscris, Dan Dediu aplică în 
1995 formule clasice retorice la muzică și propune schema 
„arhetip-arhetrop-ornament”, schitand o încercare de sistematizare a 
domeniului unică prin rigoarea ei — ceea ce pare a contrazice părerea lui 
Jung, conform căreia, domeniul Arhetipurilor nu ar fi nici finit, nici 
ordonabil. Acestea nu sunt singurele teze sau acceptiuni în muzicologia 
românească pe tema Arhetipurilor. 

Aspectele critice expuse aici pe aceasta temă nu ating însă meritul 
principal al studiului lui Teodoreanu, care constă în încercarea unei 
perspective globale asupra domeniului și în expunerea clară, 
simplificată, ci încearcă doar să compleze informaţia referitoare la o 
teorie care, chiar și așa, rămâne, pentru mulţi, confuză; nu în ultimul 
rând, pentru că este rareori riguros științific abordată. Dar nu este greu 
de imaginat ce interesante ar fi fost comentariile de orice fel ale lui 
Teodoreanu la ultimele idei expuse mai sus. 


O altă temă esenţială ridicată de el, chiar dacă nu este teoretizată 
ca atare, se referă la procesul de generalizare a unor date concrete, în 
vederea sistematizarii lor. Sistematizarea (prezentă la fiecare pas în 
etnomuzicologie, de exemplu în definirea sistemului pentatonic, a celui 
ritmic aksak, în tipologiile zonale sau ale genurilor folclorice) este unul 
din „semnele” unei științe evoluate, care dorește nu doar să descrie, 
analizeze, ci și „să facă ordine” în domeniul respectiv. Dar obiectele care 
trebuie sistematizate pun ele însele probleme, între altele, prin ceea ce 
aș numi „realitatea imperfectiunii lor generice”. De exemplu, nu avem 
practic în natură nicăieri o formă geometrică perfectă: linii drepte (chiar 
și razele de lumină își modifică traiectoria în preajma unui câmp 
electromagnetic puternic), cercuri perfecte (eclipitica pe care se 
deplasează pământul nu este un cerc, dar nici o elipsă perfectă), pătrate, 
triunghiuri exacte etc. Acest fapt nu împiedică însă geometria să 
stabilească, pe baza lor, o serie de modele, de forme ideale perfecte, cu 
care se operează în mod curent; abaterile de la ele în realitatea concretă 
le trecem cu vederea. Dacă este însă nevoie de o foarte mare precizie, 

vom avea în vedere și aceste minimale abateri. Dar chiar noţiunea de 
„abatere” subintelege o „formă perfectă”, de la care ar apărea 
„abaterile”. În mod similar, niciun sunet, silabă sau cuvânt al vreunei 
limbi nu cunoaște o expresie perfectă, există permanent abateri, uneori 
considerabile de la un standard ideal (de exemplu, în pronunția unui 
străin sau cea dialectală). Și totuși, limba respectivă funcţionează fără 
dificultăţi, aceste deformări sunt trecute cu vederea; trebuie să apară 
abateri mari de la reguli, ca vorbirea cuiva să nu fie înțeleasă. lar dacă 
cineva ar reuși să vorbească, respectiv, să pronunţe sunetele unei limbi 
absolut corect, ar părea artificial. Deci, flexibilitatea fonetică a unei limbi 
nu poate contesta legitatea ei, ci o confirmă. 

Cu atât mai mult în muzică, flexibilitatea sistemelor sau a regulilor 
cunoaște limite foarte largi. S-ar putea afirma că nicio sonată de 
Beethoven nu respectă 100% schema clasică a formei, nicio fugă de 
Bach, schema clasică a fugii, după cum nicio interpretare a vreunui solist 
nu este 100% exactă, „curată”, conformă partiturii. Dacă abaterile nu 
depășesc o anumită graniţă (care este foarte greu de stabilit), ele sunt 
tolerate, ba chiar, uneori dorite, dacă ele aduc un plus de informaţie 
expresivă semnificativă. Este ceea ce „dă viata” unei improvizații, ceva 
care lipsește partiturii. Problema este că, uneori, ceea ce consideram un 
timp „abatere de la un sistem”, se poate dovedi cândva element 
constitutiv al unui alt sistem, diferit, încă necunoscut. De exemplu, ceea 
ce părea o abatere de la măsura 2/4 poate fi o măsură de 5/8 sau 7/16, 
iar in loc de sistemul divizionar clasic avem sistemul aksak. În mod 
similar, sunete privite ca „false” sau „netemperate” (formulare vagă, dar 
curentă), pot fi sunete constitutive în alt sistem melodic (de exemplu, 
sistemul râga sau maqam). 

Revenind la tema lui Teodoreanu [expusă în acest volum la p. 61- 
80, dar tratată și în teza sa de doctorat Sisteme intonationale în folclorul 
vocal românesc. Cântecul propriu-zis din Bihor, 2002, ca și în cartea 
Sisteme intonationale in folclorul vocal românesc. Investigare cu 
mijloace (psiho)acustice a cântecului propriu-zis din Bihor, București, 
2015], contradictia între folclorul bihorean concret, studiat de el, si 
sistemul pentatonic clasic, a fost reluată deci repetat în cercetările sale, 
iar una dintre cele mai temerare concluzii ale sale a fost aceea că 
folclorul bihorean nu se încadrează în sistemul pentatonic, așa cum au 
propovaduit multi etnomuzicologi, între care, printre primii, a fost Béla 
Bartok. Sistemul pentatonic, definit încă din antichitatea greacă si 
chineză și comentat de o serie considerabilă de muzicologi și 

etnomuzicologi (între care se impun nume prestigioase ca Pythagora, 
Helmholtz, Stumpf, Gevaert, Kodaly, Szabolcsi, Riemann, Wiora, Breazul, 
Brăiloiu, Daniélou), a privit consecvent cvinta ca interval de bază, iar 
sistemul a fost considerat, într-o viziune evoluționistă, ca un prim pas în 
majoritatea fazelor de evoluţie ale unui limbaj muzical pe toate 
continentele. 

Concluziile lui Teodoreanu se bazează pe investigaţii de mare 
exactitate, efectuate cu aparate moderne, cercetări al căror caracter 
obiectiv nu poate fi pus la îndoială. Dar nu este de neglijat nici faptul că 
anumite abateri de la un sistem pentatonic pur se pot observa empiric și 
la un prim contact, chiar și fără mijloacele moderne de investigație pe 
care Teodoreanu le-a folosit, și anume, chiar și în muzica tradițională 
chineză. Sigur însă că, definite cu mare precizie, aceste abateri pot fi 
dovedite științific și controlate. Poate părea paradoxal, dar dacă nici 
măcar muzica tradițională chinezească, considerată de multi ca „patria 
sistemului pentatonic” (cum a sunat muzica grecească nu mai putem fi 
siguri) nu respectă riguros regulile sale, pe care ea însăși le-a generat, ce 
valabilitate mai are acest sistem? Dar respectă vreun cântăreţ de operă 
sau violonist virtuoz regulile sistemului temperat, curent în Europa? În 
funcţie de dinamică sau de pathos-ul său, el va modifica liber intervalele 
și duratele. Alain Daniélou afirma: dacă am considera scara exactă 
folosită de un asemenea cântăreţ, vom ajunge la rezultate absurde. Va 
trebui să neglijăm unele detalii, pentru a „întelege” sistemul ce stă în 
spatele lor [Danielou 1959:26]. 

Deci, abaterile de la un sistem, chiar măsurate cu mare precizie, 
nu ating obligatoriu valabilitatea sistemului. Discutia poate aduce noi 
exemple și poate continua la nesfârșit. Este o problemă de poziţie 
științifică, să decidem ce definește un sistem și în ce măsură acesta 
permite abateri, dar și momentul în care unele dintre acestea, de fapt, în 
acest caz, pseudo-abateri, definesc un nou sistem. Pe scurt: în cazul 
folclorului bihorean cercetat de Teodoreanu, după părerea mea, în 
pofida abaterilor, nu se poate vorbi de un alt sistem. De aceea este 
poate mai prudent să vorbim de măsurarea exactă a unor abateri mai 
mult sau mai putin consecvente de la sistemtul pentatonic, să observăm 
limitele lor de variabilitate, și eventual, dacă nu cumva se constituie într- 
un alt sistem. Teodoreanu consideră că 


„Cercetările psihoacustice, reluând vechea problematică a consonantei 
intervalelor, au arătat că principiul consonantei, potrivit căruia auzul 

nostru percepe intervalele ca fiind consonante atunci când detectează 
rapoarte de frecvenţă simple, este amendat de observaţia că, din punct 
de vedere psiho-fiziologic, un interval melodic trebuie să fie ceva mai 
mare (mergând chiar până la un sfert de ton la octavă) pentru ca 
impresia acustică să fie de octavă [...] În plus, pentru explicarea 
sistemelor muzicale de tip pentatonic şi prepentatonic s-a recurs deseori 
tot la un model importat din teoria altor tradiţii muzicale (chineză, antică 
grecească): şirul cvintelor și cvartelor. lrelevanţa acestor teorii pentru 
folclorul românesc poate fi uşor dovedită, dacă se recurge la acel martor 
mai obiectiv, care este analiza acustică” [Teodoreanu 65]. 


Dacă premizele și observaţiile sale privitoare la raportul între 
sistem si execuţia vie sunt incontestabile si de mare valoare, mai ales în 
cazul muzicii vocale, ultima sa concluzie rămâne îndoielnică. 

Dar cercetarea lui Teodoreanu descrisă mai sus este mult mai 
bogată în semnificaţii. Ea evidenţiază o altă idee: în cazul unei muzici 
concrete, nu sistemul sau scara ar trebui să fie definitorii, ci realitatea 
concretă, melodia vie, în execuţie. Ca o consecinţă, chiar neformulată de 
el ca atare: practica curentă de a reduce o muzică în general la o scară, 
nu numai că simplifică, dar poate chiar falsifica realitatea muzicală. 
Teodoreanu sugerează astfel un punct de vedere asupra organizării 
înălţimii sunetelor care ne pare mult mai ştiinţific decât cel tradiţional, 
care se mulțumea să definească moduri, iar în cadrul lor, eventual tonuri 
stabile („sunete pilon”) şi instabile, fluctuante etc. În realitate, structura 
melodică a unei melodii (și nu este vorba numai de folclorul bihorean 
sau numai de sistemul pentatonic) este o structură în timp, în care 
sunetele se condiționează unul pe celălalt în lanţ; a „extrage” doar o 
scară, chiar cu consemnarea sunetelor care „fluctuează”, pare doar o 
aproximaţie foarte grosolană a unei realităţi complexe, asemenea unui 
catalog sau dicționarului unei limbi. Ceea ce nu însemnează că 
reducerea realității muzicale la o scară sau un sistem nu este necesară 
metodologic. Meritul de bază al lui Teodoreanu rămâne deci acela de a 
deschide o discuție bazată pe argumente obiective într-un domeniu în 
care mai ales speculaţiile teoretice au dominat netulburate decenii 
întregi. 


În abordarea ritmului muzical folcloric [Teodoreanu 25-43] autorul 
discută critic, într-un capitol intitulat pretentios Despre timpul muzical, 
idei filozofice ale lui Bergson și, în special, Bachelard [Bachelard, Gaston, 

L’Intuition de l'instant. Paris, 1966], referitoare la raportul între clipă si 
durată, dar și la noţiunea de „noutate adusă de clipă”. Alături de 
transcrieri detailate (care pun din nou problema acceptării abaterilor de 
la un sistem) și de o înţelegere lărgită a concepţiilor lui Brăiloiu, 
Teodoreanu afirmă că 


"Abordarea fină a ritmului muzical nu se poate realiza decât tot prin 
artificiul imaginării unui sistem ritmic, un model, după cum toate 
sistemele ritmice cunoscute reprezintă, în ultimă instanţă, nu atât 
sisteme ritmice ale folclorului muzical, cât mai degrabă sisteme ritmice 
de transcriere muzicală” [Teodoreanu 43], 


ceea ce arată că el, în acest caz, înțelege pe deplin necesitatea 
metodologică a noţiunii de sistem, deci a unui model, în pofida unei 
simplificări a realităţii. 

Cu toate acestea, absolutizând unele idei filozofice ale lui 
Bachelard, el trece cu vederea teoriile psihologice ale lui Jean Piaget 
[Piaget, Jean, Les mecanismes perceptifs. Paris, 1961; L'Epistemologie du 
temps. Paris, 1966] și Paul Fraisse [Fraisse, Paul, Psychologie du temps. 
Paris, 1967], referitoare la „mecanismele” spontane psihice, înnăscute, 
de percepere a timpului (perceperea duratei și a succesiunii 
evenimentelor, inclusiv a celor muzicale), care au stat la baza definirii 
unei „muzici atemporale”. Deoarece în noianul modern de informații 
este azi practic aproape imposibil pentru un cercetător să fie exhaustiv, 
este mai prudent a renunţa la absolutizări. Este ceea ce face 
Teodoreanu de cele mai multe ori, găsind un echilibru echitabil între 
diferitele principii, teorii, interpretări expuse. Dar... nu a apărut încă 
cercetătorul cruțat de contradicții, incosecvente sau omisiuni. 

lar cercetătorul ultra-riguros Nicolae Teodoreanu nu exclude din 
arsenalul său de mijloace nici fantezia. Originala idee a „vârstelor 
sunetului”, care oferă și titlul întregului volum (cred că el avea în vedere 
de fapt „vârstele muzicii”), se pretează perfect la o aplicație asupra 
cercetărilor sale, schitand chiar un fel de sistematizare a lor. Acest 
procedeu este util, deoarece atât opera componistică cât și cea 
muzicologică a lui Teodoreanu — chiar dacă felul său de gândi muzical 
este dominat de o perspectivă unitară ce pleacă de la folclorul românesc 
și religia creștin-ortodoxă, cărora li se alătură experienţa dobândită de el 
la contactul cu „lumea digitală” — se prezintă ca un fel de mozaic de idei, 
orientări, puncte de vedere, dificil de a fi prezentat rezumativ. 

„Vorbind despre vârstele sunetului, ne referim mai ales la câteva etape 
de dezvoltare a formelor muzicale, care au loc în plan sistematic și nu 
istoric [...]. În orice caz, termenul ,copilarie’ nu este echivalent cu cel 
de ,primitivism’, cel din urmă fiind legat adesea de o perspectivă 
evoluționistă, oricum depășită. [...] Pe scurt, ceea ce numim 
„maturitate' nu este superior valoric fata de ceea ce numim „copilărie; 
acești termeni neavând defel sens axiologic.“ [Teodoreanu 128-129] 
(NB Am redat aici câteva citate din opera lui Teodoreanu nu în ultimul 
rând pentru a reliefa claritatea, concizia, precizia, aș spune, frumuseţea 
limbii române folosite de el). 


În mod analog, s-ar putea vorbi despre „vârstele științei“, respectiv 
ale cercetării științifice; este desigur o privire ne-conventionala, care 
implică o oarecare toleranţă din partea cititorului — nu mai mult decât 
implică și imaginea originală a lui Teodoreanu. Și în cazul „vârstelor 
cercetării științifice“, aceste categorii nu au nimic de a face cu o evoluţie 
sau o ierarhie a valorii lor. Deci, putem considera o vârstă a „copilăriei”, 
în cadrul căreia cercetarea s-ar limita la simpla descriere a unui 
fenomen; o vârstă a ,,tineretii” în care s-ar baza pe analiza, disecarea si 
studiul „în adâncime” al fenomenului respectiv, o vârstă a „maturităţii”, 
care ar include interpretări, generalizări, definirea unor principii, sisteme 
ce dirijează „funcţionarea” fenomenului descris și analizat anterior, în 
fine, o vârstă a „bătrâneţii“, care ar consta din consideraţii foarte 
generale privind metodologia, depozitarea, organizarea arhivării 
fenomenelor, un fel de valorificare a rezultatelor etapelor precedente. 

Astfel, vârstei „copilăriei” i-ar aparține descrierea de către 
Teodoreanu a unor sunete „dizarmonice”, „urâte” sau „frumoase”, a 
unor scări muzicale, a structurii muzicale în general, a unor practici 
tradiționale etc.; vârstei „tinereţii” i-ar apartine analiza în detaliu a 
sunetului și a curbei sale dinamice, utilizarea spectrogramei, 
menţionarea unor grafice care permit descrierea vizual-intuitivă a 
„profilului melodic”, analiza funcţiei „sunetelor” descrise mai sus; vârstei 
„maturităţii” i-ar corespunde discutarea mecanismului generator, 
,irationalitatea” sau „raţionalitatea” intonatiei implicate în unele 
sisteme melodice; în fine, vârstei „bătrâneţii“ i-ar corespunde 
preocupările sale pentru problemele legate de organizarea (catalogarea, 
depozitarea etc.) materialelor, inclusiv cele de marketing. Și în acest 
ultim domeniu (la care nu mă voi mai referi aici), punctul său de vedere, 
de exemplu în ceea ce privește Arhiva Institutului de folclor, preluând o 

veche temă, este bine documentat și dovedește înaltul nivel de 
înțelegere al unei problematici complexe. Rămâne doar să fie și aplicat... 

Revenind la comparatia operei sale cu un mozaic de idei, de 
remarcat și faptul că preocupările sale acoperă practic întreaga „scală” a 
domeniului etnomuzicologiei, depășindu-l adesea, de la studiul 
sunetului fizic, al calităților și funcţiei sale, la critica sistemelor melodice 
„clasice”, la probleme legate de forma fixă sau improvizatorica (chiar 
dacă în studii ne-incluse în volum), până la probleme de arhivare, 
conservare, transmitere a materialelor folclorice. Această diversitate a 
preocupărilor sale cunoaște destul de puţine precedente în 
etnomozicologia românească. 

Dar studiile sale abundă în obsevatii subtile, de mare valoare 
științifică, la acest nivel aproape unice în muzicologia românească și nu 
foarte uzuale nici în cea internaţională, iar felul său de a pune 
problemele relevă perspectiva lărgită a intelectualului autentic, implicit 
sensibilitatea sa pentru aspectul lor moral. Alături de concizie și claritate 
stilistică, de un larg câmp de interese, informaţie la zi, spirit fin de 
observație, inclusiv un explicit spirit critic, uneori și de unele naivitati (pe 
care nu le-aș dispretui în niciun caz!), principalul merit al cercetărilor de 
etnomuzicologie ale lui Nicolae Teodoreanu constă, cred, într-o sinteză 
proprie a unui punct de vedere istoricizant, reprezentat la noi mai ales 
de George Breazul și inspirat de muzicologia comparativă germană, cu 
punctul de vedere structuralist de formaţie franceză, reprezentat la noi 
de Constantin Brăiloiu. Sinteza sa este axată pe o experienţă 
considerabilă în calitate de etnomuzicolog, ce nu se limitează doar la 
studiul folclorului autothton, dar și pe o experienţă practică de cântăreţ 
de cor bisericesc, lărgită și de o experienţă la fel de redutabilă în calitate 
de compozitor și cunoscător al tendinţelor actuale ale muzicii moderne. 
De remarcat că, între numeroșii compozitori care „au trecut” prin 
Institutul de folclor de la constituirea sa în 1949, el este singurul care a 
rămas acolo „până la sfârșit”, dedicându-și permanent generos timpul și 
energia studiului muzicii tradiționale românești. 

Nicolae Teodoreanu a avut norocul să se dezvolte într-o perioadă 
în care, cultura românească — eliberată de o dominație sovietică și de o 
dictatură personală la fel de nefaste pentru ea — a cunoscut un avânt 
deosebit și o eficientă angrenare în diverse organisme internaționale. Ca 
atare, el a beneficiat de multe burse și studii în centre ca Bucureşti, 
Berlin, Viena, a contactat aici persoanele cele mai competente și a avut 
acces la cea mai modernă tehnologie (hardware, software), amândouă 

elemente absolut necesare studiului său. El a profitat deci din toate 
punctele de vedere de aceste noi condiţii optime de cercetare, 
asumându-și cunoștințe și metodologii, până în acest moment istoric, 
inaccesibile în România și reflectând astfel entuziasmul unic al primei 
generaţii de intelectuali manifestate după eliberare. Să sperăm că 
exemplul său va fi urmat la același nivel profesional și de generaţiile 
următoare. 


SUMMARY 


Corneliu Dan Georgescu 


Ages of sound. Ethhomusicology studies by Nicolae Teodoreanu 


The volume contains the most representative studies of 
ethnomusicology by Nicolae Teodoreanu, elaborated over a period of 
almost three decades, but its themes and approach go beyond the 
sphere of classical ethnomusicology. It begins with a preface written by 
Mihaela Nubert-Chetan and is structured in two chapters, suggestively 
named Themes with Variations. Rhythm, Sound and Structure, and 
Passacaglii. Collection and archiving. From D.G. Kiriac to the digital era, 
chapters that reflect the two main directions of Teodoreanu's concerns: 
(1) detailed research of aspects of musical structure starting from 
sound, based on precise measurements of the parameters concerned, 
and (2) problems of collection, organisation and archiving, and therefore 
preservation of the documents collected. These chapters are 
supplemented by a Coda (which presents Teodoreanu's own 
compositional experience in this field) and a bio-bibliography of his 
ethnomusicological work; a few photographs visually supplement the 
information provided. It ends with a collection of impressions of Nicolae 
Teodoreanu. 

The review focuses on the critical discussion of several ideas such as 
universals or musical archetypes or the relationship between a specific 
melody and the system that directs it. The intention is to reveal that 
Teodoreanu's concerns cover practically the whole "scale" of the field of 
ethnomusicology, often going beyond it, but also that his way of posing 
problems reveals the broad perspective of the authentic intellectual, 
interested in understanding and explaining the intimate mechanism of 

functioning of traditional creation. Alongside his stylistic conciseness 
and clarity, a wide field of interests, up-to-date information, a fine spirit 
of observation, including an explicit critical spirit, sometimes also some 
apparent naivety, the main merit of Nicolae Teodoreanu's 
ethnomusicological research consists in his own synthesis of a historicist 
point of view, represented in Romania mainly by George Breazul and 
inspired by German comparative musicology, with the French 
structuralist point of view represented by Constantin Brailoiu. 

Creaţii simfonice românești 


Carmen Popa 


Ciclul "Antologia muzicii românești', alcătuit din 8 CD-uri, lansat 
în decursul anului 2023, acoperă o vastă plajă de stiluri și genuri 
(muzicale), având în cuprins lucrări care se recomandă, neîndoielnic, 

prin valoarea lor de 


a = ansamblu - atât cea 

ra A „_ componistică în sine, cât si 
ANTOLOGIA MUZICII ROMÂNEȘTI | cea privind arta 

| PI» Ph interpretativă, de 


importanță esenţială în 
promovarea muzicii noi. 
Călătoria in acest spațiu 
special, unic, posibilă 
printr-o virtuală inlantuire 
“a CD-urilor, invită la 
descoperire, dobândirea 


Creaţii simfonice românești 
© Romanian Symphonic Creations 


fA; de experiențe inedite, 
y P sensibilizare, cunoaștere și 
drm- Fg auto-cunoaștere. Arcul 
“ba oe „Ni repertorial cuprinde de la 
i CD-urile tip "Portret 


componistic" dedicate compozitorilor Ulpiu Vlad, lonel Tudor și Jancy 
Korossy (CD 62, CD 17, CD 14) la cele rezervate anumitor genuri 
muzicale, precum cel simfonic (CD 63 - Felicia Donceanu, Cornelia Tăutu; 
CD 66 - Sorin Lerescu, Maia Ciobanu, Viorel Munteanu), apoi la cel 
concertant, având vioara ca instrument solist (CD 65 - Doina Rotaru, 
Mihai Măniceanu, Adrian lorgulescu), după care e abordat cel cameral 
(promovând creația de lied, CD 16 - Carmen Petra-Basacopol, Theodor 
Grigoriu, Cornelia Tăutu, Felicia Donceanu, Dan Bălan, Mihaela 
Vosganian, Petru Stoianov, Livia Teodorescu-Ciocănea, Dan Buciu, 
Olguta Lupu, Christian Alexandru Petrescu, Diana Dembinski-Vodă, 
Nicolae Coman), ajungând, în cele din urmă, la cel dedicat unei generaţii 

(CD 64, Generaţia 2000 — Diana Rotaru, Gabriel Almasi, Gabriel 
Malancioiu, Alexandru Ștefan Murariu, Cătălin Creţu, Sabina 
Ulubeanu). 

Din sumuum-ul detaliat, reiterăm prezența celor 2 CD-uri 
dedicate genului simfonic, evidenţiindu-l pe cel care face obiectul 
acestei recenzii - CD 66 - „Creaţii simfonice românești” - și care 
surprinde prin survolul propus, orientat spre opus-uri atât de diferite din 
perspectiva stilistică individuală, pe de o parte, semnificative din punctul 
de vedere al panoramării genului în peisajul muzicii românești, pe de 
altă parte. E de remarcat faptul că toate cele trei piese sunt compuse 
după anii 2000. Deși se înscriu în același gen, lucrările încântă și suscită 
totodată un real interes prin aspectele distincte legate de arealele 
stilistice, de conţinut, de specificitatea mesajelor, de plusurile axiologice, 
autorii fiind nume consacrate ale componisticii autohtone. Același spirit 
al metaforei călătoriei îl împărtășim audiind CD-ul, „...ca o experienţă a 
peregrinării și popasului, a capacităţii (...) de a-i întâlni pe ceilalți, ca 
descoperire si aventură, ca întâlnire sau evadare." 


Debutul îi revine Simfoniei a VIl-a aparţinând compozitorului 
Sorin Lerescu (2023), interpretată de Orchestra de cameră Radio, dirijor 
Gheorghe Costin. 

Paradigma modala, având un underground paneuropean, 
conferă substanţă și deschidere universului sonor al paginilor leresciene, 
urmând calea unei sensibile, profunde și sugestive evocări legate de 
obârșiile de civilizaţie, cultură și artă ale continentului european, 
cuprinse în haloul spiritualităţii noastre. 

Structurată bipartit, echilibrat, cu secțiuni aproximativ egale ca 
desfășurare în timp, simfonia „conturează o dramaturgie marcată de 
contraste dinamice și recompuneri de fragmente melodice"?, în care 
insertiile quasi-monodice, de o suplete improvizatorică, ale unor 
instrumente de suflat (flaut, oboi, clarinet) precum și solo-urile percutiei 
adâncesc temporalitatea până la pragul atemporalitatii, asociind-o 
spațiului liber al amplelor contextualizari polifonice.  Punctările 
academice ale pianului, în tandem cu clavecinul, apoi doar reverentele 
fixate în cadente si trilurile diafane ale acestuia din urmă, readuc în 


1 Magris, Claudio — Călătorie nesfârșită, Edit. RAO, București, 2010 

2 Lerescu, Sorin — Prezentare CD 66, Antologia Muzicii Românești, Creaţii 
simfonice românești, p. 3 

prim-plan și totodată în contrapondere clipa, asociată imaginilor 
artistice de o strălucire si un farmec aparte, ale unor perioade și stiluri 
etalon din perimetrul european - roccoco, clasic - dintr-un trecut 
fabulos. 

Simfonia se impune prin construcția și sonoritatile de sorginte 
modală, autorul fiind considerat de altfel ,,... un remarcabil discipol (...), 
un continuator al maestrului său (Anatol Vieru) pe calea organizărilor 
modale”?, imbogatite, in timp, cu tehnici și estetici diverse dar 
concordante. Dincolo de vibraţiile învăluitoare, de ciclicitatea ideilor, de 
bogăția timbrală în general, de cea a percuţiei în special 
(compartimentul fiind unul amplu) - percuție care, în plus, dinamizează 
în mod constant discursul - se fac remarcate o serie de dihotomii care 
conceptualizează procesul de comunicare-cunoastere, impulsionandu-l, 
elevându-l. Alternantele consonanta - disonantd, respectiv continuitate - 
discontinuitate, precum și abordările cu orientare fie introvertită - fie 
extrovertită, animă fluxul sonor, care, atât în secțiunea | cât și în cea de- 
a Il-a atinge, în sensul unor descatusari, climaxuri generoase. Ele coincid 
cu fragmente de aglomerări precipitate, în contrast cu cele ale 
ambiantelor sonore rarefiate. lată un alt binom interesant, alături de cel 
al veșniciei versus clipei, ambele cu multiple conotaţii legate de 
depărtare - apropiere, de aici — acolo dar și de cele care fac posibil 
balansul în timp, focusându-se când pe acum, când pe atunci. 
Coroborate, toate aceste tehnici, procedee, dihotomii concură la 
crearea unui "univers sonor prismatic", de insolită reflexie creatoare. 


Următoarea lucrare de pe CD este „Simfonia a II-a... dinspre 
Enescu” de Maia Ciobanu (2006). 

Opus-ul simfonic concretizează propunerea Radiodifuziunii 
Române de a dedica memoriei lui George Enescu o lucrare orchestrală — 
bun prilej pentru autoare de a medita din nou asupra semnificatiilor 
unei biografii și creaţii unice: „Enescu — artistul, Enescu — omul 
(incredibil de modest, generos, discret), mi-a apărut întotdeauna ca 
minunat de atipic lumii noastre, un model (...) Muzica și personalitatea 
sa deschid aripile unei realități atât de rafinate încât perceperea lor are 


1 Dediu, Dan — Contribuţii componistice românești după 1960, p. 378, în Noi 


istorii ale muzicilor românești, vol. Il, Editura Muzicală, Bucuresti, 2020 

nevoie de alte ajustări ale minţii și sufletului nostru.” Am apreciat fără 
rezerve interpretarea de excepţie a Orchestrei Filarmonicii „George 
Enescu” avându-l la pupitru pe excelentul Alexandre Bloch (Franţa). 

Pe aripile unei asemenea realităţi cu vibraţie imanentă, se înalță 
o Simfonie aparte, în trei părţi, celebrând, într-un nimb de spiritualitate, 
câteva din esentele gândirii enesciene, conturate cu fină inspiraţie: 
amprenta timbrală inconfundabilă a viorii, asociată cu conceptul melodic 
dar mai ales cu imaginea lui Enescu ca interpret (vioara nu l-a făcut doar 
cunoscut, ci și celebru în lumea muzicii); indicibilele pluristratificări 
(spatio-temporale) ale eterofoniilor, având la bază motivul „citatului în 
citat” remaniat metastilistic; tehnica citatului — între exuberanta 
evocatoare a „citatului în citat” („Țânţăraș cu cizme largi” — citat folcloric 
devenit tema în Rapsodia a Il-a enesciana este preluat și reinvestit 
tematic în Simfonia Maiei Ciobanu) și o abordare inedită, quasi ludică, 
constând într-o reconfigurare de tip puzzle, bazată pe elemente 
tematice ale viorii |, din partea | a celui de-al doilea Cvartet de coarde 
op. 22, nr. 2; spectralismul in nuce - cultivat prin irizările octavelor, 
buclele cu caracter ornamental ale armonicelor dar și prin edificiile 
acordice în care prevalează intervalele definitorii ale rezonantei 
naturale; arhetipul deal-vale - emblematic pentru spațiul mioritic, 
recalibrat în vesel-trist, semnificativ reprezentat prin alternanţa și/sau 
suprapunerea 3M (majore) cu 3m (minoră) — dedus și ...dinspre 
melograma E(n)-es-c(u), in plus remarcându-se explozivul motiv ascensio 
(o irumpere de energie spatiata polifonic); vibranta imersiune spirituală, 
cu iz ancestral - relevată de chemarea tulburătoare a toacăi; supremația 
Individualului — afirmat în plan muzical prin supremaţia melodiei „libere 
și imprevizibile”, considerată de compozitoare una din „dominantele 
concepției enesciene și în același timp o expresie evidentă a specificului 
românesc, punctul cel mai tare si cel mai slab al configurației noastre 
psihice.”2 

Rămâne definitorie pentru profilul enescian altitudinea sa 
spirituală - atribut al elitei autentice. 

Finalul deschis al Simfoniei, prin evadarea în teatru instrumental, 
propune, în viziunea originală a autoarei, o interactivă și incitantă 


1 Ciobanu, Maia — prezentarea Simfoniei a II-a... dinspre Enescu, 
https://www.festivalenescu.ro/wp/files/2023/programe/program82.pdf 
2 Ciobanu, Maia — prezentarea Simfoniei a II-a... dinspre Enescu, 
https://www.festivalenescu.ro/wp/files/2023/programe/program82.pdf 

reevaluare a Compozitorului-Artistului-Omului, care ne-a proiectat cu 
har în elita muzicii universale. 


Ultima lucrare înscrisă pe CD e Simfonia a Il-a de Viorel 
Munteanu (2020), înregistrarea fiind realizată de Orchestra Filarmonicii 
„Moldova” din lași, dirijor Hankyeol Yoon (Coreea de Sud). 

Simfonia face parte din ciclul “Umbre și geneze”, despre care 
autorul precizează: „Ciclul Umbre și geneze este un generic de mare 
larghete, sub care sta, de fapt, orice act de creaţie (...), pentru că 
umbrele și genezele mele sunt surse quasi permanente de inspiraţie... 
Consider că un compozitor asimilat de actualitate este un creator care 
face posibilă întâlnirea ethosului românesc cu structura cântului 
bizantin, cu muzica ancestrală, cu arhetipul românesc, păstrând astfel 
matricea si pecetile unui spaţiu spiritual inconfundabil...”1 Simfonia este 
alcătuită din cinci părţi, fiecare din denumirile acestora reflectând în 
mod sugestiv conţinutul lor: 1) Amprente; 2) Contraste; 3) Heterofonii; 
4) Izvoare bizantine; 5) Joc de culori. Astfel, credo-ul exprimat de 
compozitor își găsește în paginile lucrării o remarcabilă punere în 
practică, în cele mai mici detalii, a ideilor, temelor, reperelor estetice 
devenite condiții sine qua non ale procesului de creaţie. Simfonia 
impresionează în integralitatea sa, prin forța coeziunii, suflul autentic, 
sugestivitatea limbajului modal - fin estetizat cu insertii specifice 
folclorului românesc, orchestratia iscusita, arcuirile formale generoase 
precum și specificitatea timbrală, dinamică, ritmică. Se conturează 
așadar „un opus contemporan de reală forță expresivă”? 

Construcţiile și sonoritatile modale cuprinse într-un univers sonor 
prismatic - din Simfonia a VII-a a lui Sorin Lerescu, conceptele și ideile 
enesciene din Simfonia a II-a... dinspre Enescu a Maiei Ciobanu si 
sonurile caracteristice unui spațiu spiritual inconfundabil din Simfonia a 
II-a de Viorel Munteanu, din ciclul “Umbre și geneze”, impresionează 
prin forța, diversitatea și originalitatea expresiei, portretizandu-i pe 
autori într-o manieră pe cât de fidelă pe atât de generoasă. 


1 Munteanu, Viorel — Prezentare CD 66, Antologia Muzicii Românești, Creaţii 
simfonice românești, p. 10 
2 loachimescu, Călin — Prezentare CD 66, Antologia Muzicii Românești, Creaţii 


simfonice românești, p. 10 

Carmen Popa 
Romanian Symphonic Creations 


The cycle "Anthology of Romanian Music", consisting of 8 CDs, released 
during the year 2023, covers a wide range of musical styles and genres, 
including works that are recommended by their overall value - both the 
compositional, in itself, and the interpretative art, having an essential 
role in promoting new music. 

From the detailed overview, the presence of 2 CDs dedicated to the 
symphonic genre is marked, highlighting the one which is the subject of 
this review and which includes 3 significant works in the Romanian 
landscape of the genre: Symphony VII (2023) by Sorin Lerescu, 
Symphony II... from Enescu (2006) by Maia Ciobanu and Symphony II 
(2020) from the cycle "Shadows and Genesis" by Viorel Munteanu. 

The modal constructions and sonorities comprised in a "prismatic 
sonorous universe" of the 7th Symphony, the Enescu-like concepts and 
ideas of the 2nd Symphony... from Enescu and the characteristic sounds 
of an unmistakable spiritual space of the 2nd Symphony from the cycle 
“Shadows and Genesis” impress by the strength, diversity and originality 
of expression, portraying the authors in a genuine and generous 
manner. 

